প্ৰতিৱেশী - Prangon\n: হেৰা, নতুন প্ৰতিৱেশী ঘৰ কেনে হ’ব হে?\n: গম নাপাওঁ।\n: কিয়, তুমি খা-খবৰ লোৱা নাই নেকি?\n: নিজৰ ঘৰখনৰেই ভালদৰে আল মাৰিব পৰা নাই, লোকৰ খবৰ লবলৈ মোৰ জানো আহৰি আছে !\n: নহয়হে, ওচৰলৈ এঘৰ নতুন প্ৰতিৱেশী আহিব, চা-চিনাকি নাথাকিলেও তেওঁলোকৰ বিষয়ে দুই এটা কথা জনাতনো অসুবিধা কি? সোঁফালৰ সীমাৰ সিপাৰে নতুনকৈ সাজি থকা পকাৰ বিল্ডিংটোলৈ চাই ক’লে অভয় বৰুৱাই।\n: আপুনি যেতিয়া ইমান উৎসুক, খা-খবৰ আপুনিয়েই লওঁক।আপোনাৰ হাতত প্ৰচুৰ সময় আছে। ঘৈণীয়েক কদমিৰ ভেকাহিত তেওঁ আৰু কোনো প্ৰশ্ন নকৰিলে।\nনিশাটোৰ ভিতৰতে মাটি ফুটি অট্টালিকাটো ওলোৱা যেন লাগিল বৰুৱাৰ। সৌ সিদিনা ইটা-বালি- শিল পেলাইছিলহে। পইচাৰ বল। সেয়ে কম সময়ৰ ভিতৰতে থিয় কৰাব পৰিছে তিনিমহলীয়া ঘৰটো। ৰজত শইকীয়ালৈ খং উঠি গ’ল বৰুৱাৰ। মাটিখিনি শইকীয়াৰ আছিল। বৰুৱাৰ একে বয়সৰ অৱসৰ লোৱা মানুহ। চুবুৰীটোত লগ সংগ বুলিবলৈ একমাত্ৰ শইকীয়াই আছিল। শইকীয়া আৰু তেওঁৰ পত্নী অকলে আছিল আছাম টাইপৰ সৰু ঘৰটোত। একমাত্ৰ পুত্ৰ চাকৰিসূত্ৰে থাকে ডিব্ৰুগড়ত। কলেজৰ অধ্যাপক । নাতি- বোৱাৰীও পুত্ৰৰ লগতে থাকে। প্ৰতিৱেশী হিচাপে শইকীয়াৰ পৰিয়ালটো বৰ ভাল আছিল। বিপদে-আপদে বাদেই এনেই দিনটোৰ ভিতৰত কেবাবাৰো মাত-বোল চলি থাকে। বৰুৱা অৱশ্যে তেওঁলোকৰ দৰে অকলশৰীয়া নহয়। লগত আছে দুই পুত্ৰ বোৱাৰী আৰু দুটাকৈ নাতি ল’ৰা। ঘৰখন ভৰপূৰ। তথাপি অৱসৰৰ পিছৰ সময়খিনিত এজন সমবয়সীয়াৰ প্ৰয়োজন হয়। বৰুৱাই শইকীয়াক পাইছিল। দুয়ো ৰোমন্থন কৰিছিল সময় বালিত এৰি থৈ অহা জীৱনৰ খোজবোৰ। জীৱনত কি পালে- নাপালে, সন্তুষ্টি-অসন্তুষ্টি, সুখ-দুখৰ হিচাপবোৰ কৰিছিল দুয়ো অতি একাত্মভাৱে। যোৱা বছৰ প্ৰেছাৰ স্ট্রোকত শইকীয়ানী ঢুকোৱাৰ পিছত শইকীয়া অকলশৰীয়া হৈ পৰাত পুত্ৰ বোৱাৰীয়ে তেওঁক লগত ৰাখিব বিচাৰিছিল, কিন্তু তেওঁ কিছুদিন নিজৰ ঘৰটোত থকাৰ সিদ্ধান্ত লৈছিল। বৰুৱাৰ সংগ এৰিব বিচৰা নাছিল মানুহজনে। দিনটোৰ সৰহখিনি সময় বৰুৱাৰ ঘৰতেই কটাই দিয়ে। উদাস দৃষ্টিৰে শইকীয়াই কৈছিল – বৰুৱা, মানুহৰ জীৱনটোত একো নাই। সকলো দেখোন অসাৰ। অথচ এই জীৱনটো উপভোগ কৰিবলৈ আমাৰ হেঁপাহৰ অন্ত নাই । জীৱনৰ প্ৰতিটো মুহূৰ্ত উদযাপন কৰিবলৈ তৎপৰ হৈ পৰোঁ। শেষত কিন্তু সকলো অসাৰ।\n: হয়। বয়সতহে আমাৰ মনলৈ আহে এই অনুভৱ। বৰুৱাই সমৰ্থন কৰি কৈছিল।\n: তেওঁ মোক এৰি থৈ যোৱাৰ পিছৰ পৰাই জীৱনটো মূল্যায়ন কৰিছো বৰুৱা। ভাল কাম কিমান কৰিলোঁ নিজকে প্ৰশ্ন কৰিছোঁ। নিজক লৈ ব্যস্ত থাকোঁতেই দেখোন সময়বোৰ অতীত হৈ গ’ল। ঘৰ সংসাৰ, ল’ৰা – ছোৱালীক পঢ়াই শুনাই মানুহ কৰা এইবোৰতেই চোন সময়বোৰ শেষ হৈ গ’ল। কিবা এটা ভাল কাম কৰাৰ হেঁপাহ থাকি গ’ল বৰুৱা।\n: হয়। এটা ভাল কামেৰে সমাজত স্বীকৃত হৈ গ’লে জীৱনটো সাৰ্থক হোৱা যেন লাগে।\n: কিন্তু এই বয়সত কি ভাল কাম কৰিম?\n: শইকীয়া, আপুনি কেতিয়াবা বেয়া কাম কৰিছে বুলি কোনেও কোৱা নাই। উপকাৰ কৰিব নোৱাৰিলেও কাৰো অপকাৰো কৰা নাই। চাকৰি জীৱনৰ আপোনাৰ সততাক সকলোৱে এতিয়াও শলাগে। সেইটোৱেই আপোনাৰ বাবে ডাঙৰ স্বীকৃতি।\n: বিত্ত বিভাগত কৰা চাকৰিৰ সময়ত মই ইচ্ছা কৰা হ’লে আওপকীয়াভাবে বহু ধন-সম্পত্তি ঘটিব পাৰিলোহেঁতেন। কিন্তু মই কোনো সময়তে দুৰ্বল হৈ পৰা নাছিলোঁ আৰু নিজৰ আদৰ্শত অটল হৈ থাকিলোঁ। এতিয়াও আছোঁ। মোৰ এই সৰু আছাম টাইপৰ ঘৰটো দেখি বহুতে উপহাসো কৰিছিল। এই ঘৰটোৱে মোক কিমান শান্তি-সুখ আৰু আনন্দ দিছে, তেওঁলোকেতো বুজি নাপায়। তেওঁ নাথাকিলেও ঘৰটোত মই সকলো সময়তে তেওঁৰ অস্তিত্ব অনুভৱ কৰোঁ। শুনা পাওঁ মই তেওঁৰ শ্বাস-প্ৰশ্বাসৰ শব্দ। সেয়ে ইয়াৰ পৰা যাবলৈ বিচৰা নাই। যদি মই বিচাৰোঁ পুত্ৰই কাইলৈ আহি লৈ যাবহি।\n: কিন্তু আপুনি এদিন যাবই লাগিব। বৰুৱাই জোৰ দি ক’লে।\n: সেই কথা মনলৈ অনাই নাই। শইকীয়াৰো দৃঢ় উত্তৰ।\n: অসুখ-বিসুখ হ’লে পুত্ৰই আপোনাক অকলে থাকিব নিদিব।\n: কিবা হ’ব লগা থাকিলে ইয়াতেই হ’ব দিয়ক। আপোনালোক আছেই দেখোন।\n: এহ, তেনে কথা নক’ব শইকীয়া।\n: মই এটা চিন্তা কৰিছোঁ। মই মৰাৰ পিছত ঘৰ-মাটি কোনো অনাথ আশ্ৰমক দান দিবলৈ পুত্ৰক কৈ যাম। সিহঁত যে এইটো ঘৰলৈ ঘূৰি নাহে, মই নিশ্চিত। মোৰ বাবে সেয়াই ভাল কাম হ’ব।\n: আপোনাৰ চিন্তাটো বৰ ভাল।\n: হয়, মই বহুত শান্তি পাম। আপোনালোকে অলপ চোৱা-চিতা মানে তদাৰক কৰিব।\n: সেইবোৰ চিন্তা পিছত কৰিম দিয়ক শইকীয়া। আপুনি ভালে-কুশলে জীয়াই থাকক।\nদুমাহমানৰ পিছত শইকীয়াৰ হঠাতে স্ট্রোক হৈ মৃত্যু ঘটিল। নিশা শুই থকা অৱস্থাতে নিথৰ হৈ পৰিছিল তেওঁৰ দেহাটো। দুৱাৰ ভাঙিহে উদ্ধাৰ কৰা হৈছিল শইকীয়াৰ নিষ্প্ৰাণ দেহটো নিজৰ কোঠাটোৰ পৰা।\nপ্ৰতিৱেশী বন্ধুৰ মৃত্যুৰ পিছত অকলশৰীয়া হৈ পৰিল বৰুৱা। মনৰ সুখ -দুখৰ কথা মুকলিভাৱে পতা এজন সুহৃদৰ অভাৱ বাৰুকৈয়ে অনুভৱ কৰিলে। অন্ধকাৰত নিমজ্জিত আৰু হাবি জংঘলেৰে ঘেৰি পেলোৱা ঘৰটো দেখিলেই বৰুৱাৰ বুকুখন বিষাই যায়।\nকিছুদিনৰ পিছত হাতুৰীৰ শব্দত উচপ খাই উঠিল বৰুৱা। মুহুৰ্তৰ ভিতৰতে ৰজত শইকীয়াৰ ঘৰটো ভাঙি চিন মোকাম নোহোৱা কৰি পেলোৱা হ’ল । দুদিনমানৰ পিছত পৰিল ইটা-বালি-শিল। ট্ৰাকবোৰৰ অহা যোৱাৰ সঘন শব্দত অস্থিৰ হৈ পৰিল বৰুৱা। খবৰ পালে যে শইকীয়াৰ অধ্যাপক পুত্ৰই ঘৰ-মাটি কোনো লোকক বিক্ৰী কৰি দিছে। কোনে ক্ৰয় কৰি ৰাতিটোৰ ভিতৰতে বিশাল অট্টালিকাটো সজালে, তাৰ কোনো নাম-ঠিকনা, পৰিচয় উলিয়াব নোৱাৰিলে তেওঁ। ঘৈণীয়েক কদমিক সুধিও নাপালে কোনো সদুত্তৰ। আগ্ৰহেৰে সুধিবলৈ গৈ কদমিৰ পৰা পালে এটা ভেকাহি। নতুন প্ৰতিৱেশীক লৈ হোৱা কৌতুহল-উৎকণ্ঠা মনতেই তাপ মাৰিলে বৰুৱাই।\nপুৱা জৰ জৰ কৈ পানী পৰি থকাৰ শব্দত টোপনি ভাগি গ’ল বৰুৱাৰ। বৰষুণ বুলি ভাবিলে। কোনো টেংকি ভৰ্তি হৈ নিৰ্গমন নলীৰে নিগৰি পৰা পানীৰহে শব্দ। বৰুৱাই জাঁপ মাৰি উঠি ছাদলৈ গৈ নিজৰ টেংকি দুটা পৰীক্ষা কৰিলে। তাত পানী ভৰ্তি হৈ পৰাৰ কোনো চিনেই নাই। ঢাকনি তুলি চালে। দুয়োটা টেংকিৰ তলি স্পর্শ কৰিছে পানীয়ে। পাম্পিং মেচিনো বন্ধ। কোনেও চলোৱা নাই। বৰুৱা হতবাক !! পানী পৰাৰ শব্দটো আহিছে ক’ৰ পৰা ?? হঠাৎ প্ৰতিৱেশীৰ নিৰ্মিত ভৱনলৈ চকু যোৱাত থৰ লাগিল বৰুৱা। কোনো নথকা ঘৰটোৰ ছাদত থকা টেংকিৰ পৰা পানী পৰি আছে। হয়তো নিশাই চাপ্লাইৰ পানী পাইপৰ চুইছ খুলি থৈ গৈছিল। এতিয়া টেংকি ভৰ্তি হৈ পৰিব ধৰিছে। চাপ্লাই পানীৰ এনে অপচয় হোৱা দেখি বৰুৱাৰ মূৰটো গৰম হৈ গ’ল। কেনে প্ৰতিৱেশী, অকনো কাণ্ডজ্ঞান নাই ! কেতিয়াবা এটুপি খোৱা পানীৰ কাৰণে কিমান হাহাকাৰ হয়, সেই কথাৰ উমান নাপায় নেকি?\nবহু সময়ৰ মূৰত কোনোবা আহি চুইছ বন্ধ কৰাত টেংকিৰ পানী পৰা শব্দটো কাণৰ পৰা আতঁৰিছিল বৰুৱাৰ। জৰ জৰ শব্দটোৱে তেওঁক অস্থিৰ কৰি তুলিছিল। এই ঘটনাৰ আৰু পুনৰাবৃত্তি নঘটে বুলিয়েই ভাবি লৈছিল বৰুৱাই। কিন্তু এদিন দুদিনকৈ সদায় টেংকিৰ পৰা বহু সময়লৈ পানী পৰি থকা ঘটনাটোৱে বৰুৱাক প্ৰায় উন্মাদ কৰি পেলালে।\nচকুৰ আগত পানীৰ এনে অপচয় হোৱাটো চাই থাকিব নোৱাৰে। গৃহস্থই কেতিয়াও পানীৰ চুইছ বন্ধ কৰিবলৈ অহা দেখা নাই । কাম কৰা মিস্ত্রী অহাৰ পিছতহে বন্ধ হয়। দিনৰ দিনটো ঘৰ নিৰ্মাণৰ কামত পানী ব্যৱহাৰ কৰি সিহঁতেই চুইছ অন কৰি গুচি যায়। গৃহস্থক দেখিলে কথাটো ক’ব বুলি বৰুৱা পদুলি মুখত ৰৈ থাকিল।\nবিলাসী গাড়ীখনৰ পৰা সুন্দৰী পত্নীৰ লগতে নামি আহিল ডেকা মানুহজন। দেখাত সুন্দৰ-সুঠাম চেহেৰা।\n: ঘৰটো আপোনালোকে সজাইছে। বৰুৱাই ডেকাজনক সুধিলে।\n: হয়। আপুনি?\n: মই আপোনাৰ প্ৰতিৱেশী অভয় বৰুৱা। নিজৰ এমহলীয়া ঘৰটোলৈ দেখুৱাই ক’লে।\n: এতিয়া কওঁকচোন।\n: কথা এটা কওঁ। আপোনালোকৰ টেংকি ভৰ্তি হয় সদায় বহুত পানী অপচয় হৈ আছে। ভৰ্তি হোৱাৰ পিছতেই যদি বন্ধ কৰি দিয়া হয়, এনে অপচয় নহ’ব।\n: টেংকি আপোনাৰ নে মোৰ??\n: মোৰ টেংকিৰ পানী আপোনাৰ ঘৰত সোমাইছে নেকি??\n: চৌহদত সোমাই বানপানীৰ সৃষ্টি কৰিছে নেকি?\n: নাই ।\n: তেন্তে , এইবোৰ কথা মোক শুনাবলৈ আহিছে কিয়?? মোৰ টেংকীত পানী ভৰ্তি হৈ অপচয় হৈছে-নহৈছে তাত আপুনি মোৰ ঘমাইছে কিয়? আপোনাৰ কথা মতে মই পুৱাই বিচনা এৰি টেংকিৰ চুইছ বন্ধ কৰিবলৈ আহিব লাগিব নেকি??\nকথাখিনি শুনাই থৈ ডেকাজন ঘৰটোৰ ভিতৰলৈ সোমাই গ’ল। তাচ্ছিল্যৰ হাঁহিটো বৰুৱাক উপহাৰ দি ঘৈণীয়েকে খোজ ল’লে গিৰিয়েকৰ পিছে পিছে।\nবৰুৱাৰ ভৰিৰ তলৰ মাটিখিনি প্ৰচণ্ডভাৱে কঁপিল। ৮-৯ ৰিখটাৰ স্কেলৰ প্ৰৱল ভূঁইকপৰ জোকাৰণি। থিয় হৈ থাকিব পৰা নাই তেওঁ। মাটি ফাটি যেন তলৰ পৰা পানী ওলাই আহিব। তাৰ প্ৰচণ্ড সোঁতত উটি যাব বৰুৱা……..।\nK sarma October 8, 2020 At 7:15 pm\nসুন্দল অনুভৱৰ গল্প


ৰূপহী (ইংৰাজী: Rupahi) ১৯৪১ চনত মুক্তিপ্ৰাপ্ত চতুৰ্থখন অসমীয়া চলচ্চিত্ৰ৷ দ্বিতীয় মহাসমৰৰ দপ্‌দপনিৰ মাজতে ৰূপহী নিৰ্মাণৰ কাম আৰম্ভ কৰা হয়। পাৰ্ৱতি প্ৰসাদ বৰুৱাই বৰুৱা বোলছবি, ৰূপালী পাম নাম দি এটা চলচ্চিত্ৰ নিৰ্মাণ প্ৰতিষ্ঠানৰ জন্ম দিয়ে। এই প্ৰতিষ্ঠানৰ বেনাৰতে ৰূপহী নিৰ্মাণ কৰা হয়। ছবিখন প্ৰযোজনা আৰু পৰিচালনা কৰাৰ উপৰিও পাৰ্ৱতি প্ৰসাদে ছবিখনৰ চিত্ৰনাট্য, সংলাপ আৰু গীতি-সাহিত্য ৰচনা কৰে আৰু সংগীত পৰিচালনাৰো দায়িত্ব লয়। কমলেশ্বৰ চলিহাৰ এটা চুটি গল্পৰ আধাৰত ৰূপহীৰ কাহিনী গঢ় লৈ উঠে। অৱশ্যে পাছলৈ মূল গল্পৰ লগত ছবিখনৰ কাহিনীৰ অমিল দেখা যায়। তাৰ কাৰণ তলত উল্লেখ আছে। প্ৰথম অংশৰ দৃশ্যগ্ৰহণ মাজুলীত কৰা হৈছিল। দক্ষিণপাট সত্ৰৰ ৰাস-নৃত্য আৰু ব্ৰহ্মপুত্ৰৰ গৰা খহনীয়াৰ দৃশ্য তুলি কলিকতালৈ অন্তৰ্দৃশ্যৰ চিত্ৰগ্ৰহণৰ বাবে যোৱা হয়। কলিকতাত গম পোৱা যায় যে অসমত কৰা দৃশ্যগ্ৰহণৰ এখনো ছবি নুঠিল। সেয়ে পাৰ্ৱতি প্ৰসাদে সেই অংশ বাদ দি গোটেই গল্পটোকে নকৈ সজাই লবলগীয়া হয়। তাৰ ফলতে বিয়োগান্ত গল্পটো মিলনান্ত গল্পলৈ পৰিৱৰ্তন কৰা হয়। কলিকতাৰ শ্ৰী ভাৰত লক্ষ্মী ষ্টুডিঅত ছেট সাজি ছবিখনৰ দৃশ্যগ্ৰহণ কৰা হয়। ১৯৪১ চনৰ ৩০ আগষ্ট তাৰিখে কলিকতাৰ 'পূৰবী থিয়েটাৰ'ত ছবিখনৰ প্ৰিমিয়াৰ কৰা হৈছিল। ১৯৪১ চনৰ ৬ ছেপ্টেম্বৰ তাৰিখে গুৱাহাটীৰ 'সতী টকী হাউছ'ত (বৰ্তমানৰ বিজুলী চিনেমা ঘৰ) ছবিখন মুক্তি দিয়া হয়। (ইয়াত বিতংকৈ পঢ়ক)\nগছৰ ডালত এটি অ'লিংগুইট'।\n...যে অ'লিংগুইট' হৈছে প্ৰাণীকুলৰ নৱতম সদস্য, ২০১৩ চনৰ ১৫ আগষ্টত এই স্তন্যপায়ী প্ৰাণীবিধ আৱিষ্কাৰ কৰা হয়?\n...যে শোণিতপুৰ জিলাৰ বাৰেচহৰীয়া ভাওনা মহোৎসৱ ২১৩ বছৰ আগৰ পৰা (১৭৯৭-৯৮ চনৰ পৰা) অনুষ্ঠিত হৈ আহিছে?\nঅসমৰ তিনিচুকীয়া আৰু ডিব্ৰুগড় জিলাত বিস্তৃত হৈ থকা দিহিং পাটকাই ৰাষ্ট্ৰীয় উদ্যানত এটি নীলবৰণীয়া মাছৰোকা\nআলোকচিত্ৰ শিল্পী: নেজিব আহমেদ


congress-president-bhupen-borah-slams-bjp-govt-and-demand-resignation-of-water-transport-minister-chandramohan-patowary-over-nimatighat-boat-tragedy-ghy-biju-kr-deka-manju-b– News18 assam\nNimatighat Boat Tragedy : অসাৰ দলঙৰ প্ৰতিশ্ৰুতি, নিমাতীঘাটত মৃত্যুৰ কিৰিলি, মন্ত্ৰীৰ পদত্যাগ দাবী কংগ্ৰেছৰ, বিজেপি চৰকাৰৰ বিৰুদ্ধে সৰৱ কংগ্ৰেছ\n২০১৬ত মোদীয়ে কৈছিল, মাজুলীত কেবিনেট পাতি সোণোৱালেও কৈছিল, দুবাৰকৈ স্থাপন কৰিছিল দলঙৰ আধাৰশিলা, বিনিময়ত আমি পালোঁ পৰমিতা দাসৰ মৃত্যু আৰু অনেকৰ আৰ্তনাদ- ভূপেন বৰা\nনিমাতীঘাটৰ নাও দুৰ্ঘটানা (Nimatighat Boat Tragedy)ৰ পিছতে শলঠেকত পৰিছে ৰাজ্য চৰকাৰ। চৌদিশে চৰকাৰৰ বিৰুদ্ধে উদ্গীৰণ ঘটিছে ক্ষোভৰ। বিশেষকৈ যোৰহাট-মাজুলী সংযোগী দলংখন (Jorhat-Majuli Bridge) বিজেপি চৰকাৰে প্ৰতিশ্ৰুতি অনুসৰি নিৰ্মাণ কৰিব নোৱৰাৰ বাবে তীব্ৰ সমালোচনাৰ সন্মুখীন হৈছে। বিৰোধী দলসমূহেও এই সুযোগতে কঠোৰ সমালোচনা কৰিছে ৰৰাজ্য চৰকাৰক।\nকংগ্ৰেছৰ সভাপতি ভূপেন বৰা (APCC President Bhupen Borah)ই আজি এক সংবাদমেলত কয়, "প্ৰধানমন্ত্ৰী নৰেন্দ্ৰ মোদী (PM Narendra Modi)য়ে ২০১৬ৰ ২৩ মাৰ্চত মাজুলীতে কৈছিল- ৭০ বছৰে নোহোৱা মাজুলী সংযোগী দলং পাঁচ বছৰত হ'ব বুলি। বিজেপি চৰকাৰে ২০১৬ত দায়িত্ব লৈয়েই নামামী ব্ৰহ্মপুত্ৰ (Namami Brahmaputra) পাতিছিল। মাজুলীৰ দলঙৰ দুবাৰকৈ আধাৰশিলা (Majuli Bridge Foundation Stone) পাতিলে ।কিন্তু তাৰ বিনিময়ত আমি কি পালোঁ- পৰিমিতা দাস (Parimita Das)ৰ মৃত্যু!"\nপ্ৰাক্তন মুখ্যমন্ত্ৰী সৰ্বানন্দ সোণোৱাল (Sarbananda Sonowal)কো কঠোৰ সমালোচনা কৰি ভূপেন বৰাই কয়, "মাজুলীৰ মানুহৰ মূৰৰ ওপৰত দলং সাজি এজন মানুহ মুখ্যমন্ত্ৰী হৈ পিছত কেন্দ্ৰীয় মন্ত্ৰী হ'ল। মুখ্যমন্ত্ৰী হৈ মাজুলীত কেবিনেট পাতি দলং হ'বই বুলি কৈছিল সোণোৱালে ৷ ৰো ৰো ছাৰ্ভিচ (Ro Ro Service) মুকলি কৰিছিল । এতিয়া সেই ৰো ৰো ছাৰ্ভিচ ছেলফি চেণ্টাৰ (Selfie Point) হৈছেগৈ । মাজুলীৰ নৈপৰীয়াৰ ভোট লৈ এতিয়া সাগৰীয় বতাহ খাই আছে সোণোৱালে।"\nপৰিবহণ মন্ত্ৰী চন্দ্ৰমোহন পাটোৱাৰী (Minister Chandramohan Patowary)কো তীক্ষ্ণ ভাষাৰে সমালোচনা কৰি ভূপেন বৰাই কয় যে ২০১৮ত আজিৰ মুখ্যমন্ত্ৰীৰ সমষ্টিত ভয়ংকৰ নাও দুৰ্ঘটনা হৈছিল । ২০১৮ চনতে পৰিবহণ মন্ত্ৰী চন্দ্ৰমোহন পাটোৱাৰীয়ে ব্ৰহ্মপুত্ৰ (Brahmaputra)ত ছিংগল ইঞ্জিন নাও চলিব নিদিওঁ বুলি বিধানসভাৰ মজিয়াত ঘোষণা কৰিছিল । কিন্ত মন্ত্ৰী পাটোৱাৰীৰ সদম্ভ ঘোষণাৰ পিছতো ৰাজ্যত ছিংগল ইঞ্জিন নাও চলিয়েই থাকিল । আজি মুখ্যমন্ত্ৰীয়ে ছিংগল ইঞ্জিন নাও বন্ধ কৰিব বুলি কৈছে ৷ "পৰিমিতা দাসৰ বলি দিবলৈকে ছিংগল ইঞ্জিন নাও চলাই ৰখা হৈছিল নেকি" বুলিও প্ৰশ্ন কৰে ভূপেন বৰাই।\nভূপেন বৰাই আকৌ কয় যে বহু দুৰ্ঘটনাৰ বাবে বহু মন্ত্ৰীয়ে দায়িত্ব স্বীকাৰ কৰি পদত্যাগ কৰিছিল, কিন্তু নাও দুৰ্ঘটনা ঘটিলেই বিভাগটোৱে বাৰম্বাৰ একেইকেইজন বিষয়াকে নিলম্বন কৰি আছে। এইবাৰো জল পৰিবহণ বিভাগৰ বিষয়া বিক্ৰমাদিত্য চৌধুৰীক নিলম্বন কৰা হ'ল, মন্ত্ৰী কিন্তু এজনেই আছে !" এই বুলি মন্ত্ৰী চন্দ্ৰমোহন পাটোৱাৰীক কটাক্ষ কৰি ভূপেন বৰাই আকৌ কয়, "আভ্যন্তৰীণ জল পৰিবহণ বিভাগৰ মন্ত্ৰীজনে অসমৰ জনগণৰ মাজত দৃষ্টান্ত সৃষ্টি কৰি পদত্যাগ কৰিবলৈ দাবী জনালোঁ।"\nউল্লেখ্য যে বুধবাৰে নিশাই কাৰ্যকৰী সভাপতি ৰাণা গোস্বামীৰ নেতৃত্বত কংগ্ৰেছৰ এটা দল ঘটনাস্থলীলৈ ৰাওনা হৈছিল। পৰিমিতা দাসৰ মৃত্যুত শোক প্ৰকাশ কৰি কংগ্ৰেছে প্ৰতিখন নাৱত বাধ্যতামূলকভাৱে লাইফ জেকেট দিয়াৰ ব্যৱস্থা কৰিবলৈ দাবী জনায়।\nFirst published: September 09, 2021, 14:06 IST\nAPCC President Bhupen BoraBJP GovtMajuliMajuli-jorhat ConnectivityMinister Chandramohan PatowaryNimatighat Ferry Accident


ভাৰতীয় প্ৰশাসনিক সেৱা - অসমীয়া ৱিকিপিডিয়া\nভাৰতীয় প্ৰশাসনিক সেৱা চমুকৈ আই এ এছ (ইংৰাজী: Indian Administrative Service, IAS) সৰ্বভাৰতীয় সেৱাৰ প্ৰশাসনিক বিভাগ। ই ভাৰতৰ প্ৰতিষ্ঠিত অসমৰিক সেৱাসমূহৰ ভিতৰত অন্যতম। ভাৰতীয় পুলিচ সেৱা আৰু ভাৰতীয় বৈদেশিক সেৱাৰ লগতে ভাৰতীয় প্ৰশাসনিক সেৱা সৰ্বভাৰতীয় সেৱাৰ মুখ্য তিনিটা বিভাগ। এই সেৱাৰ বিষয়া সকলে ভাৰত চৰকাৰ আৰু প্ৰতিটো ৰাজ্য আৰু কেন্দ্ৰীয়শাসিত অঞ্চললৈ সেৱা আগবঢ়ায়। আই এ এছ বিষয়া সমূহে ভাৰত চৰকাৰৰৰ অধীনস্থ বিভিন্ন ৰাজহুৱা খণ্ডৰ উদ্যোগতো সেৱা আগবঢ়ায়।\nইম্পেৰিয়েল চিভিল ছাৰ্ভিছ (আইচিএছ)\n(ইম্পেৰিয়েল চিভিল ছাৰ্ভিছ )\n(ভাৰতীয় প্ৰশাসনিক সেৱা)\nলাল বাহাদুৰ শাস্ত্ৰী ৰাষ্ট্ৰীয় প্ৰশাসন একাডেমী, মছুৰী, উত্তৰাখণ্ড\nকেডাৰ নিয়ন্ত্ৰক কৃতপক্ষ\nকৰ্মচাৰী আৰু প্ৰশিক্ষণ বিভাগ, কৰ্মচাৰী,জন অভিযোগ আৰু পেঞ্চন মন্ত্ৰণালয়, ভাৰত চৰকাৰ\nনৰেন্দ্ৰ মোদী, ভাৰতৰ প্ৰধানমন্ত্ৰী আৰু কৰ্মচাৰী,জন অভিযোগ আৰু পেঞ্চন মন্ত্ৰী\nচৰকাৰী; অসামৰিক সেৱা\nসচিবীয় সহায়তা (কেন্দ্ৰ আৰু ৰাজ্য)\nইম্পেৰীয়েল চিভিল ছাৰ্ভিছ (১৮৫৮–১৯৪৬)\n৪,৯২৬ জন (৩,৫১১জন সংঘ লোক সেৱা আয়োগৰ দ্বাৰা পোনপটীয়াকৈ নিযুক্তি আৰু ১,৪১৫ জন ৰাজ্যিক লোকসেৱাৰ পৰা পদোন্নীত)\nঅসামৰিক সেৱা পৰীক্ষা\nআই এ এছ (কেন্দ্ৰীয়) সংস্থা\nঅসামৰিক সেৱাৰ মুৰব্বী\nভাৰতৰ কেবিনেট সচিব\nপ্ৰদীপ কুমাৰ সিনহা, আই এ এছ\nৱেষ্টমিনিষ্টাৰ সংসদীয় চৰকাৰ অনুধাৱন কৰা আন দেশৰ দৰে ভাৰতীয় প্ৰশাসনিক সেৱা ভাৰতৰ স্থায়ী আমোলাতন্ত্ৰৰ অন্তৰ্ভুক্ত। ইয়াৰ লগতে ই ভাৰত চৰকাৰৰ কাৰ্যনিৰ্বাহকৰ অংশ। সেয়ে আমোলাতন্ত্ৰ সাধাৰণতে ৰাজনৈতিক ভাবে নিৰপেক্ষ আৰু যি কোনো চৰকাৰ বা পৰিস্থিতিত দেশৰ সেৱাৰ বাবে সদা নিয়োজিত।\nসেৱাত নিয়োজিত হোৱাৰ পিছত প্ৰশাসনিক বিষয়া সকলে কিছুদিন উপ-সংমণ্ডলীয় দণ্ডাধীশ হিচাপে কাৰ্যনিৰ্বাহ কৰে। তাৰপিছত তেওঁলোক ভাৰতৰ বিভিন্ন জিলাসমূহৰ উপায়ুক্ত পদত অধিষ্ঠিত হয়। এই পদত কেইবাবছৰ সেৱা আগবঢ়োৱা পিছত (কোনো কোনো ৰাজ্যত প্ৰায় ১৬ বছৰ) এজন বিষয়াক গোটেই ৰাজ্যৰ সংমণ্ডলৰ মুৰব্বী পদ সংমণ্ডল অধিকাৰী হিচাপে পদোন্নতি দিয়া হয়।\nউচ্চ দৰমহা নিৰীখ লাভ কৰা বিষয়া সকলে ভাৰত চৰকাৰৰ বিভিন্ন বিভাগ আৰু মন্ত্ৰণালয়ত সেৱা আগবঢ়ায়। এই স্তৰত প্ৰশাসনিক বিষয়া সকলে আন্তৰ্জাতিক স্তৰৰ দ্বীপক্ষীক বা বহুপক্ষীক অনুষ্ঠানত দেশক প্ৰতিনিধিত্ব কৰে। ইয়াৰ লগতে তেওঁলোকে আন্তঃৰাষ্ট্ৰীয় সংস্থা সমূহ যেনে বিশ্ব বেংক, আন্তঃৰাষ্ট্ৰীয় মুদ্ৰা নিধি, এছিয়ান উন্নয়ন বেংক, এছিয়ান আন্তঃগাঁথনি বিনিয়োগ বেংক, ৰাষ্ট্ৰসংঘ আৰু ইয়াৰ সহযোগী সংস্থা সমূহতো ভাৰতৰ হৈ সেৱা আগবঢ়ায়। প্ৰশাসনিক বিষয়া সকলে ভাৰতৰ নিৰ্বাচনী আয়োগৰ লগত জড়িত হৈ ভাৰতত নিৰ্বাচন অনুষ্ঠিত কৰে।\n↑ "CADRE STRENGTH OF INDIAN ADMINISTRATIVE SERVICE (AS ON 01.01.2017)". Department of Personnel and Training, Government of India. 1 January 2017. http://civillist.ias.nic.in/YrCurr/PDF/CadreStrength_01012017.pdf। আহৰণ কৰা হৈছে: 21 January 2018.\n↑ Siddiqui, Imran Ahmed (13 June 2015). "Mystery of the missing IAS dozen". প্ৰকাশক New Delhi: The Telegraph. OCLC 271717941. https://www.telegraphindia.com/1150614/jsp/frontpage/story_25696.jsp। আহৰণ কৰা হৈছে:2September 2017.\n↑ 3.0 3.1 "Service Profile for the Indian Administrative Service" (en ভাষাত) (PDF). Department of Personnel and Training, Government of India. http://persmin.gov.in/ais1/Docs/ServiceProfile.pdf। আহৰণ কৰা হৈছে: 13 August 2017.\n↑ Tummala, Krishna Kumar (1996). Public Administration in India. প্ৰকাশক Mumbai: Allied Publishers. পৃষ্ঠা. 154–159. ISBN 978-8170235903. OCLC 313439426.\n↑ 5.0 5.1 Bhattacharjee, Subhomoy (22 June 2017). "In defence of administrative continuity" (en ভাষাত). Business Standard (New Delhi). OCLC 496280002. http://www.business-standard.com/article/economy-policy/in-defence-of-administrative-continuity-117062201079_1.html.\nৱিকিমিডিয়া কমন্সত ভাৰতীয় প্ৰশাসনিক সেৱা সম্পৰ্কীয় মিডিয়া ফাইল।\nভাৰতীয় প্ৰশাসনিক সেৱাৰ বিষয়া সকলৰ তালিকা\nপ্ৰশাসনিক বিষয়াৰ কাৰ্যবাহী মূল্যাঙ্কন পৃষ্ঠা\n"https://as.wikipedia.org/w/index.php?title=ভাৰতীয়_প্ৰশাসনিক_সেৱা&oldid=256659"ৰ পৰা অনা হৈছে\nশেষ সম্পাদনা কৰা হৈছে 28 December 2020 তাৰিখে 13:28 বজাত\nএই পৃষ্ঠাখন ২৮ ডিচেম্বৰ, ২০২০ তাৰিখে ১৮:৫৮ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=51260।


কোচ ৰাজবংশীৰ লোকভাষা: অৰূপজ্যোতি দাস - সাহিত্য ডট অৰ্গ\nযি সকলে লোকভাষা কয় লোক ভাষাৰ পৰিচয়ৰ সিদ্ধান্ত তেওঁলোকে নলয়৷ এই সিদ্ধান্ত লয় তেওঁলোকে, যি সকলে এই ভাষা নকয় আৰু যিসকলে লোক ভাষাৰ সমৃদ্ধিক ভয় কৰে৷ এই শ্ৰেণীৰ লোকৰ হাতত সিদ্ধান্ত লোৱাৰ ক্ষমতা থাকে, প্ৰচাৰৰ সাধন থাকে আৰু গণমাধ্যমৰ মাজত এওঁলোকৰ এজেণ্ট থাকে৷\nস্বাভাৱিকতেই এনে এটা পৰিস্থিতিত লোকভাষাৰ পৰিচয়ৰ সংকট নিশ্চিত৷ ইয়াৰে উত্তম উদাহৰণ হ’ল- কোচ- ৰাজবংশীসকলৰ টেৰিটৰিয়েল ভাষাটো বা কোচদেশীৰ ভাষাটো৷\nএই ভাষাটোক অসমত গোৱালপৰীয়া বুলি নামাকৰণ কৰা হৈছে৷ অকল নামাকৰণেই নহয়, এই ভাষাটোক আধুনিক অসমীয়া ভাষাৰ উপভাষা বুলি প্ৰমাণ সহকাৰে দাঙি ধৰিবলৈও চেষ্টা কৰা হৈছে৷ কিন্তু আমোদজনক কথাটো হ’ল এই একেই ভাষাটোক বঙালী পণ্ডিতসকলেও বঙালী ভাষাৰ উপভাষা বুলি ক’বলৈ পাহৰা নাই৷ অসমত গোৱালপৰীয়া বুলি প্ৰচলিত গীতসমূহ আকৌ বাংলাৰ লোকগীত বুলি প্ৰচলিত৷ প্ৰশ্ন হয়, এটা ভাষাই কেনেদৰে দুটা ভিন্ন ভাষাৰ উপভাষা হ’ব পাৰে? এয়া অসমীয়া আৰু বঙালী জাতীয়তাবাদীৰ বৌদ্ধিক দৈন্য নে দূৰ্নীতি? লগতে এই কথাও মনলে আহে যে এই দুই মাতৃভাষা (অসমীয়া আৰু বঙালী) আচলতে কোচ ৰাজবংশীসকলৰ লোকভাষাটোৰ মাতৃ হয় জানো? নে কথাটো ওলোটাহে অৰ্থাৎ এই পুৰণি লোক ভাষাটোৱে বাৰু আধুনিক অসমীয়া আৰু বঙালী ভাষাৰ জনক নহয়তো? গৱেষণাই অৱশ্যে সেইফালেই আঙুলি টোঁৱায়৷\nএইখিনিতে উল্লেখযোগ্য যে এই ভাষাটো গোৱালপৰীয়াৰ উপৰিও, ৰাজবংশী, দেশী আৰু কামতাপুৰী বুলিও জনাজাত৷ তদুপৰি এই ভাষাটো ৰাজবংশী নামেৰে নেপালত চৰকাৰীভাৱে স্বীকৃত ভাষা৷ আনকি শেহতীয়াকৈ সাহিত্য একাডেমীয়েও ৰাজবংশী ভাষাটোক ‘ভাষা সন্মান’ বঁটাৰে স্বীকৃতি দিছে৷ তৎসত্ত্বেও অসমত এই ভাষা গোৱালপৰীয়া উপভাষা৷ মনকৰিবলগীয়া কথাটো হ’ল- ভাষাবিদ মেথিউ টউলমিনে কোচ-ৰাজবংশীসকলৰ এই ভাষাটোক আঠশ বছৰ পুৰণি বুলি উল্লেখ কৰিছে, লগতে তেওঁ উল্লেখ কৰিছে যে এই ভাষা অসমীয়া আৰু বঙালীতকৈ পুৰণি৷\nকোচ ৰাজবংশীসকলৰ লোকভাষাৰ সংকটটো অতি জটিল; ইয়াৰ সংকট অন্য ভাষাৰ দৰে অকল অস্তিত্বৰে নহয়, ইয়াৰ সংকট পৰিচয়ৰো৷ ভাৰতবৰ্ষৰ নতুন ৰাজনৈতিক আঞ্চলিক পৰিচয়বোৰত পৰম্পৰাগত কোচ ৰাজবংশী অঞ্চলসমূহ মূলত অসম আৰু বংগত চামিল হৈ পৰিল৷ অসম আৰু পশ্চিম বংগ ভাষিক জাতীয়তাবাদৰ ৰাজ্য৷ ইয়াত মূলসূঁতিত চামিল নহ’লে জাতীয়তাবাদীসকলে বেয়া পায়, সন্দেহৰ চকুৰে চায়৷ ধৰ্মান্তকৰণ নহ’ল যদিও, কোচ ৰাজবংশীৰ ভাষান্তকৰণ হ’ল৷ পিচে ভাষিক জাতীয়বাদৰ আগৰ জোৰ নাই৷ অসমীয়াই বহুত্ববাদ বহু আগতেই শিকিলে, বঙালীয়েও মন নগ’লেও শিকিব ধৰিছে৷ তাৰ মাজতেই কক্‌বকাই কোচ ৰাজবংশীসকলৰ লোকভাষাৰ জীয়াই থকাৰ প্ৰয়াস৷ কোনোবাই প্ৰাথমিক পাঠ লিখিছে, কোনোবাই কবিতা লিখিছে, গায়কে গাইছে, ‘লালপাৰি দিয়া পাতানি পিন্ধীয়া কোথাই তুই যাইছ ৰে..’…মুঠৰ ওপৰত সংগ্ৰাম চলিছে৷ এই সংগ্ৰামেই কোচ ৰাজবংশীসকলক নিজৰ ভাষা সম্পৰ্কে আত্মবিশ্বাসী কৰি তুলিছে৷\n← অসমীয়া ভাষাৰ আপুৰুগীয়া সম্পদ ফকৰা-যোজনা: ঈশান জ্যোতি বৰা\nলোক-ভাষাত ডাকৰ বচন আৰু পটন্তৰ: দ্বীজেন্দ্ৰ নাথ শৰ্মা →\nএনেয়ে কিবা-কিবি: স্বামী-স্ত্ৰী বনাম নাৰী-পুৰুষ (উদ্দীপ তালুকদাৰ)


পুৰুষ-মহিলাই যৌন ক্ষমতা বৃদ্ধি কৰিবলৈ কি কি খাদ্য খোৱা উচিত? জানি লওক...men-women-should-eat-that-food-to-increase-their-sexual-ability-hb men-women-should-eat-that-food-to-increase-their-sexual-ability– News18 assam\nপুৰুষ-মহিলাই যৌন ক্ষমতা বৃদ্ধি কৰিবলৈ কি কি খাদ্য খোৱা উচিত? জানি লওক...\nযদি আপুনি ডায়েট চাৰ্টখন ভালদৰে মেইনটেইন কৰিব পাৰে তেন্তে আপুনি বিবাহৰ পিছত শাৰীৰিক সুখ অনুভৱ কৰিব পাৰিব।\nLast Updated : February 26, 2022, 14:27 IST\nস্বাস্থ্য ভালদৰে বজাই ৰাখিবলৈ, সঠিক সময়ত সঠিক খাদ্য খোৱা প্ৰয়োজন। ওজন হ্ৰাস শেহতীয়াকৈ নতুন প্ৰৱণতাৰ এটা অংশ হৈ পৰিছে। সেইদৰে আজিকালি বৈবাহিক জীৱন সুখকৰ কৰি তুলিবলৈও বহুতে এটা নিৰ্দিষ্ট ডায়েট প্লেন ফলো কৰি আহিছে।\nযদি আপুনি ডায়েট চাৰ্টখন ভালদৰে মেইনটেইন কৰিব পাৰে তেন্তে আপুনি বিবাহৰ পিছত শাৰীৰিক সুখ অনুভৱ কৰিব পাৰিব। কিছুমান খাদ্যবস্তুৱে পুৰুষ মহিলা উভয়ৰে যৌন শক্তি বৃদ্ধি কৰে।\nএইসমূহ খাদ্যবস্তু প্ৰায় নিয়মিত ভাবে গ্ৰহণ কৰকঃ\nআপেলঃ প্ৰতিদিনে পুৰুষসকলে এটাকৈ আপেল খোৱা উচিত। এণ্টিঅক্সিডেণ্ট সমৃদ্ধ আপেল। ই যৌন ক্ষমতা বৃদ্ধি কৰে।\nগাখীৰঃ গাখীৰে উন্নতি ঘটাই নাৰী-পুৰুষৰ যৌন জীৱনৰ।\nকলঃ কল হ'ল পুষ্টিৰ ভাণ্ডাৰ। ই যৌন ইচ্ছা তীব্ৰতৰ কৰি তোলে। প্ৰচূৰ পৰিমাণে পটাছিয়াম থাকে। যি যৌন সম্পৰ্কত শক্তি যোগায়।\nনহৰুঃ নাৰী-পুৰুষ উভয়েই নহৰু খোৱাটো জৰুৰী। নহৰুৱে যৌন উদ্দীপনা বৃদ্ধি কৰে।\nমৌজুলঃ নাৰী-পুৰুষ উভয়েই যৌন শক্তি বৃদ্ধি কৰিবলৈ প্ৰতি সপ্তাহত কমেও ৩ৰ পৰা ৪ দিন ১ গ্লাচ গৰম পানীত ১ চামুচ মৌজুল মিহলী কৰি খোৱা উচিত।\nকফিঃ কফিয়ে যৌন ইচ্ছাৰ মুড তৰান্বিত কৰে।\nবিটঃ যৌনাংগৰ বিকাশৰ বাবে বিট উত্তম খাদ্য। চালাডৰ সৈতে নিয়মীত বিট খালে প্চূৰ পৰিমাণে নাইট্ৰেট শৰীৰত প্ৰৱেশ কৰে।\nবাদামঃ বাদামত জিংক থাকে। ই শুক্ৰানুৰ পৰিমাণে তুলনামূলক ভাবে বৃদ্ধি কৰে।\nচেৰিঃ ডায়েটত ৰাখক চেৰি। চেৰিত প্ৰচূৰ পৰিমাণে আন্থোসায়ানিক থাকে। যি ধমনীত ৰক্ত চলাচল স্বাভাৱিক কৰে। প্ৰতিদিন চেৰি খালে পুৰুষৰ যৌনাংগ উন্নত হয়।\nমুৰ্গীৰ মাংসঃ মুৰ্গীৰ মাংসত প্ৰচূৰ পৰিমাণে প্ৰটিন থাকে।\nHusband-Wife RelationSexual LifeWoman Sexual Life


Class7Science Chapter2প্ৰাণীৰ পুষ্টি » Dev Library\nClass7Science Chapter2প্ৰাণীৰ পুষ্টি – সমাধান The answer to each chapter is provided in the list so that you can easily browse throughout different chapter Assam Board Class7Science Chapter –2প্ৰাণীৰ পুষ্টি – সমাধান and select needs one.\nSEBA Class7Science Chapter –2প্ৰাণীৰ পুষ্টি – সমাধান\nAlso, you can read SCERT book online in these sections Solutions by Expert Teachers as per SCERT (CBSE) Book guidelines. These solutions are part of SCERT All Subject Solutions. Here we have given Assam Class7Science Chapter –2প্ৰাণীৰ পুষ্টি – সমাধান Solutions for All Subject, You can practice these here…\nপ্রশ্ন১: খালী ঠাই পূৰ কৰা :\n(a) মানুহৰ পুষ্টি প্রধান স্তৰবােৰ হ’ল ………., …………., ……………, …………..আৰু…………… ।\n(b) মানুহৰ দেহত থকা আটাইতকৈ ডাঙৰ গ্ৰন্থি হল ………….. ।\n( c ) পাকস্থলীয়ে হাইড্র’ক্লৰিক এছিড আৰু ………… ৰস নিসৰণ কৰে যিয়ে খাদ্যৰ ওপৰত ক্রিয়া কৰে ।\n(d) ক্ষুদ্ৰান্তৰ বেৰৰ পৰা ওলােৱা আঙুলিৰ দৰে প্ৰবৰ্দ্ধবােৰক …………….. বােলা হয় ।\n(e) এমিবাই তাৰ খাদ্য …………..ত পাচন ঘটায় ।\nউত্তৰঃ (a) মানুহৰ পুষ্টি প্রধান স্তৰবােৰ হ’ল খাদ্যগ্রহণ ,পাচন , শোষণ, আত্মীকৰণ, আৰু নির্গমণ।\n(b) মানুহৰ দেহত থকা আটাইতকৈ ডাঙৰ গ্ৰন্থি হল যকৃৎ ( লিভাৰ )।\n(c ) পাকস্থলীয়ে হাইড্র’ক্লৰিক এছিড আৰু পাচক ৰস নিসৰণ কৰে যিয়ে খাদ্যৰ ওপৰত ক্রিয়া কৰে ।\n(d) ক্ষুদ্ৰান্তৰ বেৰৰ পৰা ওলােৱা আঙুলিৰ দৰে প্ৰবৰ্দ্ধবােৰক খাদ্য ভিলি বােলা হয় ।\n(e) এমিবাই তাৰ খাদ্য ৰসধানীত (ফুড ভেকুঅ’ল) ত পাচন ঘটায় ।\nপ্রশ্ন২: সঁচা-মিছা লিখা ।\n(a) পেটত পাচন আৰম্ভ হয় ।\nউত্তৰঃ মিছা ।\n(b) জিভাই লালটিৰ লগত খাদ্য মিহলি কৰাত সহায় কৰে ।\nউত্তৰঃ সঁচা ।\n( c ) পিত্তথলি ( গল ব্লাডাৰ ) পিত্তৰস সাময়িকভাবে জমা কৰি ৰাখে ।\n(d) পাগুলি খােৱা জন্তুবােৰে ( ৰুমিনেন্ট ) গিলি থােৱা ঘাঁহবােৰ উগাৰি আনে আৰু কিছুসময় পাগুলি থাকে ।\nপ্রশ্ন৩: শুদ্ধ উত্তৰটো বাছি উলিওৱা—\n(a) চৰী সম্পূৰ্ণৰূপে হজম হােৱা অংগ হ’ল—\n( i ) পাকস্থলী ( ii ) মুখগহ্বৰ ( iii ) ক্ষুদ্রান্ত্র ( iv ) বৃহদান্ত্র\nউত্তৰঃ ( iii ) ক্ষুদ্রান্ত্র ।\n(b) হজম নােহােৱা খাদ্যৰ পৰা নিৰ্গত পানী ভাগ প্রধানকৈ শােষিত হােৱা অংগটো হ’ল–\n( i ) পাকস্থলী ( ii ) খাদ্যনলী ( iii ) ক্ষুদ্রান্ত্র ( iv ) বৃহদান্ত্র\nউত্তৰঃ ( iv ) বৃহদান্ত্র ।\nপ্রশ্ন৪: স্তম্ভ- I ৰ লগত স্তম্ভ- II ৰ তথ্যবােৰ মিলােৱা\nখাদ্য উপাদান পাচনৰ সামগ্রী\nকার্ব’হাইড্রেট ফেটিএছিড আৰু গ্লিচাৰল\nচৰ্বী এমিন’ এচিড\nপ্ৰ’টিন এমিন’ এচিড\nচৰ্বী ফেটিএছিড আৰু গ্লিচাৰল\nপ্রশ্ন৫: ভিলি কি ? ইয়াক ক’ত পােৱা যায় আৰু ইয়াৰ কাৰ্য কি ?\nউত্তৰঃ ভিলি ( villi ) :- ক্ষুদ্রান্ত্রৰ অন্তভাগৰ বেৰৰ পৰা হাজাৰ হাজাৰ সংখ্যক আঙুলিৰ দৰে ওলাই অহা প্ৰবৰ্দ্ধবােৰকে ভিলি বােলে । ইয়াক ক্ষুদ্রান্ত্রৰ বেৰৰ অন্তভাগত পােৱা যায় ।\nকার্য :- ভিলিবােৰে ক্ষুদ্রান্ত্রৰ পৃষ্ঠকালি বঢ়াই দিয়ে আৰু এনেকৈ পাচন হােৱা খাদ্য শােষণত সহায় কৰে ।\nপ্রশ্ন৬: পিত্তৰস ক’ত উৎপন্ন হয় ? ই খাদ্যৰ কোনটো উপাদান হজম কৰাত সহায় কৰে ?\nউত্তৰঃ পিত্তৰস যকৃতত উৎপন্ন হয় । এই ৰস পিত্তথলিত সঞ্চিত হৈ থাকে আৰু ই চর্বীজাতীয় খাদ্য হজম কৰাত সহায় কৰে ।\nপ্রশ্ন৭: ৰুমিনেটিং ( পাগুলি খােৱা ) প্রাণীয়ে হজম কৰিব পৰা অথচ মানুহে হজম কৰিব নােৱাৰা খাদ্যবিধৰ নাম লিখা । হজম কৰিব নােৱাৰাৰ কাৰণাে দিয়া ।\nউত্তৰঃ মানুহে হজম কৰিব নােৱাৰা অথচ পাণ্ডলি খােৱা জন্তুৱে ( ৰুমিনেল ) হজম কৰিব পৰা খাদ্যবিধ ছেলুল’জ নামৰ এবিধ কার্ব’হাইড্রেট ।\nৰুমিনেটবােৰৰ ক্ষুদ্রান্ত্র আৰু বৃহদান্ত্রৰ মাজত ৰূমেন নামৰ এটি ডাঙৰ কোঠালি থাকে । যিটো মানুহৰ নাথাকে । এই কোঠালিটোত এবিধ বেক্টেৰিয়া থাকে আৰু ইহঁতে ছেলুল’জ হজম কৰাত সহায় কৰে ।\nপ্ৰশ্ন৮: আমি গ্লুক’জৰ পৰা তাৎক্ষণিক শক্তি কিয় পাওঁ ?\nউত্তৰঃ কাৰণ গ্রুক’জ হ’ল সৰলতম কার্ব’হাইড্রেট । ইয়াৰ অণু আমাৰ দেহৰ কোষত অক্সিজেনৰ সহায়ত সহজে ভাঙি কার্বন ডাই অক্সাইড , পানী আৰু শক্তি উৎপন্ন হয় ।\nপ্রশ্ন৯: পােষ্টিক নলীৰ কোনবােৰ অংগ তলত দিয়া কার্যসমূহৰ লগত জড়িত ?\n( i ) খাদ্য শােষণ ( ii ) খাদ্য চোবােৱা\n( iii ) বেক্টেৰিয়া নাশ কৰণ ( iv ) খাদ্যৰ পূৰ্ণ পাচন\n( v ) মল প্রস্তুত\nউত্তৰঃ ( i ) ক্ষুদ্রান্ত্র ( ii ) মুখ গহৰ ( iii ) পাকস্থলী ( iv ) ক্ষুদ্রান্ত্র ( v ) বৃহদান্ত্র ।\nপ্রশ্ন১০: মানুহ আৰু এমিবাৰ পুষ্টিৰ এটাকৈ মিল আৰু এটাকৈ অমিল দেখুওৱা ।\nউত্তৰঃ মানুহ আৰু এমিবাৰ পুষ্টিৰ এটাকৈ মিল আৰু এটাকৈ অমিল হল—\nমিল :- মানুহৰ খাদ্য পাচনৰ ক্ষেত্ৰত পাকস্থলী আৰু ক্ষুদ্রান্ত্রৰ পৰা পাচক ৰস নিসৰণ হয় আৰু ই খাদ্য হজম হােৱাত সহায় কৰে ।\nএমিবাৰ পাচনৰ ক্ষেত্ৰটো খাদ্য ৰসধানীৰ পৰা পাচক ৰস নিসৰণ হয় আৰু খাদ্য হজম হােৱাত এই ৰসে সহায় কৰে ।\nঅমিল :- এমিবাৰ ক্ষেত্ৰত ক্ষুদ্রাতি ক্ষুদ্র খাদ্যবােৰ ই ইয়াৰ কূটপদেৰে আৱৰি লৈ দেহৰ ভিতৰত সােমাই লয় । তাত খাদ্য ভেকুঅ’লৰ সৃষ্টি কৰে ।\nমানুহৰ ক্ষেত্ৰত খাদ্য মুখেৰে গ্ৰহণ কৰাৰ পাছত ই পূর্ণ পাচনতন্ত্র এটাৰ বিভিন্ন অংগৰ মাজেৰে যায় আৰু ক্রমান্বয়ে বিভিন্ন অংগৰ সহায়ত হজম ক্রিয়া সম্পূর্ণ হয় ।\nপ্রশ্ন১১: স্তম্ভ- I ৰ লগত স্তম্ভ- II বােৰ মিলােৱা ।\n(a) লালটি গ্রন্থি ( i ) পিত্ত ৰস নিঃসৰণ\n(b) পাকস্থলী ( ii ) হজম নােহােৱা খাদ্যৰ ভৰাল\n( c ) যকৃত ( iii ) লালটি নিঃসৰণ\n(d) ৰেক্টাম ( মলভাণ্ড ) ( iv ) এছিড নিঃসৰণ\n(e) ক্ষুদ্রান্ত্র ( v ) পাচন সম্পূর্ণ হয় ।\n(f) বৃহদান্ত্র ( vi ) পানীৰ শোষণ\n(vii) বিষ্ঠা নির্গমণ ।\n(a) লালটি গ্রন্থি ( iii ) লালটি নিঃসৰণ\n(b) পাকস্থলী ( iv) এচিড নিঃসৰণ\n( c ) যকৃত ( i ) পিত্ত ৰস নিঃসৰণ\n(d) ৰেক্টাম ( মলভাণ্ড ) ( ii )হজম নোহোৱা খাদ্যৰ ভঁৰাল\n(e) ক্ষুদ্রান্ত্র ( v ) পাচন সম্পূৰ্ণ হয়পাচন সম্পূর্ণ হয় ।\n(f) বৃহদান্ত্র ( vi )বিষ্ঠা নির্গমণ\nপ্রশ্ন১২: তলৰ পাচন তন্ত্ৰটোৰ বিভিন্ন অংগসমূহ চিনাক্ত কৰা ।\nপ্রশ্ন১৩: আমি মাত্র কেঁচা পাতজাতীয় শাক পাচলি / তৃণ খাইয়ে ওপৰতে জীয়াই থাকিব পাৰোনে ? আলােচনা কৰা ।\nউত্তৰঃ হয় আমি মাত্ৰ কেঁচা পাতজাতীয় শাক পাচলি খাইয়াে জীয়াই থাকিব পাৰো । আমি পৰপােষী প্রাণী । গতিকে নিজৰ আহাৰ নিজে প্রস্তুত কৰিব নােৱাৰে । উদ্ভিদে প্রস্তুত কৰা কাৰ্ব’হাইড্রেট জাতীয় খাদ্য খাই আমি জীৱন ধাৰণ কৰাে । কার্ব’হাইড্রেটে শক্তি যােগান ধৰে । তাৰােপৰি কাৰ্ব’হাইড্রেট সংশ্লেষিত হৈ শ্বেতসাৰ আৰু প্রটিনাে উদ্ভিদে তৈয়াৰ কৰে । গতিকে মাত্র উদ্ভিদৰ ওপৰত নিৰ্ভৰ কৰিয়েই আমি জীৱন ধাৰণ কৰিব পাৰাে ।


শ্বাহৰুখ খানৰ পৰা অভিষেক বচ্চনৰ Love Storyলৈকে! কোনো ৰোমাণ্টিক ছবিৰ কাহিনীতকৈ কম নহয়– News18 assam\nHome » photogallery » lifestyle »শ্বাহৰুখ খানৰ পৰা অভিষেক বচ্চনৰ Love Storyলৈকে! কোনো ৰোমাণ্টিক ছবিৰ কাহিনীতকৈ কম নহয়\nশ্বাহৰুখ খানৰ পৰা অভিষেক বচ্চনৰ Love Storyলৈকে! কোনো ৰোমাণ্টিক ছবিৰ কাহিনীতকৈ কম নহয়\nশ্বাহৰুখ খান-গৌৰীৰ পৰা আদি কৰি অক্ষয় কুমাৰ-টুইঙ্কল খান্না আৰু ছেইফ আলী খান-কৰীণা কাপুৰলৈকে, কোনো ৰোমাণ্টিক ছবি কাহিনীতকৈ কম নহয় তেওঁলোকৰ প্ৰেম কাহিনী\n| May 28, 2021, 15:14 IST\nছবি জগতৰ তাৰকাসকল কেৱল ৰূপালী পৰ্দাতেই নহয়, বাস্তৱ জীৱনতো অতি ৰোমাণ্টিক। বলীউদৰ তাৰকাসকলৰ প্ৰেম কাহিনীবোৰ প্ৰায়ে মানুহে পঢ়ে আৰু জানিবলৈ ইচ্ছুক হৈ থাকে। ব্যক্তিগত জীৱনতো তেওঁলোক একোগৰাকী নায়কতকৈ কম নহয়, আজি জানো আহক কিদৰে এইসকল তাৰকাই প্ৰেমিকাক আগবঢ়াইছিল প্ৰেমৰ প্ৰস্তাৱ ।\nছবিৰ পৰ্দাত ৰোমাঞ্চৰ কিং শ্বাহৰুখ খান আৰু তেওঁৰ পত্নী গৌৰীৰ কাহিনী অতি ৰোমাণ্টিক আৰু সকলোৰে মাজত অতি জনপ্ৰিয় । শ্বাহৰুখে মুম্বাইৰ নীলা সাগৰৰ সন্মুখত গৌৰীক প্ৰেমৰ প্ৰস্তাৱ দিছিল। জনাই দিওঁ যে, দুয়ো ভাল বন্ধু আছিল আৰু দীৰ্ঘদিন ডেটিং কৰাৰ পিছত বিয়া কৰাৰ সিদ্ধান্ত লৈছিল।\n'গুৰু' ছবিত কাম কৰাৰ সময়ত মিছ ৱৰ্ল্ড আৰু বলীউডৰ মোহময়ী অভিনেত্ৰী ঐশ্বৰ্য ৰায়ৰ প্ৰেমত পৰিছিল অভিষেক বচ্চন। সংবাদ মাধ্যমৰ বাতৰি অনুসৰি, অভিষেকে নিউয়ৰ্কত চলচ্চিত্ৰখনৰ প্ৰিমিয়াৰত ঐশ্বৰ্যক প্ৰেমৰ প্ৰস্তাৱ দিয়াৰ সিদ্ধান্ত লয়। ঐশ্বৰ্যক হোটেলৰ বাৰান্দাত যিটো আঙুঠিৰে প্ৰেমৰ প্ৰস্তাৱ দিছিল সেইটো 'গুৰু' ছবিত ব্যৱহৃত এটা ভুৱা আঙুঠি আছিল।\nছেইফ আলী খানে কৰীণা কাপুৰক এবাৰ বা দুবাৰ নহয় তিনিবাৰ প্ৰেমৰ প্ৰস্তাৱ দিছিল। তৃতীয়বাৰ ছেইফে এনে এখন ঠাই বাছনি কৰিছিল য'ত কৰীণাই প্ৰস্তাৱ নাকচ কৰিব নোৱাৰিলে। এই ঠাইখন আছিল পেৰিছ। কোৱা হয় যে, মনচুৰ আলী খান পাটৌডিয়ে শৰ্মিলা ঠাকুৰকো সেই ঠাইতে প্ৰেমৰ প্ৰস্তাৱ দিছিল।\nছুপাৰষ্টাৰ ৰাজেশ খান্না আৰু ডিম্পল কাপাডিয়াৰ জীয়ৰী টুইঙ্কল খান্নাৰ প্ৰেমকাহিনীও সম্পূৰ্ণৰূপে ছবিৰ দৰে। বাতৰি অনুসৰি, অক্ষয় কুমাৰে 'মেলা' ছবিখনৰ সময়ত প্ৰেমৰ প্ৰস্তাৱ দিয়াত, টুইঙ্কলে ইয়াৰ পৰা পৰিত্ৰাণ পাবলৈ কৈছিল যে, যদি তেখেতৰ ছবিখন ফ্লপ হয় তেন্তে অক্ষয়ৰ প্ৰস্তাৱ গ্ৰহণ কৰিব। টুইঙ্কল তেখেতৰ চিনেমাখন হিট হোৱাৰ বিষয়ে আত্মবিশ্বাসী আছিল যদিও ছবিখন ফ্লপ হৈছিল আৰু অক্ষয়ৰ প্ৰেমকাহিনী হিট হৈছিল।\nসংবাদ মাধ্যমৰ বাতৰি অনুসৰি, ক্ৰিকেটাৰ বিৰাট কোহলীয়ে ২০১৫ চনত হায়দৰাবাদৰ ৰাজীৱ গান্ধী আন্তঃৰাষ্ট্ৰীয় ষ্টেডিয়ামত শ্ৰীলংকাৰ বিৰুদ্ধে খেলখনত বিজয়ী হোৱাৰ পিছত বলীউদৰ অভিনেত্ৰী অনুষ্কা শৰ্মাক প্ৰেমৰ প্ৰস্তাৱ দিছিল।


PM ইমৰাণ খানে ক'লে– ভাৰতৰ সৈতে কাশ্মীৰ ইছ্যু সমাধান হ'লে পৰমাণু বোমাৰ প্ৰয়োজন নাথাকিব– News18 assam\nHome » photogallery » world »PM ইমৰাণ খানৰ শীতল ধমকি! ক'লে– ভাৰতৰ সৈতে কাশ্মীৰ ইছ্যু সমাধান হ'লে পৰমাণু বোমাৰ প্ৰয়োজন নাথাকিব\nPM ইমৰাণ খানৰ শীতল ধমকি! ক'লে– ভাৰতৰ সৈতে কাশ্মীৰ ইছ্যু সমাধান হ'লে পৰমাণু বোমাৰ প্ৰয়োজন নাথাকিব\nপাকিস্তানৰ প্ৰধানমন্ত্ৰী ইমৰান খানে কয় যে পাৰমাণৱিক বোমা নিৰ্মাণ কৰাৰ পিছত আমি সীমান্তত ভাৰতৰ সৈতে সংঘৰ্ষ কৰিছো, কিন্তু কোনো যুদ্ধ হোৱা নাই।\n| June 21, 2021, 23:36 IST\nইমৰান খানে এইচবিঅ' (HBO)ত সম্প্ৰচাৰিত এক সাক্ষাৎকাৰত কয়, 'যিমান দূৰ মই জানো ই কোনো আক্ৰমণাত্মক কথা নহয়। কোনো দেশ যাৰ প্রতিবেশী সাতগুণ ডাঙৰ, তেন্তে চিন্তিত হ'বই।' ইমৰাণ খানে লগতে কয় যে তেওঁ পাৰমাণৱিক অস্ত্ৰৰ বিৰোধী। প্ৰধানমন্ত্ৰীয়ে কয়, "মই সদায় ইয়াৰ বিৰোধী হৈ আহিছো। ভাৰতৰ সৈতে আমাৰ তিনিখন যুদ্ধ হৈছে। তাৰ পিছত আমাৰ ওচৰত পাৰমাণৱিক অস্ত্ৰ আহিল। তেতিয়াৰ পৰা আমাৰ মাজত যুদ্ধ হোৱা নাই।\nপাকিস্তানী প্ৰধানমন্ত্ৰীয়ে কয় যে পাৰমাণৱিক বোমা নিৰ্মাণৰ পিছত আমি সীমান্তত ভাৰতৰ সৈতে সংঘৰ্ষ কৰিছো, কিন্তু কোনো যুদ্ধ হোৱা নাই। তেওঁ কয়, "যেতিয়া কাশ্মীৰ সমস্যাৰ সমাধান হ'ব, দুয়োখন চুবুৰীয়া দেশ অসামৰিক নাগৰিকৰ দৰে জীয়াই থাকিব। আমাক পাৰমাণৱিক অস্ত্ৰৰ প্ৰয়োজন নহ'ব।' একেটা সাক্ষাৎকাৰৰ সময়ত পাকিস্তানৰ প্ৰধানমন্ত্ৰী ইমৰাণ খানক উইঘুৰ মুছলমানসকলৰ বিষয়ত প্ৰশ্ন কৰা হৈছিল, যিসকল চীন চৰকাৰৰ দ্বাৰা নিৰ্যাতিত মুছলমান বুলি পৰিচিত হৈ আহিছে।\nচীনৰ উইঘুৰ মুছলমানৰ ওপৰত অত্যাচাৰ সন্দৰ্ভত ইমৰান খানে কৈছিল যে তেওঁ চীনৰ সৈতে বন্ধ কোঠাত কথা পাতে। উইঘুৰসকলৰ কথা ওলাওঁতে ইমৰাণ খানক কেৱল কাশ্মীৰৰ প্ৰসংগ টানি অনা দেখা গৈছিল। এইক্ষেত্ৰত তেওঁক সচেতন কৰি দিওঁতে তেওঁ কয়– 'কাশ্মীৰত হোৱা অত্যাচাৰৰ ক্ষেত্ৰত পশ্চিমীয়া দেশসমূহ কিয় নীৰৱ?' চীনে আপোনাক টকা দিছে নেকি বুলি প্ৰশ্ন কৰাত ইমৰাণ খানক উত্তেজিত হোৱা দেখা গৈছিল। তেওঁ কয় যে যিসকল মোৰ দেশৰ সীমান্তত আছে, তেওঁলোকক লৈ মই অধিক চিন্তিত। এইক্ষেত্ৰত ইমৰাণ খান পুনৰ অস্বস্তিত পৰিছিল, কিয়নো চীনৰ জিনজিয়াং প্ৰদেশ পাকিস্তানৰ সীমান্তত আছে। কিন্তু শেষৰ ফালে ওলাই উৰহীৰ ওৰ, ইমৰাণ খানে স্পষ্ট কৰি দিয়ে যে তেওঁ কাশ্মীৰৰ কথা কৈছিল, যি তেওঁৰ দেশৰ এক "অংশ"।


মুখ্য নিৰ্বাচনী বিষয়াৰ সংবাদমেল! মুকলি কৰা হ’ল নিৰ্বাচনী শীৰ্ষক গীত - Prag News\nHomeআঞ্চলিকমুখ্য নিৰ্বাচনী বিষয়াৰ সংবাদমেল! মুকলি কৰা হ’ল নিৰ্বাচনী শীৰ্ষক গীত\nসজাগতাৰ বাবে গঠন কৰা হৈছে শ্বুইপ (SWEEP) চেল। ট্ৰ’ল ফ্ৰী নম্বৰ ১৯৫০ত ফোন কৰিব পাৰিব ভোটাৰসকলে। সমগ্র অসমতে বাটৰ নাট প্ৰদৰ্শনৰ ব্যৱস্থা কৰা হ’ব বুলিও সংবাদমেলত জানিবলৈ দিয়ে মুখ্য নিৰ্বাচনী বিষয়াগৰাকীয়ে।\nPrevious articleফ্লাইং স্কোৱাডৰ অভিযানত জব্দ কেইবালাখ ধনসহ সুৰা\nNext articleভাৰতত প্ৰতিবছৰে প্ৰতিজন ব্যক্তিয়ে ৫০ কিলোগ্ৰাম খাদ্য অপচয় কৰে


Denon in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Denon ar byavahar, ppali, parshwakriya, upkaar, kriya-pratikriya aaru satarkatabani\nDenon की जानकारी\nDenon ৰ লাভ আৰু ব্যৱহাৰসমূহ- Denon Benefits & Uses in Assamese- Denon ar laabh aaru byavaharsamuh\nDenon ৰ পালি আৰু সেয়া কেনেদৰে ল'ব- Denon Dosage & How to Take in Assamese - Denon ar paali aaru xeya kenedore lobo\nDenon ৰ পাৰ্শ্চক্ৰিয়াসমূহ- Denon Side Effects in Assamese- Denon ar parshwakriyasamuh\nDenon সংক্ৰান্ত সতৰ্কতাবাণীসমূহ- Denon Related Warnings in Assamese- Denon xonkranta xatarkatabanisamuh\nঅইন দৰৱৰ সৈতে Denonৰ গুৰুতৰ ক্ৰিয়া-প্ৰতিক্ৰিয়া- Severe Interaction of Denon with Other Drugs in Assamese- Oinor xoite Denon ar gurutor kriya-pratikriya\nDenon মতভেদসমূহ- Denon Contraindications in Assamese- Denon nishedhsamuh\nDenon ৰ বিষয়ে সততে সোধা প্ৰশ্নসমূহ- Frequently asked Questions about Denon in Assamese- Denon ar bikhoye satate xodha prashnasamuh\nখাদ্য আৰু মদৰ সৈতে Denon ক্ৰিয়া-প্ৰতিক্ৰিয়া- Denon Interactions with Food and Alcohol in Assamese- khadya aaru modor xoite Denon kriya-pratikriya\nDenon ৰ লাভ আৰু ব্যৱহাৰসমূহ - Denon Benefits & Uses in Assamese - Denon ar laabh aaru byavaharsamuh\nDenon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDenon ৰ পালি আৰু সেয়া কেনেদৰে ল'ব - Denon Dosage & How to Take in Assamese - Denon ar paali aaru xeya kenedore lobo\nDenon-ৰ উপাদানসমূহ - Denon Active Ingredients in Assamese - Denon-ar upadaansamuh\nDenon ৰ পাৰ্শ্চক্ৰিয়াসমূহ - Denon Side Effects in Assamese - Denon ar parshwakriyasamuh\nগৱেষণাৰ ভিত্তিত, Denon ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDenon সংক্ৰান্ত সতৰ্কতাবাণীসমূহ - Denon Related Warnings in Assamese - Denon xonkranta xatarkatabanisamuh\nDenon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Denonৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nDenon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDenon স্তন্যপায়ী মহিলাৰ বাবে সম্পূৰ্ণৰূপে সুৰক্ষিত।\nবৃক্কত Denon কি প্ৰভাৱ দেখা গৈছে?\nআপুনি বৃক্ক ৰ ক্ষতিৰ কোনো আশংকা নকৰাকৈ Denon গ্ৰহণ কৰিব পাৰে।\nযকৃতত Denon কি প্ৰভাৱ দেখা গৈছে?\nDenonৰ ব্যৱহাৰ কলিজা ৰ বাবে ক্ষতিকৰ হব পাৰে। চিকিতসকৰ পৰামৰ্শ অবিহনে গ্ৰহণ নকৰিব।\nহৃদযন্ত্ৰৰ ক্ষেত্ৰত Denon ৰ কি প্ৰভাৱ দেখা গৈছে?\nDenonৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Denonৰ গুৰুতৰ ক্ৰিয়া-প্ৰতিক্ৰিয়া - Severe Interaction of Denon with Other Drugs in Assamese - Oinor xoite Denon ar gurutor kriya-pratikriya\nDenon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDenon মতভেদসমূহ - Denon Contraindications in Assamese - Denon nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Denon লোৱা অনুচিত যাতে -\nDenon ৰ বিষয়ে সততে সোধা প্ৰশ্নসমূহ - Frequently asked Questions about Denon in Assamese - Denon ar bikhoye satate xodha prashnasamuh\nএই Denon-এ অভ্য়াস বা নিচাৰ সৃষ্টি কৰে নেকি?\nনহয়, Denonয়ে অভ্যাসৰ সৃষ্টি নকৰে।\nDenon লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Denonয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Denon লোৱা উচিত।\nমানসিক ৰোগৰ চিকিত্সাৰ বাবে Denon লৈ কোনো লাভ নাই।\nখাদ্য আৰু মদৰ সৈতে Denon ক্ৰিয়া-প্ৰতিক্ৰিয়া - Denon Interactions with Food and Alcohol in Assamese - khadya aaru modor xoite Denon kriya-pratikriya\nখাদ্য আৰু Denonৰ ক্ৰিয়া-প্ৰতিক্ৰিয়া\nখাদ্যৰ সৈতে Denon লোৱাটোৱে একো সমস্যাৰ সৃষ্টি নকৰে।\nমদ আৰু Denonৰ মাজৰ প্ৰতিক্ৰিয়া\nমদৰ সৈতে Denon সেৱন কৰাটো বিপজ্জনক হ'ব পাৰে।\nDenon ৰ অনুকল্প - Substitutes for Denon in Assamese\nDenon ৰ মূল্য আৰু পেকৰ চাইজ - Denon Price and Pack Size in Assamese - Denon ar mulya aaru pakor size\nআপুনি বা আপোনাৰ পৰিয়ালৰ কোনোবাই Denon লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Denon ব্যৱহাৰ কৰিছিল নেকি?\nআপুনি কিমান পৰিমাণে Denon সেৱন কৰিছিল?\nআপুনি Denon ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Denon সেৱন কৰে?


দাঁত – অভিজিত দত্ত – ফটাঢোল\nদুটা গোপন কথা – (কোনেও কাকো নক’ব দেই)\n১। আজিৰপৰা দহবছৰৰ আগতে মোৰ অৱস্থা হাড়ে ছালে লগা আছিল।\n২। মোৰ দাঁতৰ অৱস্থা সৰুৰেপৰাই বেয়া। আগদাঁতটো ভঙা। নিম্নোক্ত ঘটনাটো ঘটাৰ এমাহমানৰ আগতে স্থায়ীভাৱে মই দাঁতটো লগাইছিলো।\nএইবাৰ ঘটনাটোৰ বিষয়ে পঢ়ক –\n২০০৯ চন। বিয়াৰ বয়স হ’ল। মা-দেউতাহঁতে ছোৱালী চোৱা আৰম্ভ কৰিছে। মোৰো দাম্পত্য জীৱন এটা কল্পনা কৰি মনটো ৰাইজাই কৰি আছে। মোৰ প্ৰেম কৰিবলৈ নহ’ল। (আচলতে বহুজনীক অফাৰ দিছিলো, কোনেও গ্ৰহণ কৰা নাছিল) গতিকে মই মা-দেউতাই ছোৱালী এজনী ঠিক কৰি দিব বুলি আশা পালি আছোঁ।\nঅৱশেষত বিয়াৰ প্ৰস্তাৱ আহিল। ছোৱালীজনী ডেণ্টেল কলেজৰ ছাত্ৰী। ইনটাৰ্ণি কৰি আছে। দেখাই শুনাই তাই বোলে সৰ্বসুলক্ষণা। মোৰো গা উঠিল। ডাঙৰ বাইদেউৰ অলপ সম্পৰ্কীয় হয় তাই। বাইদেইহঁতে মোক প্ৰথমতে তাইক চাই ল’বলৈ ক’লে। চাকৰি এটাত সোমাই মই কিছুমান সিদ্ধান্ত নিজে ল’ব পৰাকৈ বুজন হৈছোঁ। মই ন্যায়পৰায়ণতাক মোৰ সঙ্গী কৰি লৈছোঁ। ছোৱালীৰ ঘৰলৈ গৈ লুচি ভাজি খাই ছোৱালী নাকচ কৰি থৈ অহা কথাটো মই বেয়া পাওঁ। সেয়া মই লুচি ভাজিৰ অপমান বুলিয়েই গণ্য কৰো।\nএই যে ছোৱালীজনী, তাইৰ সৈতে মই বিয়াত নবহিলে বা পছন্দ নহ’লে লুচি ভাজিক অপমান কৰা হ’ব। তেনেস্থলত মই কি কৰিম? মোৰ লগৰ দুটামানে মোক বুদ্ধি দিলে।\n“যা নহ’লে তাইক ডেণ্টেল কলেজতেই চাই আহ।”\nউপদেশটো মোৰ ভাল লাগিল। বাইদেউহঁতক কৈ এটা নিৰ্দিষ্ট দিনত মই ছোৱালীজনীক গৈ ডেণ্টেল কলেজতেই চাই আহিম বুলি ঠিক কৰিলো। ছোৱালী ঘৰত খবৰ দিয়া হ’ল। ঘৰখনে মোৰ প্ৰস্তাৱক সমৰ্থন কৰিলে। মোৰ দুজনমান বন্ধু মোৰ সৈতে যাবলৈ ওলাল। নাই, নহ’ব। এটা দুঃসাহসী বন্ধুৰ বাদে বেছিভাগেই বিয়া কৰোৱা নাই। মই অকলে যোৱাই মঙ্গল বুলি সিদ্ধান্ত লৈ পেলালো।\nনিৰ্দিষ্ট দিনটো আহিল। দুপৰীয়া বাৰমান বজাত যাত্ৰা আৰম্ভ কৰিলো। সেই সময়ছোৱাত মোৰ মোবাইল ফোন এটা আছে। তাইৰ মোবাইল নম্বৰটো মোৰ ফোনত চেভ কৰা আছে। বাইকখন চলাই থকাৰপৰা মই মোবাইলটোলৈ চালো। বুকুখনত ধকধককৈ শব্দৰ সৃষ্টি হ’ল।\nএইয়া মই ৰিজিঅ’নেল ডেণ্টেল কলেজৰ সন্মুখ পালোহি। এই কলেজখনতেই আছে সেই বিশেষ কোঠালিটো য’ত মই সৰুতে দেউতাৰ সৈতে আহি পোকে খোৱা দাঁত সৰুৱাই পেলাইছিলো। কোঠাটো দেখিয়েই মোৰ মনটো বেয়া লাগিল। হঠাৎ যেন মই সম্বিত ঘূৰাই পালো। অ, আজিনো এই কোঠাটোলৈ ভয় কৰো কিয়? আজিতো মই দাঁত সৰাবলৈ অহা নাই। মনটো কিবা ভাল লাগি গ’ল।\nতাইৰ নম্বৰটোলৈ ডায়েল কৰিলো। তাই ওলাই আহিল। জীৱনত বহু ছোৱালীৰ সৈতে মিঠাজাতীয় চাহত দিয়া সেইবিধ খাইছোঁ। কেতিয়াও মই পিছ হুহকি যোৱা নাই। আজি কিন্তু মোৰ বৰ ভয় লাগিছে। এইয়া তাই আহি মোৰ ওচৰ পালে। মই লাহেকৈ সুধিলো,\nএইবাৰ মোৰ পাল কিবা এটা কোৱাৰ। ছোৱালীজনী বেছ সপ্ৰতিভ। পিন্ধনত জীনচ আৰু কুৰ্তা এটা। মোৰ মুখৰ ফালে চাই মিচিকিয়া হাঁহি এটি মাৰিছে তাই। ছেঃ, মোৰ কিবা লাজ লাগি গ’ল। মোৰ নীৰৱতাত হয়তো তাই আচৰিত হ’ল। তাই লাহেকৈ মোক ক’লে,\n“ব’লক নহ’লে ক’ৰবাত অলপ বহোঁগৈ।”\nনাৰ্ভাচ হৈ গ’লো মই। ক’ত বহোঁ? এনে এজনী ছোৱালী মই বিয়া কৰাব লাগিব? বাপ্পাওই। অৱশ্যে জীনচ আৰু কুৰ্তা পিন্ধিলেই যে মনটো ভাল নহ’ব তেনে ধৰণৰ কোনো কথা নাই বুলি নিজে নিজে ভাবি মই নিজকেই প্ৰবোধ জনালো। তাইৰ আমন্ত্ৰণত সিহঁতৰ কেণ্টিনখনৰ চুক এটাত দুয়োটা বহি ল’লো।\nএইবাৰ কথা কোৱাৰ পাল। সেই সময়তে তাইলৈ ফোন এটা আহিল। তাই ইংৰাজীত কিবাকিবি ক’লে। কথাবোৰ শুনি মোৰ চাৰ এজনলৈ মনত পৰিল। সেই যে উচ্চতৰ মাধ্যমিক প্ৰথম বাৰ্ষিকত ইংৰাজী ক্লাছৰ চাৰজনে মোক ইংৰাজীত গেট আউট বুলি কওঁতে মই বুজি পোৱা নাছিলো। চাৰৰ ফালে ফেলফেলকৈ চাই আছিলো। চাৰে যেতিয়া অসমীয়াত মোক কোঠাটোৰপৰা ওলাবলৈ ক’লে, তেতিয়াহে মই কথাটো বুজি পাইছিলো।\nকেণ্টিনখনৰ চুক এটাত বহি মই তাইক কি ক’ম ভাবি আছোঁ। তাইও মোৰ মুখৰ ফালে চাই আছে। নাই, মোৰ একো কথাই মুখত নুফুটে। একো বিষয় বিচাৰি নাপাই মই শৈশৱৰপৰা আহৰণ কৰা দাঁতৰ সমস্যাৰ বিষয়ে কথা পতা আৰম্ভ কৰি দিলো,\n“মোৰ যে এই দাঁতটো, এইটো লগোৱা হয়। চোৱাচোন, মেটেৰিয়েলটো ভাল হয়নে নহয়?”\nতাই মোৰ দাঁতটোলৈ চালে।\n“অঁ ঠিকেই আছে।”\n“তাকেই। তুমি দাঁতৰ ডাক্তৰ বাবে মই কথাটো সুধিলো।”\n“আচ্ছা, আজিকালি সেই অমুক ডাক্তৰজন আছেনে নাই? সৰু হৈ থাকোতে যে ইমান ভয় কৰিছিলো তেওঁক।”\n“অ’, আচ্ছা দাঁত ভালে ৰাখিবলৈ কি টুথপেষ্ট ব্যৱহাৰ কৰিব লাগেনো?”\nতাই কিবা এটা ক’লে। মোৰ হ’লে একো কাণত নোসোমাল। ইতিমধ্যে তাইৰ লগৰ দুই এটাই তাইক হাই, বাই দিয়া আৰম্ভ কৰিলে। সিহঁতৰ সেই কেণ্টিনখনত নিজকে কিবা নাভূত নাশ্ৰুত প্ৰাণী যেন লাগিল।\nমোৰ কথাৰ ভাণ্ডাৰ শেষ হৈ আহিল। মই তাইক লাহেকৈ ক’লো,\n“মই নহ’লে যাওঁ। তুমিও বিজি আছা চাগে।”\n“অঁ আৰু কিবা ক’ব নেকি?” তাই সুধিলে।\n“নাই, নাই।” মই ব্যস্ত হৈ তাইক উত্তৰ দিলো।\nতাইক মাত লগাই মই বাইকখন লৈ গুচি আহিলো। হঠাৎ পিছফালে এসোপা ছোৱালীৰ খিলখিলনিত মোৰ জীৱটো বাজ হোৱাৰ উপক্ৰম হ’ল। হয়, তাইক বেঢ়ি ধৰি এসোপা ছোৱালী থিয় হৈ আছে। সিহঁতে মোলৈ চাই আছে। মই তলমূৰ কৰি সেই ঠাই যিমান সোনকালে পাৰো, পৰিত্যাগ কৰিলো।\nবিঃ দ্ৰঃ : এমাহমানৰ পিছতেই খবৰ এটা আহিল। মানুহঘৰে বোলে তাইক এতিয়াই বিয়া দিয়াৰ কথা ভবা নাই। দাঁত সম্পৰ্কীয় এক গৱেষণাৰ কামত তাই নিয়োজিত হৈ থকা বুলি ছোৱালীঘৰে আমাক জনালে।\nববিতা শৰ্মা, নগাঁও\nবঢ়িয়া লাগিল। বেছ ৰস পালোঁ।\nহাঁহি ৰখাব পৰা নাই পঢ়ি বঢ়িয়া।।\nদাঁতটো লগোৱা বুলি বিয়াপাতিবলগীয়া গৰাকীক কৈ দিলেগৈ! হৰি হৰি ।কি অঁকৰা আছিলহে আপুনি।\nবহুত হাঁহিলো দেই 😁


পেট্ৰ’ল-ডিজেল : ৫ বছৰত ১,৪৫৩,৬৭৯ কোটি টকা আবকাৰী কৰ সংগ্ৰহ কেন্দ্ৰৰ\nভাৰতবৰ্ষত পেট্ৰ’ল-ডিজেলৰ মাত্ৰাধিক দামে সাধাৰণ ক়ৃষকৰ পৰা যাতায়াত ব্যৱস্থালৈকে সকলোকে অকল্পনীয়ভাৱে প্ৰভাৱিত কৰিছে। ইয়াৰ সমান্তৰালকৈ দাম বৃদ্ধিৰ গ্ৰাফডালো ঊৰ্ধমুখী হৈ গৈ আছে। ইয়াৰ বিপৰীতে কেন্দ্ৰীয় চৰকাৰে বিগত পাঁচ বছৰত অপৰিশোধীয় পেট্ৰ’লিামৰ পৰা আবকাৰী কৰ হিচাপে কিমান ধন আদায় কৰিলে, জানেনে? লোকসভাত আজি অৰ্থাৎ ৯ ডিচেম্বৰত দাঙি ধৰা তথ্য অনুসৰি ১,৪৫৩,৬৭৯ কোটি টকা। ইয়াৰে ২০১৬-১৭ বৰ্ষত ২,৪২,৬৯১ টকা, ২০১৭-১৮ বৰ্ষত ২,২৯,৭১৬ কোটি টকা, ২০১৮-১৯ বৰ্ষত ,১৪,৩৬৯ কোটি টকা, ২০১৯-২০ বৰ্ষত ২,২৩,০৫৭ কোটি টকা, ২০১৯-২০ বিত্তীয় বৰ্ষত ৩,৭২,৯৭০ কোটি টকা আৰু চলিত বিত্তীয় বৰ্ষৰ এপ্ৰিলৰ পৰা ছেপ্টেম্বৰলৈকে ১,৭০,৮৯৪ কোটি টকা।ইয়াৰে লকডাউন চলি থকা সময়ত অৰ্থাৎ ২০১৯-২০ বিত্তীয় ভঅযত সৰ্বাধিক ৩,৭২,৯৭০ কোটি টকা কেন্দ্ৰীয় চৰকাৰে কৰ হিচাপে আহৰণ কৰে। তদুপৰি ৰাজ্য চৰকাৰসমূহে সংগ্ৰহ কৰা ভেট আছেই। এইদৰে পেট্ৰ’লিয়ামৰ ওপৰত ধাৰ্য কৰা কৰৰ বাবে এপিনে পেট্ৰ’ল-ডিজেলৰ দাম বাঢ়িছে আৰু আনপিনে ৰাজহৰ পৰিমাণ ক্ৰমশঃ বৃদ্ধি হৈ গৈছে।\nভাৰতত ২০১০ চনত ইউ পি এ চৰকাৰে ইন্ধনৰ দামৰ নিয়ন্ত্ৰণ নিজৰ হাতৰ পৰা মুক্ত কৰি দিছিল। ইন্ধন উদ্যোগসমূহক অপৰিশোধিত তেলৰ দামৰ ওপৰত ভিত্তি কৰি দাম নিৰ্ধাৰণ কৰাৰ কৰ্তৃত্ব প্ৰদান কৰিছিল। তেতিয়াৰ পৰাই পেট্ৰ'ল-ডিজেলৰ দাম নিয়ন্ত্ৰণ চৰকাৰৰ হাতৰ পৰা ওলাই যায়। তথ্য অনুসৰি, ২০০৮ চনত আন্তঃৰাষ্ট্ৰীয় বজাৰত তেলৰ দাম প্ৰতি বেৰেলত সৰ্বাধিক আছিল। ১৩২ ডলাৰ । কিন্তু তেতিয়াও পেট্ৰ'লৰ দাম প্ৰতি লিটাৰত মাত্ৰ ৫০ টকা আছিল । ২০১৪ চনত বিশ্বৰ বজাৰত প্ৰতি বেৰল তেলৰ দাম হৈছিল ১০৯ ডলাৰ । কিন্তু সেই সময়ত কলকতাত প্ৰতি লিটাৰ পেট্'ল ৭৯ টকা আৰু ডিজেল ৬২ টকাত বিক্ৰী হৈছিল।\nলকডাউনৰ সময়ত খাৰুৱা তেলৰ দাম বহুত কম আছিল। কিন্তু সেই সময়তো ভাৰতে তৃলৰ দাম হ্ৰাস কৰিব পৰা নাছিল। কিন্তু ভাৰতত যিটো হাৰত তেলৰ দাম বৃদ্ধি পাই আছে, সেই অনুপাতে বিশ্ব বজাৰত তেলৰ দাম ইমান বৃদ্ধি হোৱা নাই। ইয়াৰ কাৰণ কি? ইন্ধনৰ মূল্য কেইবাটাও কাৰকৰ ওপৰত ভিত্তি কৰি নিৰ্ধাৰণ কৰা হয়। ইয়াৰ দাম প্ৰতিদিনে পুৱা ৬ বজাত নিৰ্ধাৰণ কৰা হয় । তেলৰ দাম গতিশীল। ইন্ধনৰ দাম বিধিৰ আধাৰত নিৰ্ধাৰণ কৰা হয়। যাৰ জৰিয়তে ই সলনি হৈ থাকে। দাম কেৱল বিশ্বৰ বজাৰৰ ওপৰত ভিত্তি কৰিয়ে নিৰ্ধাৰিত নহয়। আন বহু কাৰক ইয়াৰ লগত জড়িত হৈ আছে। তেলৰ দাম কেন্দ্ৰ চৰকাৰৰ উৎপাদক শুল্ক আৰু ৰাজ্য চৰকাৰৰ ভেটৰ ওপৰত নিৰ্ভৰ কৰে। দুয়োখন চৰকাৰৰ কৰৰ পৰিমাণ অধিক হ’লে ইয়াৰ দাম অধিক হয়। লগতে ভাৰতত তেলৰ ক্ষেত্ৰত অতিৰিক্ত কৰ লগোৱা হয়। যাৰ বাবে অন্য দেশৰ তুলনাত তেলৰ দাম বৃদ্ধি হয়।\nচৰকাৰে ইন্ধনৰ ক্ষেত্ৰত জি এছ টি লগালে দাম কম হোৱাৰ সম্ভাৱনা আছে। কিন্তু কেন্দ্ৰ বা ৰাজ্য চৰকাৰে কোনো এখন চৰকাৰে ইয়াত গুৰুত্ব নিদিয়ে। লগতে বিদেশী মুদ্ৰা যদি ইয়াত প্ৰয়োগ কৰা হয় তেতিয়া হ’লে হ্ৰাস পাব পাৰে। যদিহে চৰকাৰে সময় থাকোঁতে ইয়াৰ ওপৰত ব্যৱস্থা গ্ৰহণ নকৰে তেন্তে মুদ্ৰাস্ফীতি বৃদ্ধি হোৱাৰ সম্ভাৱনা আছে ।


যি মন যায়: জৈৱ-প্ৰযুক্তি আৰু উত্তৰ-পূৰ্বাঞ্চল\nআজি মোৰ বাবে বৰ আনন্দৰ দিন | একেটা উত্‍সৰে পৰা অগা-পিছাকৈ অহা দুটা ভাল খবৰে মনটো ভৰাই তুলিছে !\nযোৱা বছৰ মে’ মাহত ভাৰত চৰকাৰৰ জৈৱ-প্ৰযুক্তি বিভাগৰ তৰফৰ পৰা গুৱাহাটীৰ প্ৰশাসনীয় প্ৰাধিকাৰী মহাবিদ্যালয়ত এখন আলোচনা সভাৰ আয়োজন কৰিছিল | তাত ভাৰত চৰকাৰৰ ফালৰ পৰা উপস্থিত আছিল - জৈৱ-প্ৰযুক্তি বিভাগৰ কেন্দ্ৰীয় সচিব ডঃ এম, কে, ভান আৰু উপদেষ্টা ডঃ টি, মদনমোহন | আলোচনাৰ বিষয়-বস্তু আছিল - উত্তৰ-পূৰ্বাঞ্চলত জৈৱ-প্ৰযুক্তিৰ বিকাশ আৰু তাৰ বাবে ল’বলগীয়া ব্যৱস্থা | সৌভাগ্যক্ৰমে, সেই সভাৰ আৰম্ভণিতে বক্তব্য ৰখাৰ বাবে মাননীয় ডঃ টি, মদনমোহন ডাঙৰীয়াই মোক অনুৰোধ জনাইছিল | ম‍ই মোৰ বক্তব্যত উত্তৰ-পূৰ্বাঞ্চলত জৈৱ-প্ৰযুক্তিৰ বিকাশৰ সম্ভাৱনীয়তা, প্ৰয়োজনীয় আন্তঃগাঁথনিৰ অভাৱ আদি বিষয়ত আলোকপাত কৰি ভাৰত চৰকাৰৰ তৰফৰ পৰা ল’ব পৰা এলানি আঁচনিৰ প্ৰস্তাৱ কৰিছিলো | সভাত উপস্থিত সকলোৱেই আনন্দিত হ’ল - যেতিয়া মোক এক প্ৰকাৰ আচৰিত কৰি এই প্ৰস্তাৱিত আঁচনিসমূহৰ প্ৰতি কেন্দ্ৰীয় সচিব ডঃ এম, কে, ভান ডাঙৰীয়াই অতি আগ্ৰহ দেখুৱালে আৰু মোক নিৰ্ধাৰিত ১৫ মিনিটৰ সলনি প্ৰায় ৪৫ মিনিট বক্তব্য ৰাখিবলৈ সুযোগ দি আঁচনি সমূহৰ বিষয়ে পূংখানুপূংখ ৰূপে আলোচনা কৰাৰ ব্যৱস্থা কৰিলে |\nপৰৱৰ্ত্তী পৰ্য্যায়ত ভাৰত চৰকাৰৰ অনুৰোধ মৰ্মে ম‍ই আঁচনি সমূহৰ সৱিশেষ দাখিল কৰিলো আৰু সেই মৰ্মে আঁচনি সমূহ পৰ্য্যায়ক্ৰমে ৰূপায়ণ কৰিবলৈ জৈৱ-প্ৰযুক্তি বিভাগে সিদ্ধান্ত ল’লে আৰু ইয়াৰ বাবে আনুষ্ঠানিক প্ৰক্ৰিয়া আৰম্ভ হ’ল |\nতাৰে এখন আঁচনি অনুসৰি উত্তৰ-পূৰ্বাঞ্চলৰ চিকিমকে ধৰি গোটেই কেইখন ৰাজ্যৰ কেতবোৰ বছা-বছা উচ্চশিক্ষাৰ অনুষ্ঠানত একোটাকৈ জৈৱ-প্ৰযুক্তি কেন্দ্ৰ (Biotech Hub) স্থাপন কৰি জৈৱ-প্ৰযুক্তি আৰু আধুনিক জীৱবিজ্ঞানৰ শিক্ষা আৰু গৱেষণাৰ বাবে প্ৰয়োজনীয় আন্তঃগাঁথনি শক্তিশালী কৰা আৰু ঠিক সেইদৰে আন এখন আঁচনি অনুসৰি নিৰ্বাচিত কেতবোৰ বিদ্যালয়ৰ পুথিভঁৰালত কম্পিউটাৰ আৰু ইন্টাৰনেটৰ সুবিধা প্ৰদান কৰা | পৰৱৰ্ত্তী সময়ত জৈৱ-প্ৰযুক্তি বিভাগৰ উচ্চ-ক্ষমতা সম্পন্ন এক বিশেষজ্ঞ সমিতিৰ অন্যতম সদস্য হিচাপে আঁচনি সমূহৰ ৰূপায়ণৰ দিশত লোৱা পদক্ষেপত অংশ গ্ৰহণ কৰাৰ কিছু সুযোগ পাওঁ | যোৱা প্ৰায় এবছৰ কাল বিভিন্ন স্তৰত কাম-কাজ চলি থকাৰ মূৰত শেহতীয়াকৈ দুয়োখন আঁচনি ৰূপায়িত কৰাৰ কাৰণে আনুষ্ঠানিকভাৱে ভাৰত চৰকাৰে জাননী জাৰি কৰিছে |\nএই অনুসৰি, প্ৰথম পৰ্য্যায়ত উত্তৰ-পূৰ্বাঞ্চলৰ মুঠ ৩৫ খন উচ্চশিক্ষাৰ অনুষ্ঠানক প্ৰতিখনকে ২৭ লাখ টকাকৈ আগবঢ়োৱা হৈছে | তাৰ ভিতৰত আছে অসমৰ ২৩ খন শিক্ষানুষ্ঠান | আনহাতে, দ্বিতীয়খন আঁচনিৰ অধীনত ৪৭ খন বিদ্যালয়ৰ প্ৰতিখনলৈ আগবঢ়োৱা হৈছে ২.১ লাখ টকাকৈ | তদুপৰি ইন্টাৰনেটৰ সুবিধা বাহাল ৰখাৰ বাবে প্ৰতিখন বিদ্যালয়ে প্ৰতিবছৰে বিশ হাজাৰ টকাকৈ লাভ কৰিব |\nআশাকৰোঁ এই আঁচনি দুখনৰ সফল ৰূপায়ণে উত্তৰ-পূৰ্বাঞ্চলৰ শৈক্ষিক জগতত প্ৰচূৰ বৰঙণি যোগাবলৈ সক্ষম হ’ব ! অৱশ্যে ইয়াৰ বাবে প্ৰয়োজন হ’ব কেন্দ্ৰসমূহৰ সৈতে জড়িত শিক্ষক তথা বিজ্ঞানীসকলৰ ঐকান্তিক প্ৰচেষ্টা আৰু কৰ্ত্তব্যনিষ্ঠা |\nArunava Gupta November 1, 2010 at 12:35 AM\nWe are very happy that both schemes have materialized.


জাবিবা চিহ্ন - অসমীয়া ৱিকিপিডিয়া\nজাবিবা চিহ্ন (Arabic زبيبة zabība, "raisin") (ইংৰাজী: Prayer bump) কিছুমান মুছলমান মানুহৰ কপালত কৃত্ৰিম ভাৱে উৎপন্ন এক মাটিয়া ৰঙৰ দাগ বা চিহ্ন যিটো তেওঁলোকে দৈনিক নামাজ পঢ়াৰ সময়ত কপালেৰে মাটি বা নামাজৰ পাটীখন স্পৰ্শ কৰাৰ ঘৰ্ষণৰ ফলত সৃষ্টি হয়। নামাজৰ এই মুদ্ৰা (ভঙ্গিমা)টোক চাজদা বুলি কোৱা হয়৷\nমুছলমান সকলে দিনে পাঁচবাৰকৈ নামাজ পঢ়িব (ছালাত কৰিব) লাগে বুলি বিধান আছে। পুৱতি নিশাৰ আটাইতকৈ চুটি ফজৰ নামাজত দুই ৰাকায়াত দুবাৰকৈ মুঠ চাৰিবাৰ এইধৰণে চাজদা কৰিব লগা হয়৷ দিনে পাঁচবাৰকৈ নামাজ পঢ়িলে অতি কমেও ৩৪ (চৌত্ৰিশ) বাৰ চাজদা কৰিব লগা হয়৷ যিসকল মুছলমান লোকে দীৰ্ঘদিন ধৰি নিষ্ঠাৰে দৈনিক নামাজ পঢ়ি আছে তেওঁলোকৰ কপালত এই দাগটো দেখা যাব পাৰে। গতিকে এই দাগটো মুছলমান সকলে ধৰ্মীয় নিষ্ঠাৰ প্ৰতীক চিহ্ন বুলি গন্য কৰে।\n↑ Michael Slackman (December 18, 2007). "Fashion and Faith Meet, on Foreheads of the Pious". New York Times. http://www.nytimes.com/2007/12/18/world/africa/18egypt.html। আহৰণ কৰা হৈছে: 2011-01-10.\n↑ Diabetes mellitus in Egypt: risk factors, prevalence and future burden\n"https://as.wikipedia.org/w/index.php?title=জাবিবা_চিহ্ন&oldid=182481"ৰ পৰা সংকলিত\nএই পৃষ্ঠাখন ৩০ আগষ্ট, ২০১৮ তাৰিখে ২১:০৬ বজাত অন্তিম সংশোধন কৰা হৈছিল।


অপসাৰী বিজ্ঞানৰ সীমাত অভিসাৰী ভগৱান সম্ভৱ নে? (পংকজ ঠাকুৰীয়া) - সাহিত্য ডট অৰ্গ\n(এই লেখাটোৰ লগত ধৰ্মৰ সম্বন্ধ নাই। অসমীয়া বৈজ্ঞানিক শব্দবোৰ http://poribhasha.bhuruka.org/ -ৰ পৰা লোৱা হৈছে।)\nএটা সাধাৰণ অথচ জটিল বেজ্ঞানিক ধাৰণাৰে আৰম্ভ কৰোঁ। সময়ৰ বিপৰীত দিশত সংমিতি ভংগ (Time reversal symmetry Breaking)। প্ৰথমেই আমি সংমিতি (symmetry) কি তাকে জানিব লাগিব। সংমিতিৰ কিছুমান উপাদান (element) প্ৰয়োগ কৰিলে আমি আগৰ অৱস্থাত আহি পাওঁ (Identical)। কিছুমান উপাদান হ’ল সমমিতি অক্ষ (Axis of rotation), সমমিতি দাপোণ (mirror plane), সমমিতি কেন্দ্ৰ (inversion centre) আৰু তৎসমক (identity) (হিন্দী শব্দটোৰ পৰা লৈছো) আদি। ইয়াৰ ওপৰিও বহু বেলেগ সমমিতি উপাদান পোৱা যায়। এটা ষড়ভুজক (hexagon) আমি কেন্দ্ৰৰ মাজেৰে ষড়ভুজটোৰ তলখনৰ উলম্ব অক্ষ এডালেৰে ৬০ ডিগ্ৰীত ঘূৰালে আগৰ স্থানৰ সদৃশ স্থানত উপস্থিত হ’ব পাৰি। সংমিতিৰ সহজ উদাহৰণ ভিন্সিৰ ভিট্ৰুভিয়াল মেন নামৰ ছবিখন চাব পাৰে (চিত্ৰ ১)।\nচিত্ৰ - ১\nদ্বিতীয় ছবি (চিত্ৰ ২)ত ত্ৰিভুজ আৰু ষড়ভুজ এটাৰ সংমিতিৰ কেইটামান উপাদানৰ উদাহৰণ দিছোঁ। মূল কথাটো হ’ল সংমিতি মানে আমি সদৃশ অৱস্থা এটাত উপনীত হ’ব পাৰোঁ। মানুহজনৰ উলম্ব দিশত এডাল অক্ষ যদি এনেদৰে ৰখা হয় যে মানুহজনে সেই অক্ষডাল সাপেক্ষে ১৮০ ডিগ্ৰী ঘূৰিলে আকৌ সেই আগৰ অৱস্থা পায়। এই অক্ষডাল সংমিতিৰ উপাদান।\nএতিয়া সময়ক আমি সংমিতিৰ উপাদান হিচাপে ল’ব পাৰিম নে? সৰুতে আমি কলিং বেল বজাবৰ বাবে পৰিবাহীৰ মাজেৰে বিদ্যুৎ বিভৱ প্ৰয়োগৰ ফলত চৌম্বক শক্তি ব্যৱহাৰ কৰিছিলোঁ। এই চৌম্বক শক্তি পৃথিবীৰ অন্যতম প্ৰায়োগিক পদাৰ্থ বিজ্ঞানী মাইকেল ফাৰাডেই শতিকাৰ শ্ৰেষ্ঠ পৰীক্ষাটোত আৱিষ্কাৰ কৰিছিল। চিত্ৰ ৩-ত এটা বন্ধ বৃত্তীয় বৰ্তনীৰ (closed loop) মাজেৰে যদি আমি বৈদ্যুতিক আধান পৰিচালিত হ’বলৈ দিও তেন্তে সৃষ্টি হোৱা চুম্বক ক্ষেত্ৰখন ওপৰৰ পিনে বা চিত্ৰত দেখুৱা ধৰণে আমি দেখা পাওঁ। এতিয়া আমি যদি ভাবোঁ যে সময়ৰ লগত আমি ওলোটাকৈ গৈ আছোঁ তেন্তে আমাৰ আধান পৰিবহনৰ দিশ ওলোটা হ’ব আৰু সেয়েহে আমি পোৱা চুম্বক ক্ষেত্ৰখনৰ দিশ ওলোটা হব। ইয়াকে সময় বিপৰীত দিশত সংমিতি ভংগ বুলি কোৱা হয়। অৰ্থাৎ সময়ক উপাদান হিচাপে ব্যৱহাৰ কৰিলে আমি সদৃশ পৰিস্থিতিত উপস্থিত হ’ব নোৱাৰোঁ।\nচিত্ৰ - ৩\nএতিয়া আহোঁ বিজ্ঞানৰ কথালৈ। বেছি পিছলৈ নাযাওঁ; ডেল্টনে কৈছিল যে পদাৰ্থৰ গঠনৰ আটাইতকৈ মৌলিক কণা হ’ল পৰমাণু। গোটা সংখ্যাৰ পৰমাণু যোগ হৈ যৌগ গঠন কৰে। আনহাতে পৰমাণুক ভাঙিব নোৱাৰি। কিন্তু আজি আমি ইলেক্ট্ৰন, প্ৰ’ট’ন বাদেই- কোৱাৰ্ক আদি কণাৰ ভিত্তিত আলোচনা কৰোঁ। যদি আমি সময় অক্ষত ঘূৰি যাওঁ তেন্তে আমি পৰমাণু পদাৰ্থৰ মৌলিক কণা সেই ধাৰণাক মানি ল’ব নোৱাৰোঁ। অৰ্থাৎ সময় সাপেক্ষে আমাৰ এই ধাৰনাই সংমিতি ভংগ কৰে। কিন্তু গোটা সংখ্যাৰ পৰমাণু লগ হৈ যৌগ গঠন কৰে সেই ধাৰণা অক্ষুণ্ণ থাকিল। গতিকে বিজ্ঞানে পৰীক্ষা আৰু যুক্তিৰে প্ৰতিপন্ন ধাৰণাই সময়সাপেক্ষে সংমিতি ভংগ কৰে। বেলেগ কথাত আমি ক’ব পাৰোঁ যে বৈজ্ঞানিক ধাৰণা সময়ৰ লগত একক দিশত গতি কৰে যাক আমি পৰীক্ষাৰ দ্বাৰা প্ৰমাণিত কৰিব পাৰোঁ। পূৰ্বৰ ধাৰণাক পৰীক্ষাৰ দ্বাৰা অসত্য প্ৰমাণ কৰিব পাৰিলে সি সংমিতি ভংগ কৰে কিন্তু প্ৰমাণ কৰিব নোৱাৰিলে সংমিতি ভংগ নহয়। ধাৰণা এটা বিজ্ঞানত মানি লোৱা হয় যেতিয়া তথ্য আৰু প্ৰমাণৰ সহায়ত তাক প্ৰতিপন্ন কৰিব পাৰি। আনহাতে যাক আমি প্ৰতিপন্ন কৰিব নোৱাৰোঁ তাক প্ৰচলিত কাল্পনিক ধাৰণাৰ ওপৰত পৰীক্ষা আৰু যুক্তিৰে ভুল বুলি প্ৰতিপন্ন কৰিবলৈ বিচাৰোঁ। ভুল বুলি প্ৰমাণ কৰিব লাগিলে প্ৰত্যক্ষ পৰীক্ষা কৰিব লাগিব যে সেয়া সদায় সত্য নহয়। পৰোক্ষভাৱে সেই ধাৰণাৰ প্ৰভাৱো পৰীক্ষাৰ দ্বাৰা প্ৰতিপন্ন কৰিব নোৱাৰিলে প্ৰথম ধাৰণাক আমি ভুল বুলি কব পাৰোঁ। যি ধাৰণাক আমি ভুল বুলি প্ৰতিপন্ন কৰিব আজি পৰা নাই বা আজিৰ সময়ত পৰা নাই তাক আমি মানি ল’বলৈ চেষ্টা কৰোঁ। নিউটনীয় গতিবিজ্ঞানে পৃথিৱীৰ সকলো পৰিঘটনা বিশ্লেষণ কৰিব পাৰিব বুলি এটা সময়ত ধাৰণা কৰা হৈছিল। কিন্তু বহু ঘটনা আমি আজি নিউটনীয় বলবিদ্যাৰ সহায়ত প্ৰতিপন্ন কৰিব নোৱাৰোঁ আৰু তাৰ বাবে কোৱাণ্টাম বলবিদ্যাৰ দৰকাৰ হয়। কিন্তু নিউটনে সমাজৰ ক্ষেত্ৰত এটা জটিল সমস্যাৰ সমাধান কৰিছিল। আমাৰ সমাজখনৰ উচ্চ-নীচ সকলোৰে ক্ষেত্ৰত নিউটনীয় নীতি সদায়েই সত্য। সকলোৰে সমান অধিকাৰৰ ধাৰণা গঢ়ি উঠাত নিউটনৰ অৰিহণা যথেষ্ঠ।\nইয়াতেই আকৌ এটা ধাৰণা আহি পৰে, সেইটো হৈছে সীমা। নিউটনীয় বলবিদ্যা এটা সীমাৰ পিছত ৰৈ যাবলগীয়া হ’ব। সীমাই আন এটা কথা সূচায় যে সময়সাপেক্ষে সত্যৰ ধাৰণা বিজ্ঞানত কেনেকৈ সলনি হৈছে। নিউটনীয় বলবিদ্যাৰ উচ্চ প্ৰভাৱ যি সময়ত অত্যাধিক আছিল সেই সময়ত যিবোৰ পৰিঘটনা এই বলবিদ্যাই বা এইবলবিদ্যাৰ সহায়ত প্ৰমাণ কৰিব পৰা নাছিল সেয়া ভুল বা শুদ্ধ বুলি কোৱা হোৱা নাছিল। কেবল সেয়া সময় সাপেক্ষে বিজ্ঞানৰ সীমা আছিল। কোৱাণ্টাম বলবিদ্যাই সেই সীমাক অলপ আগবঢ়াই দিলে। কিন্তু তাতে আকৌ এটা কাম হ’ল যে সীমাৰ বৃদ্ধিৰ লগে লগে ধাৰণাসমূহ বিভক্ত হৈ অধিক বিশেষীকৰণ হৈ পৰিল। এয়া কেৱল বলবিজ্ঞানৰ ধাৰণাতে হোৱা নাই। বৈজ্ঞানিক ধাৰণাৰ সকলো ক্ষেত্ৰতে এই বিশেষীকৰণ আৰম্ভ হ’ল সেয়া তাপগতিবিজ্ঞান চিকিৎসা বিজ্ঞান বা ৰাজনীতি বিজ্ঞান, অৰ্থনীতি, দৰ্শন বা সাহিত্য। যুক্তিৰে প্ৰতিষ্ঠা কৰা সত্য সুষ্ঠিৰ থাকিল কিন্তু সত্যৰ ধাৰনাই বিশেষীকৰণৰ ফলত প্ৰকৃতিৰ প্ৰতিটো সূক্ষ্ম ধাৰণাৰ অধ্যয়নৰ বাবে ভাগ-বতৰা হ’ল। যদি আমি সময়ৰ অক্ষডালত আগবাঢ়ি যাওঁ তেন্তে দেখা যায় যে বিজ্ঞানৰ ধাৰণাসমূহ অপসাৰী হৈ গৈ আছে। এটা মাত্ৰ সূত্ৰ বা নীতিৰে সকলো প্ৰমাণ কৰিব নোৱাৰি, সদায় নতুন সূত্ৰৰে সত্যৰ অনুসন্ধান চলি আছে। চিত্ৰ ৪-ত দেখুৱাৰ দৰে এই অপসাৰী (divergent) বিজ্ঞানৰ ধাৰণাক আমি বুজি পাম।\nচিত্ৰ - ৪\nসময়ৰ এটা নিৰ্দিষ্ট বিন্দুত কেন্দ্ৰ কৰি আমি এটা বৃত্ত আকিব পাৰোঁ যিয়ে সেই সময়ৰ সীমাৰ ভিতৰৰ বিজ্ঞানৰ ধাৰণাৰ সীমা বুজাব। সময়ৰ বৃদ্ধিৰ লগে লগে বৃত্তটোৰ ব্যসাৰ্ধ বৃদ্ধিৰ লগে লগে অপসাৰী হৈ গৈ থাকিল। এতিয়া এটা ডাঙৰ সমস্যা আহি পৰে মানৱ মগজুৰ সীমা ক’ত? যদি ব্যাসাৰ্ধ বৃদ্ধিৰ লগে লগে আমি যিদৰে গম পাই আহিলোঁ যে সকলো পৰিঘটনাৰ সত্যাসত্য প্ৰমাণৰ বাবে আমাৰ এটা মগজু বহুগুণে সৰু। তেন্তে আমাৰ বাবে এয়াই সীমা হ’ব নেকি? অৰ্থাৎ এটা নিৰ্দিষ্ট সীমাৰ পিছত আমাৰ বুজি পোৱাৰ ক্ষমতা শেষ হ’ব নেকি? এই সমস্যায়েই বিশেষীকৰণৰ মূল। জীৱবিজ্ঞানৰ অধ্যয়ন কৰা মানুহজনে পদাৰ্থ বিজ্ঞান বা ৰাজনীতি বিজ্ঞানৰ সকলো জনা সম্ভৱ নহয়। এতিয়া সেই বৃত্তটোৰ পৰিধিৰ প্ৰতিটো বিন্দুক ৰঙা চিহ্নৰে দেখুওৱা হৈছে, যদি বিন্দুবোৰক আমি একোটা বিশেষীকৰণ বুলি ধৰিব পাৰোঁ আৰু প্ৰতিটো বিন্দুতে একোটা মগজু স্থাপন কৰোঁ তেন্তে আমাৰ সমস্যাটোৰ সমাধান হব। ফলত বিশেষীকৰণে আমাক ধাৰণাসমূহ অধ্যয়নত সুবিধা কৰি দিলে। কিন্তু কিমানটা মগজুৱে সময়ৰ লগত অপসাৰী ধাৰনাসমূহৰ সীমা হব? আনহাতে সময়ৰ লগত যদি চাওঁ এই অপসাৰিতা সৰলৰৈখিক নহয়। বহু ক্ষেত্ৰত সূচকীয় হয় exponential। বিশেষকৈ যোৱা শতিকাৰ আৰম্ভণি কালচোৱা। কেনেকৈ বৈজ্ঞানিক দৃষ্টিভংগীয়ে এই সমস্যাৰ লগত যুঁজিব। এইসময়তে আমি ভগৱানক এই শেষ সীমা বুলি কম নেকি?\nভগৱানে সময় সাপেক্ষে সংমিতি ভংগ কৰেনে? অবিনশ্বৰ এক শক্তিৰ প্ৰতি ভয় ভাৱ আদিকালৰ পৰা মানুহৰ আছিল। গতিকে সেই ভয়ে বুজি নোপোৱা বা বিশ্লেষণ কৰিব নোৱাৰা ধাৰণাসমূহৰ ক্ষেত্ৰত ভগৱান আৰোপ কৰা দেখা গৈছিল। ভগৱানৰ জন্ম জীৱৰ বা সহজ অৰ্থত মানুহৰ বিচাৰ বুদ্ধিৰ উদয়ৰ আগত হৈছিল নে পিছত হৈছিল সেয়া বুজি পোৱা টান। কাৰণ ভগৱানৰ বিশেষীকৰণ ভগৱানৰ জন্ম হোৱাৰ লগে লগে হৈছিল। মেঘৰ গাজনিতো ভগৱান আছিল, জংঘলত থকা দিনত কোনো অচিন জন্তুৱে কাৰোবাক হত্যা কৰিলেও তাত ভগৱান আছিল, ডাঙৰ গছ একোডালটো ভগৱান আছিল, জন্ম মৃত্যু সকলোতে ভগৱান আছিল। সকলো বিশ্লেষণ কৰিব নোৱাৰা বা বুজি নোপোৱা ধাৰণাৰ আঁৰত ভগৱান আছিল। যদিও পাৰিপাৰ্শ্বিকৰ বুজি নোপোৱা সকলো বস্তু, পৰিঘটনা বা ধাৰণাতে ভগৱান আৰোপিত হৈছিল বা ভগৱানৰ বিশেষীকৰণ হৈছিল তথাপি কিন্তু ভগৱান একক নে বহুবচন সেই ধাৰণা সময় সাপেক্ষে আৰু ভৌগলিক বাতাবৰণ সাপেক্ষে বিতৰ্কিত। কিন্তু মূল কথা আছিল ভগৱানৰ বিশেষীকৰণ, অৰ্থাৎ মাত্ৰ এটা পৰিঘটনাতে ভগৱান নাছিল, আছিল সকলো বুজি নোপোৱা পৰিঘটনাৰ আঁৰত। অৰ্থাৎ আমি ক’ব পাৰোঁ যে আমাৰ সেই সময়ত পৰিলক্ষিত সকলো বুজি নোপোৱা ঘটনাৰ সমষ্টিক আমি এটা বৃত্তৰে বুজালে এই বৃত্তৰ প্ৰতিটো বিন্দুকে আমি একোটা বুজাব নোৱাৰা বা বুজি নোপোৱা পৰিঘটনা বুলি ধৰি ল’ব পাৰিম। এতিয়া চাওঁ আহক সময়ৰ লগত সংমিতি। মেঘৰ গাজনিত আমি অতীতত ভগৱান আৰোপ কৰিছিলোঁ বা কলেৰা মহামাৰীক আমি ভগৱানৰ দান বুলি চিন্তা কৰিছিলোঁ। সময়ৰ লগে লগে এয়া সলনি হ’বলৈ ধৰিলে আৰু আজি আমি ইয়াৰ প্ৰকৃত ৰহস্য গম পাওঁ। অৰ্থাৎ সময়ৰ অগ্ৰগতিৰ লগে লগে আমি বহু ঘটনা, যিবোৰত ভগৱান আৰোপিত কৰি ৰাখিছিলোঁ সেইবোৰ আঁতৰাই পঠিয়ালোঁ। আজি আমি সময়ৰ লগত যদি পিছুৱাই যাওঁ তথাপি আমি সেই ঘটনাসমূহত ভগৱান আৰোপ কৰিব নোৱাৰোঁ অৰ্থাৎ সময়ৰ বিপৰীত দিশত সংমিতি ভংগ হৈছে। এইখিনিতেই বিজ্ঞানৰ লগত ভগৱানৰ পাৰ্থক্যটো স্পষ্ট হৈ পৰে। ভগৱানৰ ক্ষেত্ৰত অতীতত বুজিব নোৱাৰা প্ৰশ্নসমূহ বুজি পোৱাৰ পিছত আগৰ ঠাইত ঘূৰি যাব নোৱাৰি বা সংমিতি ভংগ হয়, বিজ্ঞানৰ ক্ষেত্ৰত আগতে সঠিককৈ বুজি পোৱা ঘটনা সময় সাপেক্ষে একে থাকে অৰ্থাৎ সময়ৰ বিপৰীত দিশত সংমিতি ভংগ নহয়। দেখা যায় যে ভগৱান আৰোপিত বিষয়সমূহ লাহে লাহে কমি আহি আছে অৰ্থাৎ মানৱ মগজুৰে অতীতৰ বুজি নোপোৱা যিবোৰ ঘটনাত ভগৱান আৰোপিত হৈছিল সেইবোৰৰ পৰা ভগৱান আঁতৰি আছে। অৰ্থাৎ চিত্ৰ ৫ত দেখুৱাৰ দৰে ভগৱান অভিসাৰী (convergent) হৈ গৈ আছে। আনহাতে বুজি নোপোৱা ঘটনাই আমাক তুলনামূলক অধ্যয়ন কৰিবলৈ আগবঢ়াই দিলে।\nচিত্ৰ - ৫\nআমাৰ মাজৰ প্ৰজনন উৎসৱবোৰৰ মূল তাকেই বুলি ধৰিব পাৰি। নাঙলক মানুহৰ যৌনাংগৰ লগত তুলনা কৰা হৈছিল কাৰণ নাঙলেহে খেতিপথাৰৰ লগত সংগম কৰি শস্যৰ উৎপাদন কৰে বুলি ভবা হৈছিল। বহু ভগৱানৰ পূজাৰ সময়ত কিছুমান পাত্ৰত শস্য ৰাখি তাত ৰঙা ৰং সানি পূজা কৰা হয়। জন্তুৰ পেটত নৱপ্ৰজন্ম যেনেকৈ থাকে তেনেকৈ শস্যকো পাত্ৰত ৰাখি উপাসনা কৰা হয় যাতে শস্য নদন-বদন হয়। কিন্তু কালক্ৰমত এই টেবুবোৰেও (Taboo) সময়ৰ সংমিতি ভংগ কৰিলে।\nএতিয়া বিজ্ঞানৰ ক্ষেত্ৰত যি জটিল সমস্যা হৈছিল যে এটা নিৰ্দিষ্ট সময়ৰ পিছত অপসাৰী বিজ্ঞান তাৰ সীমাত উপস্থিত হ’ব, তেতিয়া তাত আমি ভগৱান স্থাপন কৰিব পাৰিম নেকি? অৰ্থাৎ আৰ্জিত জ্ঞান যিয়ে সময়ৰ সমমিতি ভংগ নকৰে গতিকে এক দিশত আগবাঢ়ে আৰু তাৰ লগে লগে অপসাৰী হৈ গৈ আছে তাৰ শেষ সীমাত ভগৱান আহিব বুলি আজিয়েই আমি যুক্তি দিব পাৰিম নেকি? গতিকে সাধাৰণ জ্ঞানৰ পৰা দেখা যায় যে কোনো অপসাৰী বক্ৰৰ সীমা অভিসাৰী হব নোৱাৰে। অৰ্থাৎ আজি যি গতিত বিজ্ঞান অপসাৰী হৈ গৈ আছে সেই বৃত্তটোৰ প্ৰতিটো বিন্দুতে আমি একোজন ভগৱান স্থাপন কৰিব লাগিব। কিন্তু আমি সেই একেই প্ৰশ্নত উপনীত হওঁ যে ভগৱান একবচন নে বহুবচন। যিহেতু প্ৰায়ভাগ সভ্যতাত এই প্ৰশ্নৰ উত্তৰ হিচাপে বহুবচনৰ ভগৱান পাওঁ গতিকে বিজ্ঞানৰ অপসাৰীতাৰ সীমা হ’বলৈ আমি নতুন ভগৱানৰ সৃষ্টি কৰিব লাগিব। দেখা গৈছে যে সময়ৰ লগত ভগৱান অপসাৰী। গতিকে মূল প্ৰশ্নটো থাকি যায় যে বিজ্ঞানৰ শেষ সীমাত ভগৱান নে ভগৱানৰ সীমাত বিজ্ঞান।\n(লেখকৰ টোকা- লেখাটো অলপ খেলি-মেলি হ’ল বোধকৰোঁ। তথাপি ৰাইজে সমালোচনাৰে শুদ্ধ ধাৰণা আয়ত্ব কৰাত সহায় কৰিব বুলি আশা ৰাখিলোঁ।)\n← ছয়ুজ-১১ : ধৰালৈ ঘূৰিও নুঘূৰা মহাকাশ অভিযান (ডা:উদ্দীপ তালুকদাৰ)\nমৌ-সনা সোঁৱৰণি (নলিনীধৰ ভট্টাচাৰ্য): ত্ৰয়োদশ খণ্ড →


যোহন 11 - पवित्र बाइबिल [ইণ্ডিয়ান ৰিভাইচ ভাৰচন] - (যোহ 11)\nবৈথনিয়া গাৱঁৰ লাজাৰ নামৰ এজন ব্যক্তিৰ অসুখ হৈ আছিল। মৰিয়ম আৰু তাইৰ বায়েক মাৰ্থাও সেই গাৱঁতে থাকে।\nএওঁ সেই জনী মৰিয়ম, যি গৰাকীয়ে পাছত প্রভুৰ ওপৰত বহুমূল্য সুগন্ধি তেল ঢালি নিজৰ চুলিৰে প্রভুৰ চৰণ মচি মচি সানি দিছিল। তেওঁৰে ভায়েক এই লাজাৰ অসুস্থ আছিল।\nসেয়ে লাজাৰৰ বায়েক ভনীয়েক দুজনীয়ে যীচুলৈ এই কথা কৈ পঠিয়ালে, “প্ৰভু, চাওকহি, আপুনি যাক প্ৰেম কৰে, তেওঁ নৰিয়াত পৰি আছে।”\nযীচুৱে এই কথা শুনি ক’লে, “এই অসুখ তেওঁৰ মৃত্যুৰ কাৰণে হোৱা নাই, কিন্তু ঈশ্বৰৰ গৌৰৱৰ কাৰণেই হৈছে, যেন তাৰ দ্বাৰাই ঈশ্বৰৰ পুত্র মহিমান্বিত হয়।”\nমাৰ্থা, তেওঁৰ ভনীয়েক আৰু লাজাৰক যীচুৱে প্ৰেম কৰিছিল।\nতেওঁ যেতিয়া শুনিলে যে লাজাৰ অসুস্থ, তেতিয়া তেওঁ যি ঠাইত আছিল তাতে পুনৰ দুদিন থাকিল।\nতাৰ পাছতহে তেওঁ শিষ্য সকলক ক’লে, “ব’লা, আমি পুণৰ যিহুদীয়ালৈ যাওঁ।”\nশিষ্য সকলে তেওঁক ক’লে, “ৰব্বি, এই কিছুদিনৰ আগেয়ে ইহুদী সকলে আপোনাক শিল দলিয়াই মাৰিবলৈ বিচাৰিছিল; আকৌ তালৈকে যায় নে?”\nযীচুৱে উত্তৰ দিলে, “দিনটোত বাৰ ঘণ্টা পোহৰ হৈ নাথাকে জানো? কোনোৱে যদি দিনত ফুৰে, তেনেহলে তেওঁ উজুটি নাখায়; কিয়নো তেওঁ এই জগতৰ পোহৰ দেখে।\nকিন্তু কোনোৱে যদি ৰাতি ফুৰে, তেনেহলে তেওঁ উজুটি খায়; কিয়নো পোহৰ তেওঁৰ মাজত নাই।”\nএই কথা কোৱাৰ পাছত তেওঁ শিষ্য সকলক ক’লে, “আমাৰ বন্ধু লাজাৰ টোপনি গৈছে; তেওঁক টোপনিৰ পৰা জগাবলৈ মই যাওঁ।”\nতাতে শিষ্য সকলে তেওঁক ক’লে, “প্ৰভু, তেওঁ যদি টোপনি গৈছে, তেনেহলে ভাল হৈ যাব।”\nযীচুৱে লাজাৰৰ মৃত্যুৰ বিষয়ে কৈছিল, কিন্তু শিষ্য সকলে ভাৱিলে যে যীচুৱে স্বাভাৱিক টোপনিত জিৰণি লোৱাৰ কথা কৈছে।\nযীচুৱে তেতিয়া স্পষ্টকৈ তেওঁলোকক ক’লে, “লাজাৰ মৰিল।\nতোমালোকৰ বাবে মই আনন্দিত হৈছোঁ যে মই তাত নাছিলো; কাৰণ তোমালোকে যেন বিশ্বাস কৰিব পাৰা। আহা, আমি তেওঁৰ ওচৰলৈ যাওঁ।”\nতেতিয়া থোমা, যি জনক দিদুমো বোলা হয়, তেওঁ লগৰ শিষ্য সকলক ক’লে, “ব’লা, আমিও যাওঁ, আমিও যীচুৰ লগতে মৰিব পাৰিম।”\nযীচুৱে আহি শুনিব পাৰিলে যে লাজাৰক মৈদাম দিয়া চাৰি দিন হ’ল।\nবৈথনিয়া যিৰূচালেমৰ ওচৰতে, প্রায় দুই মাইলমানৰ দূৰত্ব;\nইহুদী সকলৰ অনেকেই মাৰ্থা আৰু মৰিয়মক ভায়েকৰ কাৰণে সান্ত্বনা দিবলৈ আহি আছিল।\nএনেতে মাৰ্থাই যেতিয়া যীচু অাহিছে বুলি শুনিলে, তেতিয়া তেওঁৰ লগত দেখা কৰিবলৈ গ’ল; কিন্তু মৰিয়ম তেতিয়াও ঘৰতে বহি আছিল।\nমাৰ্থাই যীচুক ক’লে, “হে প্ৰভু, আপুনি ইয়াত থকা হ’লে, মোৰ ভাই নমৰিলহেঁতেন;\nকিন্তু এতিয়াও মই জানো যে, ঈশ্বৰৰ আগত আপুনি যিহকে যাচনা কৰিব, ঈশ্বৰে আপোনাক তাকে দিব।”\nযীচুৱে তেওঁক ক’লে, “তোমাৰ ভায়েৰা পুনৰায় উঠিব।”\nমাৰ্থাই তেওঁক ক’লে, “মই জানো, শেষৰ দিনা পুনৰুত্থানৰ কালত সি পুণৰায় উঠিব।”\nযীচুৱে মার্থাক ক’লে, “ময়েই পুনৰুত্থান আৰু জীৱনো; যি কোনোৱে মোক বিশ্বাস কৰে, তেওঁ মৰিলেও জীয়াই থাকিব;\nআৰু যি কোনোৱে জীয়াই থাকি মোত বিশ্বাস কৰে, তেওঁ কোনো কালে নমৰিব। তুমি কি এই কথা বিশ্বাস কৰা নে?”\nতেওঁ ক’লে, “হয় প্ৰভু; মই বিশ্বাস কৰিছোঁ যে জগতলৈ যি জন আহিব লগা আছে, আপুনিয়েই সেই অভিষিক্ত জন, ঈশ্বৰৰ পুত্ৰ; খ্ৰীষ্ট।”\nএই কথা কৈ, মার্থা তাৰ পৰা আতৰি গ’ল আৰু ভনীয়েক মৰিয়মক গুপুতে মাতি ক’লে, “গুৰু আহিল, আৰু তোমাক মাতিছে।”\nমৰিয়মে তাকে শুনি ততাতৈয়াকৈ উঠি তেওঁৰ ওচৰলৈ গ’ল।\nযীচুৱে তেতিয়াও গাঁৱৰ মাজত প্রৱেশ কৰা নাছিল। মাৰ্থাই যি ঠাইত তেওঁৰ লগত দেখা কৰিবলৈ আহিছিল, তেওঁ সেই ঠাইতে আছিল।\nযি ইহুদী সকল মৰিয়মৰ সৈতে ঘৰত আছিল আৰু তেওঁক সান্ত্বনা দি আছিল, তেওঁলোকে মৰিয়মক বেগাই উঠি বাহিৰলৈ যোৱা দেখি, তেওঁৰ পাছে পাছে আহিল। তেওঁলোকে ভাৱিলে যে মৰিয়মে মৈদামৰ ওচৰত কান্দিবলৈ গৈছে।\nযি ঠাইত যীচু আছিল, মৰিয়মে সেই ঠাই পাই, তেওঁৰ চৰণত পৰি ক’লে, “হে প্ৰভু, আপুনি ইয়াত থকা হ’লে, মোৰ ভাই নমৰিলেহেঁতেন।”\nযীচুৱে যেতিয়া দেখিলে যে মৰিয়মে কান্দিছে আৰু তেওঁৰ লগত অহা ইহুদী সকলেও কান্দিছে, তেতিয়া তেওঁ আত্মাত যন্ত্ৰণা পালে আৰু গভীৰ ভাবে উদ্বিগ্ন হৈ পৰিল।\nতেওঁ ক’লে, “তোমালোকে তেওঁক ক’ত ৰাখিছা?” তেওঁলোকে ক’লে, “প্ৰভু, আহি চাওকহি।”\nযীচুৱে ক্ৰন্দন কৰিলে।\nইহুদী সকলে ক’লে, “চোৱা, তেওঁ লাজাৰক কিমান যে প্ৰেম কৰিছিল!”\nকিন্তু তেওঁলোকৰ কোনো কোনোৱে ক’লে, “যি জনে এজন অন্ধৰ চকু মুকলি কৰিলে, তেওঁ এই মানুহ জনৰো মৃত্যু নহবলৈ এনে একো কৰিব নোৱাৰিলেহেঁতেন নে?”\nতেতিয়া যীচুৱে পুনৰ নিজে অন্তৰত যন্ত্ৰণা পালে, আৰু মৈদামৰ ওচৰলৈ গ’ল। সেই মৈদাম এটা গুহা আছিল। গুহাৰ মুখত এচটা শিল পাতি থোৱা আছিল।\nযীচুৱে তেওঁক ক’লে, “মই জানো তোমাক কোৱা নাছিলো, যদি বিশ্বাস কৰা, তেনেহলে ঈশ্বৰৰ মহিমা দেখিবলৈ পাবা?”\nতেতিয়া লোক সকলে শিলচটা আতৰাই দিলে। যীচুৱে ওপৰলৈ চকু তুলি ক’লে, “হে পিতৃ, তুমি মোৰ কথা শুনাৰ কাৰণে মই তোমাক ধন্যবাদ দিওঁ।\nইয়াকে কৈ, তেওঁ ডাঙৰ মাতেৰে ক’লে, “লাজাৰ বাহিৰলৈ ওলাই আহা!”\nতেতিয়াই মৃত লাজাৰ সেই মৈদামৰ পৰা বাহিৰ ওলাই আহিল। তেওঁৰ হাত-ভৰি মৈদামৰ কাপোৰেৰে মেৰিয়াই বন্ধা আছিল আৰু তেওঁৰ মুখ এখন গামোচাৰে বন্ধা আছিল। যীচুৱে তেওঁলোকক ক’লে, “বান্ধ খুলি দিয়া আৰু তেওঁক যাবলৈ দিয়া।”\nমৰিয়মৰ ওচৰলৈ যি সকল ইহুদী লোক আহিছিল, সেই লোক সকলৰ মাজৰ অনেকে যীচুৱে যি কৰিলে তাকে দেখি তেওঁক বিশ্বাস কৰিলে।\nকিন্তু তেওঁলোকৰ কিছুমানে ফৰীচী সকলৰ ওচৰলৈ গৈ, যীচুৱে যি কৰিলে, সেই সকলোকে তেওঁলোকক জনালে।।\nতেতিয়া প্ৰধান পুৰোহিত আৰু ফৰীচী সকলে একেলগে পৰিষদক লগত লৈ মহাসভা পাতি ক’লে, “আমি এতিয়া কি কৰিম? এই মানুহে দেখোন অনেক আচৰিত চিনৰ কার্য কৰিছে;\nতাক যদি আমি এইভাৱে এনেয়ে এৰি দিওঁ, তেনেহলে সকলো মানুহে তাক বিশ্বাস কৰিব। তেতিয়া ৰোম দেশীয় লোক সকলে আহি আমাৰ জাতি আৰু ঠাই উভয়কে অধিকাৰ কৰি ল’ব।”\nকিন্তু তেওঁলোকৰ মাজত কায়াফা নামৰ এজন, যি জন সেই বছৰত মহা-পুৰোহিত হৈছিল, তেওঁ তেওঁলোকক ক’লে, “তোমালোকে একোকে নাজানা।\nতোমালোকে ভাৱিও নোচোঁৱা যে, সকলোৰে লগত আমাৰ জাতিৰ বিনাশ হোৱাতকৈ, বৰং তোমালোকৰ পক্ষে সকলো লোকৰ কাৰণে এজন মানুহৰ মৃত্যু হোৱাই ভাল।”\nএই কথা কায়াফাই যে নিজৰ পৰা ক’লে এনে নহয়; কিন্তু সেই বছৰত মহা-পুৰোহিত হোৱা বাবে ভাববাণী স্বৰূপে ক’লে যে, সকলো জাতিৰ কাৰণে যীচুৱে মৃত্যুবৰণ কৰিব লাগিব।\nকিন্তু যীচুৱে যে কেৱল ইহুদী জাতিৰ কাৰণে মৃত্যুবৰণ কৰিব, তেনে নহয়; কিন্তু ঈশ্বৰৰ যি সকলো সন্তান চাৰিওফালে সিচঁৰতি হৈ আছে, সেই সকলোকে যেন একত্রিত কৰিব পাৰে, এই কাৰণে যীচুৱে মৃত্যুবৰণ কৰিব।\nসেইদিনা খনৰ পৰা তেওঁলোকে যীচুক বধ কৰিবলৈ ষড়যন্ত্র কৰিবলৈ ধৰিলে।\nসেয়ে, যীচুৱে তেতিয়া প্রকাশ্যে ইহুদী সকলৰ মাজত চলা-ফুৰা বন্ধ কৰি দিলে। তেওঁ সেই ঠাইৰ পৰা মৰুপ্রান্তৰৰ ওচৰৰ দেশত থকা ইফ্ৰয়িম নামেৰে এখন নগৰলৈ গ’ল আৰু তাত তেওঁ শিষ্য সকলৰ সৈতে থাকিল।\nইহুদী সকলৰ নিস্তাৰ-পৰ্বৰ দিন ওচৰ চাপি আহিছিল আৰু দেশৰ বহুলোকে পর্বৰ আগেয়ে নিজকে শুচি কৰিবৰ কাৰণে যিৰূচালেমলৈ গ’ল।\nতাত তেওঁলোকে যীচুক বিচাৰিবলৈ ধৰিলে। তেওঁলোকে মন্দিৰত থিয় হৈ পৰস্পৰে কোৱা-কুই কৰিলে, “তেওঁ কি এই পৰ্বলৈ নাহিব নেকি? আপোনালোকে কি ভাৱে?”\nপ্ৰধান পুৰোহিত আৰু ফৰীচী সকলে এই আজ্ঞা দিছিল যে, যীচু ক’ত আছে সেই বিষয়ে যদি কোনোবাই জানে, তেনেহলে খবৰটো তেওঁলোকক জনাওঁক যাতে তেওঁলোকে তেওঁক ধৰিব পাৰে।


আকাশত চাং পতা - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nএছকাৰ্ড বেংকৰ সকলো বিত্তীয় লেনদেনৰ নথি জব্দৰ নিৰ্দেশ গুৱাহাটী উচ্চ ন্যায়ালয়ৰ... • পথৰ ওপৰত ট্ৰেভেলাৰ বাগৰি ছজনকৈ লোক আহত.... • সোণৰ চোৰাং ব্যৱসায়ৰ বিৰুদ্ধে আৰক্ষীৰ অভিযানঃ কুখ্যাত ব্যৱসায়ী ছাহজামালক গ্ৰেপ্তাৰ, ২৭ লাখ টকা জব্দ... • মঙলদৈত ভৰা নদীত পৰি এজনৰ মৃত্যু... • ৰৌতাত জলসিঞ্চন বিভাগৰ বিৰুদ্ধে ক্ষোভ কৃষকৰ : হাতে হাতে দাঁ, কোৰ লৈ ওলাই আহিল সাধাৰণ কৃষক... • ছিপাঝাৰৰ পশ্চিম কুৰুৱাত নাও দুৰ্ঘটনাঃ ৪ জনক উদ্ধাৰ, এতিয়াও সন্ধানহীন আন এজন... • নগাওঁ শেনচোৱাত বাগৰি পৰা ট্ৰেভালৰত খুন্দা ছুইফট বাহনৰ... • মাৰ্ঘেৰিটাৰ পৰা অৰুণাচললৈ সৰবৰাহৰ যো-জা চলোৱা ১৮ টা গৰুসহ বলেৰ' পিকআপ গাড়ী জব্দ... • নগাঁও-হোজাইত দেওঁবাৰে জ্বলিব ড্ৰাগছ... • সীমান্তৰ ভালুকমাৰীগাঁৱত অসমৰ লোকক এঘৰীয়া কৰাৰ ষড়যন্ত্ৰ ব্যৰ্থ...\nআকাশত চাং পতা\nঅসমীয়া প্ৰতিদিন ৰ দ্বাৰা\t Feb 3, 2022 ত শেষ সম্পাদনা কৰা হৈছে\nবিত্ত মন্ত্ৰীৰ বাজেট ভাষণ শুৱলা তথা সুন্দৰ হ’লেই এখন বাজেট কার্যকৰী অৰ্থত ভাল হ’ব নোৱাৰে। বাজেটৰ বিভিন্ন শিতানত আবণ্টিত পুঁজি আৰু বাজেট ভাষণৰ মাজত পার্থক্য থাকে। ভাষণত সন্নিবিষ্ট বিষয়বোৰ বাজেটত সেই ৰূপত অন্তৰ্ভুক্ত কৰা নহ’বও পাৰে। ভাৰতবৰ্ষৰ দৰে এখন কৃষি নিৰ্ভৰশীল দেশত কৃষক তথা কৃষি খণ্ডৰ উন্নয়নৰ বাবে বাজেটত নিৰ্ধাৰিত বিষয়বোৰহে অতি গুৰুত্বপূর্ণ। বাজেটৰ ক্ষেত্ৰত সম্প্রতি বিশ্ব অর্থনীতিত প্রাসংগিক হৈ পৰা ক্রিপ্ট’ কাৰেন্সি, মধ্যবিত্তৰ সকাহ বা কৰ্প’ৰেট কৰৰ হ্ৰাস বা বৃদ্ধি পোৱাৰ বিষয়বোৰহে চৰ্চা হৈছে।\nকিন্তু কৃষকৰ সৈতে জড়িত বিষয়বোৰক লৈ বাজেট চর্চাকাৰী সকলৰ বিশ্লেষণ গুৰুত্বহীন হৈ পৰিছে। আমাৰ দেশৰ আচল ইস্যু হৈছে কৃষি আৰু গ্ৰামীণ অর্থনীতিৰ সৈতে জড়িত বিষয়বোৰহে। বিশিষ্ট অর্থনীতিবিদসকলেও এই কথা স্বীকাৰ কৰিছে যে বিগত প্রায় দুটা বছৰত ক’ভিডকালীন পৰিস্থিতিয়ে বিপৰ্যয়ৰ মুখলৈ ঠেলি দিয়া দেশৰ অৰ্থনীতিক কোনোমতে কৃষি খণ্ডই বচাই ৰাখিছে। যিখন দেশৰ প্ৰায় সত্তৰ শতাংশ লোক কৃষিকৰ্মৰ লগত প্রত্যক্ষ অথবা পৰোক্ষভাৱে জড়িত, তাত কৃষিনির্ভৰ অর্থনীতিক জীপাল কৰি ৰখাটোৱেই চৰকাৰৰ মূল দায়িত্ব হোৱা উচিত।\nকিন্তু বিত্ত মন্ত্রী নির্মলা সীতাৰমণৰ নবৈ মিনিটজোৰা বাজেট ভাষণত মাত্র দুই-আঢ়ৈ মিনিটহে কৃষকৰ কথা উচ্চাৰিত হৈছিল। অথচ এইখনেই হ’ল ঐতিহাসিক কৃষক আন্দোলনৰ পিচৰ প্ৰথমখন কেন্দ্রীয় বাজেট। ক’ভিড মহামাৰীৰ ফলত আহি পৰা আৰ্থিক মন্দাৱস্থাৰ পিচৰো প্ৰথমখন বাজেট। তাৎপর্যপূর্ণভাৱে মোড়ী চৰকাৰে যি নিৰ্ধাৰিত সময়ত দেশৰ কৃষকৰ আয় দুগুণ কৰাৰ প্ৰতিশ্ৰুতি দিছিল, সেই সময় পূর্ণ হোৱাৰ পৰতে এই বাজেট সংসদত উত্থাপন কৰিলে বিত্ত মন্ত্ৰীয়ে। ২০১৬ চনত প্রয়াত প্রাক্তন বিত্ত মন্ত্ৰী অৰুণ জেটলিয়ে পোন প্ৰথমবাৰৰ বাবে কৃষকৰ আয় ছবছৰৰ ভিতৰত অর্থাৎ ২০২২ চনত দুগুণ কৰাৰ প্ৰতিশ্ৰুতি ঘোষণা কৰিছিল। তাৰ পিচৰ পৰাই প্রধানমন্ত্রী নৰেন্দ্ৰ মোডীয়েও বিভিন্ন উপলক্ষত বহুবাৰ এই প্ৰতিশ্ৰুতিৰ কথা দোহাৰিছিল। কিন্তু এইবাৰ বাজেট ভাষণত বিত্ত মন্ত্ৰীয়ে সেই সম্পর্কে এটা টু শব্দও উচ্চাৰণ নকৰিলে।\nস্বাভাৱিকতে প্রশ্ন উঠিব কৃষকৰ আয় দুগুণ হ’ল নে নাই? দৰাচলতে ২০১৫-১৬ চনত কেন্দ্ৰৰ দ্বাৰা গঠিত এখন কমিটীয়ে সমীক্ষা চলাই কৈছিল যে সেই সময়ত কৃষকৰ আয় আছিল প্রায় আঠ হেজাৰ টকা। সেই হিচাপত ২০২২ চনত অর্থাৎ চলিত বৰ্ষত কৃষকৰ আয় দুগুণ হ’বলৈ হ’লে সমকালীন মুদ্রাস্ফীতিৰ হাৰৰ হিচাপ আদি যোগ কৰি হ’ব লাগিব প্রায় একৈশ হেজাৰ টকা। কিন্তু নেচনেল ছেম্প’ল ছার্ভে অর্গেনাইজেচনৰ শেহতীয়া প্রতিবেদন মতে বর্তমান কৃষকৰ আয় প্রায় এঘাৰ হেজাৰ টকাহে। প্রতিবেদন মতে এই সময়ছোৱাত দেশৰ কৃষকৰ খেতি-বাৰীৰ পৰা হোৱা আয় তাতকৈও কম। তাৰ অৰ্থ হ’ল কৃষকৰ আয় দুগুণ নহ’ল। ইফালে এইবাৰৰ বাজেটত এগ্রিকালচাৰেল এলাইড এক্টিভিটিজ অর্থাৎ কৃষি খণ্ডৰ বাবে ৩.৮৪ শতাংশ পুঁজি আবণ্টিত কৰা হৈছে।\nএই শিতানত যোৱাবাৰৰ বাজেটত ৪.২ শতাংশ পুঁজি আবণ্টিত কৰা হৈছিল। সেইদৰে গ্ৰামীণ উন্নয়নৰ শিতানত যোৱাবাৰৰ কেন্দ্রীয় বাজেটত ৫.৫০ শতাংশ আৰু এইবাৰৰ বাজেটত ৫.২৩ শতাংশ পুঁজি আবণ্টিত হৈছে। সেই হিচাপত সামগ্রিকভাবে কৃষি খণ্ড আৰু গ্রামীণ উন্নয়নৰ দুয়োটো শিতানত যোৱাবাৰতকৈ প্রায় এক শতাংশ পুঁজি হ্ৰাস কৰা হৈছে। আমাৰ দেশৰ বাজেটৰ মুঠ ধনৰ হিচাপত এক শতাংশ পুঁজি মানে প্রায় ৩৫-৪০ হেজাৰ কোটি টকা। গতিকে আমি ক’ব পাৰো যে কেন্দ্ৰই এইবাৰৰ বাজেটত কৃষি খণ্ড আৰু গ্ৰামীণ উন্নয়নৰ পুঁজি লক্ষণীয় ৰূপত হ্ৰাস কৰিছে। বিত্ত মন্ত্রীয়ে বাজেট ভাষণত উল্লেখ কৰিছে যে দেশৰ ১.৬৩ কোটি কৃষকৰ পৰা ১,২০৮ লাখ মেট্রিক টন ধান আৰু গম ক্রয় কৰাৰ নামত চৰকাৰে ২.৩৭ লাখ কোটি টকা ব্যয় কৰিছে। ১.৬৩ কোটি কৃষকৰ সংখ্যা মানেই হ’ল দেশৰ মুঠ কৃষকৰ মাত্ৰ দহ শতাংশ।\nদৰাচলতে আজিলৈকে ন্যূনতম সমৰ্থন মূল্যত চৰকাৰে বেছিভাগ কৃষকৰ পৰাই কৃষিজাত সামগ্ৰী জন্ম কৰিবলৈ সক্ষম হোৱা নাই। কৃষক সংগঠনে দাবী কৰি অহা ন্যূনতম সমর্থন মূল্যৰ আইনগত গেৰাণ্টিৰ ক্ষেত্ৰতো চৰকাৰে এতিয়ালৈকে কোনো ব্যবস্থা গ্রহণ কৰা নাই। লক্ষণীয়ভাবে কৃষক আন্দোলন সমাপ্ত হোৱাৰ পৰত কেন্দ্ৰই লিখিত প্রতিশ্রুতি দিছিল যে ন্যূনতম সমর্থন মূল্যৰ আইনগত ব্যৱস্থাৰ বিষয়টো পর্যালোচনাৰ বাবে এখন কমিটী গঠন কৰা হ’ব। কিন্তু এইবাৰৰ বাজেটত সেই সম্পর্কতো কোনো পুঁজি আবণ্টন কৰা নহ’ল। এই বাজেটতে কৃষি সাৰৰ ৰাজসাহায্যৰ পৰিমাণো হ্রাস কৰা হৈছে। ইফালে প্রধানমন্ত্রী মোডীয়ে সদস্তে ঘোষণা কৰা ‘প্রধানমন্ত্রী ফচল বীমা যোজনা’ৰ দৰে আঁচনিবোৰো ক্রমান্বয়ে অকামিলা হৈ পৰিছে।\nএইবাৰৰ বাজেটত এই আঁচনিৰ বাবে নিৰ্ধাৰিত পুঁজিও হ্রাস কৰা হৈছে। বিজেপিশাসিত উত্তৰ প্ৰদেশতে ফচল বীমা যোজনাৰ হিতাধিকাৰীৰ সংখ্যা দ্রুতগতিত হ্রাস পাইছে। প্রাকৃতিক দুর্যোগ বাঢ়ি গৈছে, কিন্তু ফচল বীমা যোজনাৰ হিতাধিকাৰীৰ সংখ্যা কমিছে। গতিকে দেখা গৈছে যে কেন্দ্ৰই গ্ৰহণ কৰা আর্থিক নীতিয়ে দেশৰ অৰ্থনীতিৰ মূল চাবি-কাঠী কৃষকৰ পৰিবৰ্তে বহুজাতিক-কৰ্প’ৰেট গোষ্ঠীৰ হাতত অৰ্পণ কৰাৰ সু-বন্দবস্ত কৰিছে। এইবাৰৰ বাজেটো তাৰ ব্যতিক্ৰম নহয়।\nএল আই চিৰ দৰে সৰ্ববৃহৎ ৰাজহুৱা প্ৰতিষ্ঠানৰ শ্বেয়াৰ মুক্ত বজাৰত মুকলি কৰি কেন্দ্ৰই তাৰ ব্যক্তিগতকৰণৰ প্ৰক্ৰিয়া ত্বৰান্বিত কৰিছে। পুঁজিপতি গোষ্ঠীৰ পৰা ৰেলগাড়ী ক্ৰয় কৰি ‘বন্দে ভাৰত নাম দি চলোৱাৰ ব্যৱস্থা কৰা হৈছে। এনে পৰিস্থিতিত কৃষক তথা শ্রমজীৱী ৰাইজৰ প্ৰকৃত হিতৰ অৰ্থে বার্ষিক বাজেটত কোনো যুগান্তকাৰী ব্যৱস্থা গ্ৰহণ কৰা হ’ব বুলি ভবাটোৱেই নিশ্চয় আকাশত চাং পতাৰ লেখীয়া হ’ব।\nমৰিগাঁৱৰ ৬০ বছৰীয়া বৃদ্ধৰ আত্মহত্যা, চলি আছিল বিদেশী ন্যায়াধীকৰণত গোচৰ…\nবোকাজানত জব্দ ৫ কোটি টকাৰ ড্ৰাগছ…\nএছকাৰ্ড বেংকৰ সকলো বিত্তীয় লেনদেনৰ নথি জব্দৰ নিৰ্দেশ গুৱাহাটী উচ্চ…\nপথৰ ওপৰত ট্ৰেভেলাৰ বাগৰি ছজনকৈ লোক আহত….\nসোণৰ চোৰাং ব্যৱসায়ৰ বিৰুদ্ধে আৰক্ষীৰ অভিযানঃ কুখ্যাত ব্যৱসায়ী…\nমঙলদৈত ভৰা নদীত পৰি এজনৰ মৃত্যু…\nআগৰ\tপিছৰ 1 of 16,299


Reliance Her Circle: মহিলা সৱলীকৰণৰ উদ্দেশ্যে হিন্দীত আহি আছে 'হাৰ চাৰ্কল' ! ডিজিটেল মাধ্যমৰ শুভাৰম্ভ কৰিলে নীতা আম্বানীয়ে ...– News18 assam\nReliance Her Circle: মহিলা সৱলীকৰণৰ উদ্দেশ্যে হিন্দীত আহি আছে 'হাৰ চাৰ্কল' ! ডিজিটেল মাধ্যমৰ শুভাৰম্ভ কৰিলে নীতা আম্বানীয়ে ...\nআন্তৰ্জাতিক মহিলা দিৱসত (International Women's Day 2022), ৰিলায়েন্স ফাউণ্ডেচনৰ প্ৰতিষ্ঠাপক নীতা এম. আম্বানীয়ে তেওঁৰ প্ৰসাৰ বৃদ্ধি কৰিছে! ৰিলায়েন্স হাৰ চাৰ্কল এতিয়া বহুতো ভাষালৈ সম্প্ৰসাৰিত হৈছে। নীতা আম্বানীয়ে এই বিশেষ দিনটোত হাৰ চাৰ্কল হিন্দী এপ মুকলি কৰিছে।\nমহিলাসকল এতিয়া ডিজিটেল বিপ্লৱৰ অংশীদাৰ ! এই বছৰ আন্তৰ্জাতিক মহিলা দিৱসত (International Women's Day 2022), ৰিলায়েন্স ফাউণ্ডেচনৰ প্ৰতিষ্ঠাপক তথা অধ্যক্ষ নীতা এম. আম্বানীয়ে তেওঁৰ প্ৰসাৰ বৃদ্ধি কৰিছে! ডিজিটেল বিপ্লৱৰ সৈতে মহিলাৰ শক্তি একত্ৰিত কৰা ৰিলায়েন্স হাৰ চাৰ্কল এতিয়া বহুতো ভাষালৈ সম্প্ৰসাৰিত হৈছে।\nনীতা আম্বানীয়ে এই বিশেষ দিনটোত হাৰ চাৰ্কল হিন্দী এপ মুকলি কৰিছে। হাৰ চাৰ্কল এবছৰ আগতে নীতা আম্বানীয়ে প্ৰতিষ্ঠা কৰিছিল আৰু এপটো ইতিমধ্যে ৪২ মিলিয়ন লোকৰ ওচৰলৈ গৈছে। ৰিলায়েন্স হাৰ চাৰ্কল হিন্দী এপ মুকলি কৰাৰ উপলক্ষে নীতা আম্বানীয়ে কয়, "অঞ্চল আৰু ভাষা নিৰ্বিশেষে হাৰ চাৰ্কল সকলো মহিলাৰ বাবে এক মঞ্চ। মই বিচাৰো যে আমাৰ সম্প্ৰসাৰণ আৰু সমৰ্থন বাধাহীনভাৱে সম্প্ৰসাৰিত হওক। অধিক মহিলাৰ ওচৰলৈ তেওঁলোকৰ নিজৰ ভাষাত যোগাযোগ কৰিবলৈ, আমি প্ৰথমে হিন্দীত হাৰ চাৰ্কল মুকলি কৰিছো। আমি এই বছৰৰ মাৰ্চত এপটো লাইভ কৰিম আৰু মই আশা কৰো যে হিন্দী এপটোৱে এতিয়ালৈকে ইংৰাজী প্লেটফৰ্মে যিমান মৰম পাইছে সিমান মৰম পাব। "\nThis #InternationalWomensDay, Reliance Foundation celebrates women who are bridging the divide every single day withaview to support each other and shape an equal future for all.\n#RelianceFoundationTransformingLives #IWD2022 #GenderEquality #womensday pic.twitter.com/eQUJnZXM0s\n— Reliance Foundation (@ril_foundation) March 8, 2022\nহিন্দী এপটো মুকলি কৰাৰ লগতে, নীতা আম্বানীয়ে হাৰচাৰ্কলৰ প্ৰথম বাৰ্ষিকীও উদযাপন কৰে। ৰিলায়েন্সে এইটোও কৈছে যে হাৰ চাৰ্কলৰ ব্যৱহাৰকাৰীসকলে হাজাৰ হাজাৰ পছন্দৰ চাকৰিৰ সুযোগ পাইছে।\nৰিলায়েন্স হাৰ চাৰ্কলে লগতে দাবী কৰে যে কেনেদৰে এজন পেছাদাৰী মেকআপ শিল্পী, ফুড ষ্টাইলিষ্ট, ফিটনেছ ট্ৰেইনাৰ, কুকুৰ প্ৰশিক্ষক, ৰেডিঅ' জকী হ'ব লাগে তাৰ ওপৰত মাষ্টাৰক্লাছ অতি উপযোগী হৈ পৰিছে। ছাৰ এইচ এন ৰিলায়েন্স হস্পিটেলৰ চিকিৎসা বিশেষজ্ঞসকলে মানসিক সুস্থতা, শাৰীৰিক সুস্থতা, ছালৰ যত্ন, স্ত্ৰীৰোগজনিত সমস্যা, পৰামৰ্শ আৰু বিনামূলীয়া স্বাস্থ্য পৰামৰ্শ প্ৰদান কৰিছে যাৰ পৰা হাজাৰ হাজাৰ মহিলা উপকৃত হৈছে, নীতা এম আম্বানীয়ে কয়।\nFirst published: March 08, 2022, 16:09 IST\nNita AmbaniReliancewomen's day


Vecubro in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Vecubro ar byavahar, ppali, parshwakriya, upkaar, kriya-pratikriya aaru satarkatabani\nVecubro की जानकारी\nVecubro ৰ লাভ আৰু ব্যৱহাৰসমূহ- Vecubro Benefits & Uses in Assamese- Vecubro ar laabh aaru byavaharsamuh\nVecubro ৰ পালি আৰু সেয়া কেনেদৰে ল'ব- Vecubro Dosage & How to Take in Assamese - Vecubro ar paali aaru xeya kenedore lobo\nVecubro ৰ পাৰ্শ্চক্ৰিয়াসমূহ- Vecubro Side Effects in Assamese- Vecubro ar parshwakriyasamuh\nVecubro সংক্ৰান্ত সতৰ্কতাবাণীসমূহ- Vecubro Related Warnings in Assamese- Vecubro xonkranta xatarkatabanisamuh\nঅইন দৰৱৰ সৈতে Vecubroৰ গুৰুতৰ ক্ৰিয়া-প্ৰতিক্ৰিয়া- Severe Interaction of Vecubro with Other Drugs in Assamese- Oinor xoite Vecubro ar gurutor kriya-pratikriya\nVecubro মতভেদসমূহ- Vecubro Contraindications in Assamese- Vecubro nishedhsamuh\nVecubro ৰ বিষয়ে সততে সোধা প্ৰশ্নসমূহ- Frequently asked Questions about Vecubro in Assamese- Vecubro ar bikhoye satate xodha prashnasamuh\nখাদ্য আৰু মদৰ সৈতে Vecubro ক্ৰিয়া-প্ৰতিক্ৰিয়া- Vecubro Interactions with Food and Alcohol in Assamese- khadya aaru modor xoite Vecubro kriya-pratikriya\nVecubro ৰ লাভ আৰু ব্যৱহাৰসমূহ - Vecubro Benefits & Uses in Assamese - Vecubro ar laabh aaru byavaharsamuh\nVecubro তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nVecubro ৰ পালি আৰু সেয়া কেনেদৰে ল'ব - Vecubro Dosage & How to Take in Assamese - Vecubro ar paali aaru xeya kenedore lobo\nVecubro-ৰ উপাদানসমূহ - Vecubro Active Ingredients in Assamese - Vecubro-ar upadaansamuh\nVecubro ৰ পাৰ্শ্চক্ৰিয়াসমূহ - Vecubro Side Effects in Assamese - Vecubro ar parshwakriyasamuh\nগৱেষণাৰ ভিত্তিত, Vecubro ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nVecubro সংক্ৰান্ত সতৰ্কতাবাণীসমূহ - Vecubro Related Warnings in Assamese - Vecubro xonkranta xatarkatabanisamuh\nVecubro-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nVecubro ৰ গৰ্ভৱতী মহিলাৰ ওপৰত থকা প্ৰভাবৰ বিষয়ে জনা নযায় কাৰণ এইটোৰ ওপৰত এতিয়ালৈকে গৱেষনা কৰা হোৱা নাই।\nVecubro-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Vecubroৰ বৈজ্ঞানিক গৱেষনাৰ অভাৱত, Vecubroৰ সুৰক্ষাৰ বিষয়ে তথ্য উপলব্ধ নহয়।\nবৃক্কত Vecubro কি প্ৰভাৱ দেখা গৈছে?\nVecubro গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Vecubro কি প্ৰভাৱ দেখা গৈছে?\nVecubroৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Vecubro ৰ কি প্ৰভাৱ দেখা গৈছে?\nহৃদয় can be affected by Vecubroৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Vecubroৰ গুৰুতৰ ক্ৰিয়া-প্ৰতিক্ৰিয়া - Severe Interaction of Vecubro with Other Drugs in Assamese - Oinor xoite Vecubro ar gurutor kriya-pratikriya\nVecubro তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nVecubro মতভেদসমূহ - Vecubro Contraindications in Assamese - Vecubro nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Vecubro লোৱা অনুচিত যাতে -\nVecubro ৰ বিষয়ে সততে সোধা প্ৰশ্নসমূহ - Frequently asked Questions about Vecubro in Assamese - Vecubro ar bikhoye satate xodha prashnasamuh\nএই Vecubro-এ অভ্য়াস বা নিচাৰ সৃষ্টি কৰে নেকি?\nনহয়, আপনি Vecubroৰ প্ৰতি আসক্ত নহয়।\nনহয়, Vecubro লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Vecubro লওক।\nমানসিক ৰোগৰ চিকিত্সাৰ বাবে Vecubro লৈ কোনো লাভ নাই।\nখাদ্য আৰু মদৰ সৈতে Vecubro ক্ৰিয়া-প্ৰতিক্ৰিয়া - Vecubro Interactions with Food and Alcohol in Assamese - khadya aaru modor xoite Vecubro kriya-pratikriya\nখাদ্য আৰু Vecubroৰ ক্ৰিয়া-প্ৰতিক্ৰিয়া\nVecubroৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Vecubroৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Vecubro লোৱাৰ পাৰ্শ্চক্ৰিয়াৰ বিষয়ে তথ্য নাই।\nVecubro ৰ অনুকল্প - Substitutes for Vecubro in Assamese\nVecubro ৰ মূল্য আৰু পেকৰ চাইজ - Vecubro Price and Pack Size in Assamese - Vecubro ar mulya aaru pakor size\nআপুনি বা আপোনাৰ পৰিয়ালৰ কোনোবাই Vecubro লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Vecubro ব্যৱহাৰ কৰিছিল নেকি?\nআপুনি কিমান পৰিমাণে Vecubro সেৱন কৰিছিল?\nআপুনি Vecubro ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Vecubro সেৱন কৰে?


Bihar's 'Graduate Chaiwali' is Now Closing Her Tea Stall and OpeningaFood Truck– News18 assam\nGraduate Chaiwali: উন্নতিৰ জখলা বগাইছে গ্ৰেজুৱেট চায়ৱালীয়ে। চাহ দোকানৰ পৰা ফুড ট্ৰাকলৈ উন্নতি\nGraduate Chaiwali: গ্ৰেজুৱেট চায়ৱালীৰ খবৰ ভাইৰেল হোৱাৰ পিছত এগৰাকী শুভাকাংক্ষীয়ে প্ৰিয়ংকাক ফুডট্ৰাকৰ বিষয়ে কৈছিল ৷ লোকজনে ট্ৰাকখন প্ৰিয়ংকাক দিছিল ৷\nগ্ৰেজুৱেট দিদিয়ে চাহ দোকান (Graduate Chaiwali) এৰি এতিয়া ফুড ট্ৰাক লৈ আগবাঢ়িছে। অৰ্থাৎ এতিয়া সৰু দোকান নহয়, এখন ডাঙৰ ট্ৰাকত চাহ আৰু খাদ্য লৈ সকলোৰে ওচৰলৈ আহিব গ্ৰেজুৱেট দিদি৷ বিহাৰৰ প্ৰিয়ংকা গুপ্তাই বহু সপোন লৈ অৰ্থনীতিত স্নাতক ডিগ্ৰী লাভ কৰিছিল৷ কিন্তু শেষত প্ৰিয়ংকাই চাকৰি নাপালে। তাতে ৰৈ নাথাকি তেওঁ নিজৰ ভৱিষ্যত নিজে সৃষ্টি কৰিলে৷ প্ৰিয়ংকাই পাটনা মহিলা মহাবিদ্যালয়ৰ সন্মুখত এখন চাহৰ দোকান খুলিলে। প্ৰিয়ংকাই সৰু চাহৰ দোকানখন এৰি এতিয়া ট্ৰাকত খাদ্য বিক্ৰী কৰিবলৈ আহিছে৷ কেৱল চাহ নহয়, সকলো ধৰণৰ সুস্বাদু খাদ্যও থাকিব ইয়াত ৷ অৰ্থাৎ সৰু দোকান এখনৰ পৰা তেওঁৰ ব্যৱসায় অলপ ডাঙৰ হৈ আহিছে ৷ প্ৰিয়ংকাই আকৌ এবাৰ আঙুলিয়াই দিলে যে উন্নতিৰ এটা উপায় সদায় খোলা থাকে ৷ তাৰোপৰি প্ৰিয়ংকাই নিজৰ ব্যৱসায়ৰ জৰিয়তে যুৱচামক এটা বাৰ্তাও দিছে যে চাকৰি নাপালেই নিৰাশ নহ'বলৈ। বিহাৰৰ চায়ৱালী দিদিয়ে কয় যে মানুহে নিজৰ ভৱিষ্যত নিজে সৃষ্টি কৰিব পাৰে!\nগ্ৰেজুৱেট চায়ৱালীৰ খবৰ ভাইৰেল হোৱাৰ পিছত এগৰাকী শুভাকাংক্ষীয়ে প্ৰিয়ংকাক ফুডট্ৰাকৰ বিষয়ে কৈছিল ৷ লোকজনে ট্ৰাকখন প্ৰিয়ংকাক দিছিল ৷ প্ৰথমতে প্ৰিয়ংকাই সংকোচ কৰিছিল কিন্তু পিছত প্ৰস্তাৱটো গ্ৰহণ কৰিছিল ৷ অৱশ্যে এই চৰ্ত দিছিল যে ট্ৰাকৰ দাম ক্ৰমান্বয়ে পৰিশোধ কৰিব ৷ এতিয়া প্ৰিয়ংকাই সেই ফুড ট্ৰাকত খাদ্য বিক্ৰী আৰম্ভ কৰাৰ পৰিকল্পনা কৰিছে ৷ চাহৰ লগতে আৰু কেইবিধমান জলপানো থাকিব ৷\nBiharbusiness newsLifestyle. News


২০১৪ৰ ভাৰতৰ সাধাৰণ নিৰ্বাচন - অসমীয়া ৱিকিপিডিয়া\n২০১৪ৰ ভাৰতৰ সাধাৰণ নিৰ্বাচন\n৭ এপ্ৰিল ২০১৪ - ১২ মে’, ২০১৪\nতালিকা → ২০১৯\nলোকসভাৰ ৫৪৩ টি আসনৰ মাজত\nনৰেন্দ্ৰ মোদী ৰাহুল গান্ধী জয়াললিতা\nবিজেপি কংগ্ৰেছ এ আই এ ডি এম কে\nৰাষ্ট্ৰীয় গণতান্ত্ৰিক মৰ্চা ইউ পি এ এ আই এ ডি এম কে\n১০ জুন, ২০১৩ ১৯ জানুৱাৰী, ২০১৩ ১৯৮৯\nবাৰাণসী আমেঠি প্ৰতিদ্বন্দ্ব্বিতা কৰা নাছিল\nএন ডি এ: ১৫৯ ২০৬\nইউ পি এ: ২৬২ ৯\nএন ডি এ: 336 ৪৪\nইউ পি এ: ৫৮ ৩৯\nএন ডি এ: ৩৯% ১৯.৩%\nUPA: ২১% ৩.৩%\n১৩.৭৭% ১৭.৮২% ১.৬৩%\nৰাষ্ট্ৰীয় আৰু আঞ্চলিক দল সমূহৰ ফলাফল (মিত্ৰ জোঁট হিচাপত)\nভাৰতৰ সাধাৰণ নিৰ্বাচন,২০১৪ৰ যোগেদি দেশখনৰ ৫৪৩টা লোকসভা সমষ্টিৰ পৰা সাংসদ নিৰ্বাচন কৰি ষোড়শ লোকসভা গঠন কৰা হয়। ৭ এপ্ৰিল, ২০১৪ৰ পৰা ২৪ মে', ২০১৪লৈ মুঠ নটা পৰ্যায়ত হোৱা দেশৰ ইতিহাসৰ আটাইতকৈ দীঘলীয়া নিৰ্বাচন। ভাৰতৰ নিৰ্বাচন আয়োগৰ মতে ভাৰতৰ মুঠ ভোটাৰৰ সংখ্যা ৮১৪.৫ মিলিয়ন চুইছেগৈ আৰু ই সমগ্ৰ বিশ্বৰ ভিতৰতে সৰ্বোচ্চ॥ বিগত ২০০৯ চনৰ সাধাৰণ নিৰ্বাচনৰ তুলনাত এইটো নিৰ্বাচনত নতুন ভোটাৰৰ সংখ্যা ১০০ মিলিয়নলৈ বৃদ্ধি পাইছে।\nমুঠ ভোটাৰৰ প্ৰায় ২.৭ শতাংশ (২৩.১ মিলিয়ন)ৰৰে বয়স ১৮-১৯ বছৰৰ ভিতৰত। দেশৰ ৫৪৩টা লোকসভা সমষ্টিৰ পৰা মুঠ ৮,৫২১ জন প্ৰাৰ্থীয়ে এই সাধাৰণ নিৰ্বাচনত প্ৰতিদ্বন্দ্ব্বিতা আগবঢ়াইছিল। নটা পৰ্যায়ত অনুষ্ঠিত হোৱা সাধাৰণ নিৰ্বাচনত অভিলেখ সংখ্যক ৬৬.৩৮ শতাংশ ভোটাৰে ভোটাধিকাৰ সাবস্ত্য কৰিছিল।\nপঞ্চদশ লোকসভাৰ কাৰ্যকাল শেষ হোৱাৰ পোন্ধৰ দিন পূৰ্বে ২০১৪ চনৰ ১৬ এপ্ৰিল তাৰিখে সাধাৰণ নিৰ্বাচনৰ ফলাফল ঘোষণা কৰা হয়। পঞ্চদশ লোকসভাৰ কাৰ্যকাল ২০১৪ চনৰ ৩১ মে'ত যৱনিকা পৰাৰ কথা আছিল। দেশৰ ৯৮৯টা ভোট গণনা কেন্দ্ৰত ভোটৰ গণনা কৰা হৈছিল। ভাৰতীয় জনতা পাৰ্টিৰ নেতৃত্বত ৰাষ্ট্ৰীয় গণতান্ত্ৰিক মৰ্চা (ভাৰত)ই ৩৩৬খন আসনত বিজয় সাবস্ত্য কৰিছিল। ভাৰতীয় জনতা পাৰ্টিয়ে ২৮২টা আসন লাভ কৰি এককভাৱে চৰকাৰ গঠন কৰাৰ সুবিধা পাইছিল। ভাৰতৰ সাধাৰণ নিৰ্বাচনত ১৯৮৪ চনৰ পাছত এয়েই প্ৰথম ঘটনা। ভাৰতীয় জাতীয় কংগ্ৰেছৰ নেতৃত্বত সংযুক্ত প্ৰগতিশীল পাৰ্টীয়ে মাত্ৰ ৫৮খন আসনহে লাভ কৰিবলৈ সক্ষম হয়। ইয়াৰে ৪৪খন আসন ভাৰীয় জাতীয় কংগ্ৰছ দলৰ। এনেদৰেই বি জে পি আৰু ইয়াৰ মিত্ৰ দল সমূহে ১৯৮৪ চনৰ সাধাৰণ নিৰ্বাচনৰ পাছত পোন প্ৰথমবাৰৰ বাবে largest majority government গঠন কৰাৰ সুযোগ লাভ কৰিছে।\n1 এগ্‌জিত প’ল\nএগ্‌জিত প’ল[সম্পাদনা কৰক]\nপ্ৰথম পৰ্যায়ৰ ভোট গ্ৰহণৰ ৪৮ ঘণ্টাৰ আগৰ পৰা নৱম পৰ্যায়ৰ ভোট গ্ৰহণৰ শেষলৈকে ভাৰতীয় নিৰ্বাচন আয়োগে সকলো ধৰণৰ এগ্‌জিত প’ল প্ৰকাশ কৰাত নিষেধাজ্ঞা জাৰি কৰিছিল। পূৰ্ব পৰ্যায়ৰ এগ্‌জিত প’লৰ প্ৰচাৰে পৰৱৰ্তী পৰ্যায়ৰ নিৰ্বাচনত ভোটাৰৰ সিদ্ধান্ত সলনি নহ’বলৈ এই সিদ্ধান্ত লোৱা হৈছিল। ২০১৪ চনৰ ১৪ মে’ৰ সন্ধ্যা ৬-৩০ বজাত নৱম পৰ্যায়ৰ ভোট গ্ৰহণ সমাপ্ত হোৱালৈকে নিৰ্বাচন আয়োগৰ এই নিষেধাজ্ঞা জাৰি আছিল।\n১২ মে’, ২০১৪\n চি এন এন- আই বি এন – CSDS – Lokniti ২৭৬ (±৬) ৯৭ (±৫) ১৪৮ (±২৩)\n ইণ্ডিয়া টুডে – Cicero ২৭২ (±১১) ১১৫ (±৫) ১৫৬ (±৬)\n নিউজ ২৪ – চানক্য ৩৪০ (±১৪) ৭০ (±৯) ১৩৩ (±১১)\n টাইমছ্ নাও – ORG ২৪৯ ১৪৮ ১৪৬\n এ বি পি নিউজ – নীলসেন ২৭৪ ৯৭ ১৬৫\n ইণ্ডিয়া টিভি – CVoter ২৮৯ ১০১ ১৪৮\n১৪ মে’ ২০১৪\n এন ডি টি ভি – হংস ৰিচাৰ্ছ ২৭৯ ১০৩ ১৬১\n১২ মে’ ২০১৪\n Poll of Polls ২৮৩ ১০৫ ১৪৯\n১৬ মে’ ২০১৪\n৩৩৮ ১৪৭ ৬০\nএন ডি এ অন্যান্য ইউ পি এ\nদল বিজেপি কংগ্ৰেছ এ আই এ ডি এম কে সৰ্বভাৰতীয় তৃণমূল কংগ্ৰেছ বিজেডি শিৱ সেনা তেলুগু দেশম পাৰ্টী\nনেতা নৰেন্দ্ৰ মোদী ৰাহুল গান্ধী জয়াললিতা মমতা বেনাৰ্জী নবীন পাটনায়ক উদ্ধৱ থাকৰে চন্দ্ৰবাবু নাইডু\nভোট ৩১.০%, 171,637,684 ১৯.৩%, 106,935,311 ৩.৩%, 18,115,825 ৩.৮%, 21,259,681 ১.৭%, 9,491,497 ১.৯%, 10,262,982 ২.৫%, 14,094,545\nআসন ২৮২ (৫১.৯%) ৪৪ (৮.১%) ৩৭ (৬.৮%) ৩৪ (৬.২%) ২০ (৩.৬%) ১৮ (৩.৩%) ১৮ (২.৯%)\n২৮২ / ৫৪৩\n৪৪ / ৫৪৩\n৩৭ / ৫৪৩\n৩৪ / ৫৪৩\n২০ / ৫৪৩\n১৮ / ৫৪৩\nবি এচ পি (4.1%)\nসৰ্বভাৰতীয় তৃণমূল কংগ্ৰেছ (3.8%)\nসমাজবাদী পাৰ্টী (3.4%)\nএ আই এ ডি এম কে (3.3%)\nচি পি এম (3.3%)\nভাৰতৰ নিৰ্বাচন আয়োগে ঘোষণা কৰা মতে ২০১৪ চনৰ সাধাৰণ নিৰ্বাচনৰ দলগত ফলাফল এনে ধৰণৰ:\nভাৰতীয় জনতা পাৰ্টি BJP 283\nভাৰতীয় কমিউনিষ্ট পাৰ্টি CPI 1\nভাৰতীয় কমিউনিষ্ট পাৰ্টি (মাৰ্ক্সবাদী) CPM 9\nভাৰতীয় জাতীয় কংগ্ৰেছ INC 43\nভাৰতীয় কংগ্ৰেছ (সমাজবাদী) 5\nআম আদমী পাৰ্টি আপ 4\nঅল ইণ্ডিয়া আন্না দ্ৰাবিড়া মুন্নেত্ৰা কাঝাগম 37\nসৰ্বভাৰতীয় এন.আৰ. কংগ্ৰেছ 1\nসৰ্বভাৰতীয় তৃণমূল কংগ্ৰেছ 34\nসৰ্বভাৰতীয় গণতান্ত্ৰিক মৰ্চা 3\nবিজু জনতা দল BJD 20\nইণ্ডিয়ান নেচনেল লোক দল 2\nইণ্ডিয়ান ইউনিয়ন মুচলিম লীগ 2\nজম্মু-কাশ্মীৰ পিপ'লচ্ ডেমোক্ৰেটিক ফ্ৰণ্ট 3\nজনতা দল (চেকুলাৰ) JD (U) 2\nজনতা দল (ইউনাইটেড) JD (S) 2\nঝাৰখণ্ড মুক্তি মৰ্চা 2\nকেৰালা কংগ্ৰেছ (এম) 1\nলোক জন শক্তি পাৰ্টি 6\nনাগা পিপলচ্ ফ্ৰণ্ট 1\nনেচনেল পিপ'লচ্ পাৰ্টি (ইণ্ডিয়া) 1\n↑ 1.0 1.1 1.2 1.3 1.4 1.5 1.6 "General Election to Loksabha Trend and Result 2014". Election Commission of India. May 16, 2014. Archived from the original on May 18, 2014. http://www.webcitation.org/6PfWDNtfY। আহৰণ কৰা হৈছে: May 19, 2014.\n↑ 2.0 2.1 2.2 2.3 Final Results 2014 General Elections Press Information Bureau, Government of India\n↑ "GENERAL ELECTIONS – 2014 : SCHEDULE OF ELECTIONS". ECIhttp://eci.nic.in.5March 2014. http://eci.nic.in/eci_main1/current/Press%20Note%20GE-2014_05032014.pdf। আহৰণ কৰা হৈছে: 15 May 2014.\n↑ "Number of Registered Voters in India reaches 814.5 Mn in 2014". Indo-Asian News Service. news.biharprabha.com. http://news.biharprabha.com/2014/02/number-of-registered-voters-in-india-reaches-814-5-mn-in-2014/। আহৰণ কৰা হৈছে: 23 February 2014.\n↑ "India announces election dates". Al Jazeera. http://www.aljazeera.com/news/asia/2014/03/indian-announces-election-dates-2014355402213428.html। আহৰণ কৰা হৈছে: 14 March 2014.\n↑ "39% of first-time voters back BJP, only 19% vote for Congress". Dnaindia.com (2013-10-22). http://www.dnaindia.com/india/report-39-of-first-time-voters-back-bjp-only-19-vote-for-congress-1989537। আহৰণ কৰা হৈছে: 2014-05-21.\n↑ 9.0 9.1 9.2 "Election 2014 live blog". http://indiatoday.intoday.in/story/live-lok-sabha-elections-result-2014/1/361949.html। আহৰণ কৰা হৈছে: 16 May 2014.\n↑ "Terms of Houses, Election Commission of India". http://eci.nic.in/eci_main1/terms_of_houses.aspx। আহৰণ কৰা হৈছে: 10 June 2013.\n↑ Election results 2014: India places its faith in Moditva - The Times of India. Timesofindia.indiatimes.com (2014-05-17). Retrieved on 2014-05-21.\n↑ "Partywise Trends & Result". http://eciresults.nic.in/। আহৰণ কৰা হৈছে: 17 May 2014.\n↑ Modi's Next Moves The Wall Street Journal, May 18, 2014\n↑ 15.0 15.1 15.2 15.3 15.4 15.5 15.6 Lok Sabha Exit Polls India Today\n↑ "Lok Sabha Exit and Post Poll – Methodology". NDTV India. 14 May 2014. http://www.ndtv.com/elections/article/election-2014/lok-sabha-exit-and-post-poll-methodology-524084। আহৰণ কৰা হৈছে: 15 May 2014.\n↑ "Watch NDTV Exit Poll: BJP and Allies Cross Half-Way Mark, Congress in Double Digits". NDTV India. 14 May 2014. http://www.ndtv.com/elections/live-blog/show/battleground-2014-524253। আহৰণ কৰা হৈছে: 15 May 2014.\n↑ "ALL INDIA Result Status". ELECTION COMMISSION OF INDIA. http://eciresults.ap.nic.in/। আহৰণ কৰা হৈছে: 16 May 2014.\nLatest News and Updates about 16th Lok Sabha Elections in India 2014\n"https://as.wikipedia.org/w/index.php?title=২০১৪ৰ_ভাৰতৰ_সাধাৰণ_নিৰ্বাচন&oldid=278291"ৰ পৰা অনা হৈছে\nএই পৃষ্ঠাখন ২১ মে’, ২০২১ তাৰিখে ২১:০০ বজাত অন্তিম সংশোধন কৰা হৈছিল।


বিশ্বৰ প্ৰযুক্তিবিদ্যাৰ উচ্চ শিক্ষানুষ্ঠানৰ ৰেংকিঙত আই আই টি গুৱাহাটীৰ অগ্ৰগতি.... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nভাৰতৰ ১৫লাখৰো অধিক লোকক দিয়া হ’ল ভেকচিন…\nদক্ষিণ শালমাৰা মানকাচৰ জিলাত গণৰাজ্য দিৱসৰ প্ৰস্তুতি…\nমণিপুৰৰ ম’ৰেত চহৰত উগ্ৰপন্থীৰ নিৰ্বিচাৰ গুলী চালনাত…\nদুখনকৈ সভাত অংশ লৈ আজি অসমত ৰণডংকা বজাব অমিত শ্বাহে…\nবিশিষ্ট নাট্যকাৰ সেৱাব্ৰত বৰুৱাৰ পৰলোক…\nমহানগৰীৰ বিশিষ্টা মহিলা লক্ষী গোস্বামীৰ দেহাৱসান…\nঅনাথ লোকৰ বাবে ব্যতিক্ৰমী প্ৰচেষ্টা উজ্জীৱন বেংকৰ…\nহঠাৎ ৰাজ্যজুৰি জ্বলি উঠিল ক্ষোভৰ জুই…\nপ্ৰধানমন্ত্ৰী নৰেন্দ্ৰ মোডীৰ অসম ভ্ৰমণৰ সময়সূচীৰ…\nউজান বজাৰত আছুৰ জোৰ সমদল, প্ৰতিবাদত বাধা মহানগৰ…\n২৪৯২ চনলৈকে মুখ্যমন্ত্ৰী হৈ থাকিব লাগিব সোণোৱাল ! –…\nজাগ্ৰত কৃষকৰ অবিৰত সংগ্ৰামত নতশীৰ চৰকাৰ, ২৬ জানুৱাৰীত…\nচলিত সপ্তাহত ৪ৰ্থ বাৰৰ বাবে বৃদ্ধি পালে প্ৰেট্ৰ’ল আৰু ডিজেলৰ…\nগণতন্ত্ৰ দিৱসৰ প্ৰাকক্ষণত কাৰ্বি আংলং আৰক্ষীৰ অভিযান,…\nৰাজ্যত আকৌ ১৯জন কোৰোনা পজিটিভ…\nঅস্বস্তিত নেকি চৰকাৰ! ৫০ সহস্ৰাধিকৰ উপস্থিতিত জেৰেঙাত মোডীয়ে…\nধেমাজি গ্ৰন্থ উৎসৱ-২০২১ৰ ষষ্ঠ দিনৰ কাৰ্যসূচী…\nউত্তৰাখণ্ডৰ গংগোত্ৰীৰ স্বামী অজয় যোগীৰ বটদ্ৰৱা থান…\nচাউলখোৱাত অসম সাহিত্য সভাৰ সাংস্কৃতিক মৈত্ৰীবন্ধন আৰু ভাৱ…\nধুবুৰী আৱৰ্ত ভৱনৰ সভাকক্ষত চৰকাৰী স্বীকৃতিপ্ৰাপ্ত সাংবাদিকক…\n‘জয় শ্ৰীৰাম’ ধ্বনিৰ পাছতেই ভাষণ নিদিয়াকৈ আঁতৰি গ’ল মমতা…\nকলকাতালৈ অহাটো মোৰ বাবে এক আৱেগিক ক্ষণঃ প্রধানমন্ত্ৰী…\nকোৰোনা যুঁজৰ অগ্ৰণী সেনানী ভাৰত, প্ৰধানমন্ত্ৰী মোডীক ধন্যবাদ…\nবিশ্বৰ প্ৰযুক্তিবিদ্যাৰ উচ্চ শিক্ষানুষ্ঠানৰ ৰেংকিঙত আই আই টি গুৱাহাটীৰ অগ্ৰগতি….\nৰাজ্যত আকৌ ১৯জন কোৰোনা পজিটিভ... • অস্বস্তিত নেকি চৰকাৰ! ৫০ সহস্ৰাধিকৰ উপস্থিতিত জেৰেঙাত মোডীয়ে বিলালে লক্ষাধিকৰ ভূমি পট্টা... • অস্বস্তিত নেকি চৰকাৰ! ৫০ সহস্ৰাধিকৰ উপস্থিতিত জেৰেঙাত মোডীয়ে বিলালে লক্ষাধিকৰ ভূমি পট্টা... • উত্তৰাখণ্ডৰ গংগোত্ৰীৰ স্বামী অজয় যোগীৰ বটদ্ৰৱা থান দৰ্শন... • ধেমাজি গ্ৰন্থ উৎসৱ-২০২১ৰ ষষ্ঠ দিনৰ কাৰ্যসূচী... • চাউলখোৱাত অসম সাহিত্য সভাৰ সাংস্কৃতিক মৈত্ৰীবন্ধন আৰু ভাৱ বিনিময় অনুষ্ঠানৰ আয়োজন... • ধুবুৰী আৱৰ্ত ভৱনৰ সভাকক্ষত চৰকাৰী স্বীকৃতিপ্ৰাপ্ত সাংবাদিকক উপহাৰ বিতৰণ কাৰ্যসূচী... • বিশিষ্ট সাহিত্যিক-সমাজ সেৱিকা এলী আহমেদলৈ ‘নেতাজী গৰিমা’ বঁটা... • উৰিয়ামঘাটত শিশু অপহৰণ, দুষ্ট চক্ৰ জড়িতৰ সন্দেহ আৰক্ষীৰ... • গৰৈমাৰী-সোণতলীত জি কে এছ প্ৰেছ ক্লাবৰ উদ্যোগত 'সাংবাদিকৰ সজাগতা যাত্ৰা'...\nঅসমীয়া প্ৰতিদিন ৰ দ্বাৰা Jun 10, 2020 ত শেষ সম্পাদনা কৰা হৈছে\nডিজিটেল ডেস্কঃ কোৰোনা আৰু বাঘজানৰ পৰিস্থিতিক লৈ ৰাজ্যবাসী চিন্তিত হৈ থকাৰ মাজতে আগশাৰীৰ প্ৰযুক্তিবিদ্যাৰ শিক্ষা প্ৰতিষ্ঠান আই আই টিৰ গুৱাহাটীৰ সাফল্য এটা খবৰ। সমগ্ৰ বিশ্বৰ প্ৰযুক্তিবিদ্যাৰ শিক্ষা প্ৰতিষ্ঠান ভিতৰত ২০২১বৰ্ষত আই আই টি গুৱাহাটীৰ স্থান (Quacquarelli Symonds) ৪৭০লৈ অগ্ৰগতি লাভ কৰিছে। উল্লেখ্য যে, ২০২০চনত আই আই টি গুৱাহাটীৰ স্থান আছিল ৪৯১।\nগুৱাহাটী আই আই টিৰ অধীক্ষকগৰাকীয়ে এই বিষয়ৰ সন্দৰ্বত সদৰি কৰে যে, আই আই টি গুৱাহাটীৰ ৰেংকিঙৰ অগ্ৰগতিৰ বাবে আমি আন্তৰাষ্ট্ৰীয় শিক্ষাৰ্থীক আকৰ্ষণ কৰাৰ চেষ্টা কৰিছো। লগতে শিক্ষাগত বিভিন্ন বিষয় সংষ্কাৰৰ বাবেও কাম কৰি আছো।\nউল্লেখ্য যে, সমগ্ৰ বিশ্বৰ Quacquarelli Symonds ৰেংকিঙত ভাৰতৰ আৰু তিনিখন প্ৰযুক্তিবিদ্যাৰ শিক্ষা প্ৰতিষ্ঠানে ২০০ৰ ভিতৰত স্থান দখল কৰিবলৈ সক্ষম হৈছে। আই আই টি বম্বে’ই ১৫২সংখ্যক স্থান, আই আই টি বেংগালুৰুয়ে ১৮৪ আৰু দিল্লী আই আই টিয়ে দখল কৰিছে ১৮২ সংখ্যক স্থান।\nঅসমত কোৰোনাত আক্ৰান্ত হৈ এজন লোকৰ মৃত্যু…\nই ডিৰ সাফল্যঃ নীৰৱ মোডী, মেহুল চৌকোছীৰ ১৩৫০কোটিৰ টকাৰ গহণা ভাৰতলৈ আনিলে ঘূৰাই…\nদক্ষিণ শালমাৰা মানকাচৰ জিলাত গণৰাজ্য দিৱসৰ প্ৰস্তুতি সম্পন্ন…\nমণিপুৰৰ ম’ৰেত চহৰত উগ্ৰপন্থীৰ নিৰ্বিচাৰ গুলী চালনাত এজন নিহত…\nআগৰ পিছৰ 1 of 7,739


বান সমস্যাৰ বুজ ল'বলৈ গৈ দুৰ্ঘটনাগ্ৰস্ত মন্ত্ৰী অতুল বৰাৰ কনভয়ৰ বাহন; কোনো লোক নিহত হোৱা নাই যদিও, গুৰুতৰভাবে আহত ৪জন, দুৰ্ঘটনাটো ইমানেই ভয়ংকৰ আছিল বাহনখন ভাঙি চূৰমাৰ\nOptical Illusion: বহুপ্ৰকাৰৰ অপ্টিকেল ইলিউছন থাকে। কিছুমান যথেষ্ট সহজ আৰু কিছুমান অত্যন্ত জটিল। আমি আপোনালৈ এনেধৰণৰ ছবি লৈ আহিছো, যিখন চাই আপোনাৰো ভ্ৰম হ'ব পাৰে। আপুনি এই ছবিখনত ভেকুলী বিচাৰি পাইছেনে?\nin বিবিধ, ৰাষ্ট্ৰীয়\nOptical Illusion Viral Photo: প্ৰথম দৃষ্টিত এনে লাগে যেন এয়া এখন সেউজীয়া গছৰ ছবিৰ বাহিৰে আন একো নহয়, কিন্তু আপুনি এই ছবিখন অলপ ভালদৰে চাব লাগিব কিয়নো এই ছবিখনত এটা ভেকুলী লুকাই আছে। এই ফটোখন ভাৰতৰ গোৱাত বন্দী কৰা হৈছে। যেতিয়া আপুনি এই অপ্টিকেল ইলিউছন (Optical Illusion) ছবিখন ভালদৰে চাব, এয়া স্পষ্ট হ’ব যে পাতবোৰত এটা ভেকুলীও আছে। এই মুহূৰ্তত, ভেকুলীটো বিচাৰি উলিওৱাটো সকলোৰে বাবে সহজ নহয়।\nআপুনি গছত ভেকুলী এটা দেখিছেনে?\nগছৰ সেউজীয়া পাতৰ মাজত লুকাই থকা ভেকুলীৰ এখন ছবিয়ে ইণ্টাৰনেটক হতবাক কৰি তুলিছে। এই ভেকুলীটো কেনেবাকৈ পাতৰ মাজত লুকাই গৈছে, আপুনি ছবিখন কেইবাবাৰো চাবলৈ বাধ্য কৰোৱাব। মেক্ৰ’ ফটোগ্ৰাফীৰ বাবে বিখ্যাত ভাৰতীয় ফটোগ্ৰাফাৰ যুৱৰাজ গুৰ্জাৰে তোলা এই ফটোখনে মানুহক মূৰ খজুৱাবলৈ বাধ্য কৰোৱাইছে। এই অপ্টিকেল ইলিউছন (Optical Illusion) ছবিখনত ভেকুলীটো সহজে দৃশ্যমান নহ’ব। এই ছবিখন এতিয়া সামাজিক মাধ্যমত (Social Media) ভাইৰেল হৈ আছে। ছবিখন বাৰে বাৰে চোৱা স্বত্বেও, ভেকুলীটো দৃশ্যমান নহয়, যিয়ে আপোনাক ক্ষোভিত কৰিব পাৰে।\nআৰু পঢ়কঃ https://khatangkhobor.com/miscellaneous/optical-illusion-viral-photo-find-hidden-animals/9063/\nগছত চুপচাপ বহি থকা ভেকুলীটোৰ চকু হালধীয়া\nআপুনি ছবিখন চাই ভাগৰি পৰিছে নেকি? যদি আপুনি এতিয়াও ছবিখনত ভেকুলীটো দেখা পোৱা নাই তেন্তে আপোনাক এটা ইংগিত দিওঁ আহক। পাতৰ ওপৰত বহি থকা ভেকুলীটোৰ হালধীয়া চকু দেখা পোৱা গৈছে। ছবিখন আকৌ এবাৰ চাওক। এতিয়া দেখা পাইছেনে?\nভেকুলীটো ক’ত লুকাই আছে আহক জানো?\nযদি আপুনি এতিয়াও অপ্টিকেল ইলিউছন থকা এই ছবিখনত ভেকুলীটো বিচাৰি পোৱা নাই, তেন্তে আমি আপোনাক কওঁ যে ভেকুলীটো ক’ত লুকাই আছে। সন্মুখৰ পৰা ভেকুলী বিচাৰি পোৱাটো প্ৰায় অসম্ভৱ। কেৱল অতি তীক্ষ্ণ দৃষ্টি থকা সকলেহে ভেকুলীটো বিচাৰি উলিয়াব পাৰিব।\nআৰু পঢ়কঃ https://khatangkhobor.com/news/assam/minister-atul-bora-convoy-car-road-accident-at-hojai-in-assam/9098/\nTags: NationalOptical IllusionOptical Illusion Viral PhotoOthersSocial Media Viral PhotoTrending PhotoViral Photoঅপ্টিকেল ইলিউছনঅপ্টিকেল ইলিউছন ভাইৰেল ফটোছচিয়েল মিডিয়া ভাইৰেল ফটোট্ৰেণ্ডিং ফটোবিবিধভাইৰেল ফটোৰাষ্ট্ৰীয়\nবান সমস্যাৰ বুজ ল’বলৈ গৈ দুৰ্ঘটনাগ্ৰস্ত মন্ত্ৰী অতুল বৰাৰ কনভয়ৰ বাহন; কোনো লোক নিহত হোৱা নাই যদিও, গুৰুতৰভাবে আহত ৪জন, দুৰ্ঘটনাটো ইমানেই ভয়ংকৰ আছিল বাহনখন ভাঙি চূৰমাৰ


ইনফ্লুৱেঞ্জা (ইংৰাজী: Influenza) হৈছে ইনফ্লুয়েঞ্জা ভাইৰাছৰ দ্বৰা হোৱা এবিধ সংক্ৰামক ৰোগ। এই ৰোগৰ কিছুমান সাধাৰণ লক্ষণ হৈছে, অতিপাত জ্বৰ, নাকৰ পৰা পানী ওলোৱা, ডিঙিৰ পিৰপিৰণি, পেশীৰ বিষ, মুৰৰ বিষ, কাহ, আৰু ভাগৰ লগা। ভাইৰাছে আক্ৰমন কৰা দুদিন পিছৰ পৰাই এই লক্ষণবোৰে দেখা দিয়ে আৰু প্ৰায় এক সপ্তাহ পৰ্যন্ত থাকে। আনহাতে প্ৰায় দুসপ্তাহ পৰ্যন্ত কাহ হৈ থাকিব পাৰে। শিশুৰ ক্ষেত্ৰত বমি হোৱাও দেখা যায়। এই ৰোগৰ জটিলতাবোৰ হৈছে, ভাইৰাছজনিত নিউম'নিয়া, গৌণ বেক্টেৰিয়াজনিত নিউম'নিয়া, ছাইনাছ সংক্ৰমন, আৰু এজমা বা হৃদযন্ত্ৰৰ বিকলতাৰ দৰে পুৰণি সমস্যাৰ উক দিয়া।\nমানুহক তিনি প্ৰকাৰৰ ইনফ্লুৱেঞ্জাই আক্ৰমন কৰে। কাহ আৰু হাঁচিৰ জৰিয়তে ৰোগৰ জীৱানু সংক্ৰমিত হয়। ৰোগীৰ আশে-পাশে থকা ব্যক্তিলৈ এই ৰোগ বেচিকৈ সোঁচৰে বুলি ভবা হয়। ৰোগীয়ে ব্যৱহাৰ কৰা কাপোৰৰ পৰাও এই ৰোগ বিয়পিব পাৰে। ডিঙি, নাক পৰীক্ষা কৰি ৰোগ নিশ্চিতকৰণ কৰা হয়।\nচাবোনৰ প্ৰভাৱত এই ভাইৰাছ নিস্ক্ৰিয় হয় বাবে সঘনাই হাত ধোলে ৰোগ বিয়পাৰ সম্ভাৱনা বহুত কমি যায়। ছাৰ্জিকেল মাস্ক ব্যৱহাৰ কৰাও অতি মংগলজনক। অতি স্পৰ্শকাতৰ এলেকাত বিশ্ব স্বাস্থ্য সংস্থাই বছৰি ছিতাকৰণৰ অনুমোদন জনাইছে। এই ছিটা তিনি বা চাৰি প্ৰকাৰৰ ইনফ্লুৱেঞ্জাৰ বিপক্ষে কাৰ্যকৰী। ভাইৰাছবোৰ বিৱৰ্তিত হৈ থাকে বাবে, এবছৰৰ ছিটাই পৰৱৰ্তী বছৰত কাম নকৰিবও পাৰে। ইনফ্লুৱেঞ্জাৰ চিকিৎসাৰ বাবে ভাইৰাছ প্ৰতিৰোধী ঔষধ ব্যৱহাৰ কৰা হয়। স্বাস্থ্যৱান তথা কম সংকটজনক ৰোগীক ঔষধে ভাল ফলাফল প্ৰদান কৰে। অন্যান্য স্বাস্থ্যজনিত সমস্যা থকা ৰোগীৰ ক্ষেত্ৰত ঔষধে কোনো কামত নিদিয়ে।\n"Influenza (Seasonal) Fact sheet N°211". March 2014. http://www.who.int/mediacentre/factsheets/fs211/en/। আহৰণ কৰা হৈছে: 25 November 2014.\n"Key Facts about Influenza (Flu) & Flu Vaccine". September 9, 2014. http://www.cdc.gov/flu/keyfacts.htm। আহৰণ কৰা হৈছে: 26 November 2014.\nLongo, Dan L. (2012). "187: Influenza". Harrison's principles of internal medicine. (18th সম্পাদনা). প্ৰকাশক New York: McGraw-Hill. ISBN 9780071748896.\nBrankston G, Gitterman L, Hirji Z, Lemieux C, Gardam M (April 2007). "Transmission of influenza A in human beings". Lancet Infect Dis খণ্ড7(4): 257–65. doi:10.1016/S1473-3099(07)70029-4. PMID 17376383.\n"Physical interventions to interrupt or reduce the spread of respiratory viruses". Cochrane Database Syst Rev (7): CD006207. 2011. doi:10.1002/14651858.CD006207.pub4. PMID 21735402.\nMichiels, B; Van Puyenbroeck, K; Verhoeven, V; Vermeire, E; Coenen, S (2013). "The value of neuraminidase inhibitors for the prevention and treatment of seasonal influenza:asystematic review of systematic reviews.". PLoS ONE খণ্ড 8 (4): e60348. doi:10.1371/journal.pone.0060348. PMID 23565231.\nEbell, MH; Call, M; Shinholser, J (April 2013). "Effectiveness of oseltamivir in adults:ameta-analysis of published and unpublished clinical trials.". Family practice খণ্ড 30 (2): 125–33. doi:10.1093/fampra/cms059. PMID 22997224.\n"Ten things you need to know about pandemic influenza". World Health Organization. 14 October 2005. Archived from the original on 23 September 2009. http://web.archive.org/web/20090923231756/http://www.who.int/csr/disease/influenza/pandemic10things/en/index.html। আহৰণ কৰা হৈছে: 26 September 2009.\nWorld Health Organization. World now at the start of 2009 influenza pandemic. http://www.who.int/mediacentre/news/statements/2009/h1n1_pandemic_phase6_20090611/en/index.html\nPalmer, S. R. (2011). Oxford textbook of zoonoses : biology, clinical practice, and public health control (2. সম্পাদনা). প্ৰকাশক Oxford u.a.: Oxford Univ. Press. পৃষ্ঠা. 332. ISBN 9780198570028. http://books.google.ca/books?id=S90mOwgdz9kC&pg=PA332.


এখন সৰু চাহ দোকানেৰে আৰম্ভ কৰিছিল সংগ্ৰাম! মাজুলী উপ নিৰ্বাচনৰ বিজেপি প্ৰাৰ্থী ভূৱন গাম কোন? ভৰত নৰহৰ সৈতে কিদৰে বাঢ়িছিল ঘনিষ্ঠতা? majuli-by-election-results-know-about-bjp-candidate-bhupan-gam-hb– News18 assam\nএখন সৰু চাহ দোকানেৰে আৰম্ভ কৰিছিল সংগ্ৰাম! মাজুলী উপ নিৰ্বাচনৰ বিজেপি প্ৰাৰ্থী ভূৱন গাম কোন? ভৰত নৰহৰ সৈতে কিদৰে বাঢ়িছিল ঘনিষ্ঠতা?\nবিজেপি প্ৰাৰ্থী ভূৱন গাম অসম জাতীয় পৰিষদৰ চিত্তৰঞ্জন বসুমতাৰীতকৈ বৃহত্ ব্যৱধানত আগবাঢ়িছে। দ্বাদশ ৰাউণ্ডৰ অন্তত ভূৱন গামে লাভ কৰিছে ৫৩,১৬৪টা ভোট লাভ কৰিছে।\nLast Updated : March 10, 2022, 12:44 IST\nআজি ঘোষণা কৰা হৈছে মাজুলী উপ নিৰ্বাচনৰ ফলাফল। চলি থকা ভোটগণনা অনুসৰি বিজেপি প্ৰাৰ্থী ভূৱন গাম অসম জাতীয় পৰিষদৰ চিত্তৰঞ্জন বসুমতাৰীতকৈ বৃহত্ ব্যৱধানত আগবাঢ়িছে। দ্বাদশ ৰাউণ্ডৰ অন্তত ভূৱন গামে লাভ কৰিছে ৫৩,১৬৪টা ভোট লাভ কৰিছে। তাৰ বিপৰীতে চিত্তৰঞ্জন বসুমতাৰীয়ে লাভ কৰিছে ১৯,১৫৫টা ভোট। আৰু মাত্ৰ দুটা ৰাউণ্ডৰ পিছতে অন্ত পৰিব সমষ্টিটোৰ ভোটগণনা।\nপ্ৰায় বিজয়ৰ দিশে গতি কৰা ভূৱন গাম প্ৰকৃততে কোন?\nFirst published: March 10, 2022, 12:44 IST\nAJPBhuban GamBJPcongressMajuli By Election